
FOLK MEDICINE 
A Doetor's Guide to Good Health 
By D.C. JARVIS M. D. 


L-am cunoscut pe medicul Jarvis... 


Această lucrare, originală şi plină de curiozităţi sub raportul 
conţinutului, a avut un succes de librărie însemnat. Cartea a fost publi- 
cată prima dată în S.U.A. în anul 1958, pentru ca în anul 1960 să se 
retipărească 4 ediţii, tot în limba engleză și aceasta în decurs de numai 
7 luni. Ulterior s-au publicat traduceri în foarte multe ţări de pe toate 
continentele, ceea ce subliniază interesul pe care l-a stârnit această lu- 
crare în rîndul cititorilor. După cum arată însuși autorul, scopul publi- 
cării acestei cărţi, dedicată fiicei sale, era de a transmite generaţiilor 
viitoare «principiile şi remediile acestei medicini populare», așa cum 
le-a verificat și aplicat în îndelungata sa practică de medic. Succesul 
de librărie reprezintă un test valoric pentru orice publicaţie, dar nu 
acest fapt ne-a determinat să propunem traducerea în limba română și 
publicarea acestui volum în Editura APIMONDIEI. 

Am, fost impresionat în mod deosebit şi oarecum surprins de viaţa 
autorului. El a renunţat la practicarea specialității medicale pentru 
care s-a pregătit (oculistică şi O.R.L.) dedicîndu-se unei munci de ade- 
vărat «apostolat». Imbolduri de ordin nativ şi afectiv îl determină să 
revină pe meleagurile natale, ale sale și ale strămoşilor săi, ce s-au sta- 
bilit aici în urmă cu cinci generaţii. Această nobilă hotărire a fost 
luată pentru a studia remediile terapeutice specifice medicinii tradi- 
tionale şi pentru a veni în sprijinul semenilor săi, contribuind astfel 
la creșterea vitalităţii și păstrarea sănătăţii acelora în mijlocul cărora 
s-a născut și a trăit. 

Am avut fericitul prilej, în anul 1964, să cunosc personal pe auto- 
rul acestei lucrări, care în ciuda vîrstei octogenare radia o deosebită 
vigoare, sănătate şi încredere. Am fost invitat și condus la locul de 
muncă al doctorului Jarvis de către preşedintele Asociaţiei apicultorilor 
din Vermont. Am vizitat dispensarul în care își desfășura activitatea şi 
am discutat cu pacienţii îngrijiţi de acest medic. Mi s-a oferit ocazia să 
ascult cuvinte de laudă şi recunoştinţă din partea multor personalităţi 
şi oameni de rînd care au fost sub tratamentul său. Relatări cu adevărat 
impresionante ; modestia și simplitatea naturală în care îşi îndeplinea 

misiunea acest om cu personalitate deosebită, au constituit însă pentru 
mine elemente de mare semnificaţie. 

Lectura cărţii, în ansamblul ei, mi-a produs mare plăcere şi am 
încercat o satisfacţie deosebită, în special parcurgînd capitolul în care 
este înfățișată valoarea nutrititvă şi terapeutică a produselor apicole. Sînt 
arătate în mod temeinic, punctat şi pe înţelesul tuturor, avantajele pe 
care le prezintă produsele albinelor în alimentaţie, pentru păstrarea echi- 
librului biologic şi a stării de sănătate a oamenilor. 

În lumina faptelor arătate mai sus și în calitate de președinte al 
APIMONDIEI, am considerat util să ofer cititorilor din ţara noastră 
această originală carte. 


prof. dr. ing. V. HARNAJ 


Întoarcerea la natură... 


La toate ediţiile în limba engleză titlul lucrării a fost „Medicina 
populară“, denumire propusă probabil de autor sau de editori. Este de 
presupus că în accepțiunea locală, prin medicina populară se înţelege 
cu totul altceva decît se înțelege în țara noastră sau în alte țări euro- 
pene. Istoria poporului american este diferită de a altor popoare și 
toate obiceiurile şi îndeletnicirile tradiționale au o evoluţie istoricește 
mai scurtă şi o sferă mai circumscrisă. Ediţia în limba franceză a apă- 
rut cu titlul „Vechi leacuri tămăduitoare“. Este adevărat că mijloacele 
de tratament studiate (mierea și fagurii de albine, oţetul de mere pre- 
cum și algele marine sînt preluate din popor, care le folosește în mod 
tradițional. Dar autorul lucrării este un intelectual cu studii de spe- 
cialitate, care se dedică unei misiuni deosebite, pe cît de nobilă, pe atît 
de dificilă. Renunțînd la beneficiile care puteau decurge din practi- 
carea unei specialități medicale recunoscute, el se întoarce pe melea- 
gurile natale cu scopul de a veni direct în sprijinul semenilor săi și în 
acelaşi timp pentru a studia suportul științific al unora dintre reme- 
diile populare. 

Acestea au fost obiectivele principale și în acest sens autorul își 
subordonează toate cunoștințele și toată puterea de muncă. El face dis- 
tincţie între medicina populară și „colecţiile de povești despre leacurile 
băbești“. În munca sa pornește de la premise foarte temeinice, abordînd 
cu optica de cercetător fenomenele din mediul ambiant și comporta- 
mentul tuturor vieţuitoarelor. În ansamblul armonios al mediului na- 
tural animalele își caută în mod instinctiv remediile în caz de îmbolnă- 
vire sau de pericol iminent. Prin această viziune, autorul situează medi- 
cina populară într-o lumină nouă, străduindu-se să fundamenteze știin- 
tific anumite remedii tradiționale multiseculare și aceasta prin corelarea 
fenomenelor de interdependenţă din mediul natural, fără extrapolări 
exagerate. Studiul este realizat într-o concepție integralistă, punîndu-se 
accentul pe factorii naturali care conturează  particularităţile etnice și 
tipologice ale oamenilor, precum şi robusteţea și rezistența lor. 

Demn de subliniat este faptul că autorul şi-a concentrat preocupă- 
rile asupra cîtorva dintre tratamentele tradiţionale și nu și-a risipit 
eforturile în evantaiul, probabil destul de larg, al remediilor populare 
din această regiune sau al celor din alte zone. În principal se desprind 
două direcţii de studiu și respectiv două dintre remediile utilizate în 
această regiune : 1) mierea și fagurii cu miere, produse de albine și 2) 
oţetul de mere. 


Autorul consacră un însemnat capitol produselor apicole (mierea 
şi fagurii cu miere de albine), arătînd în mod argumentat avantajele pe 
care le reprezintă produsele stupului în alimentaţie, pentru păstrarea 
echilibrului biologic şi a stării de sănătate a oamenilor. Frapează în 
mod deosebit sobrietatea studiilor, deoarece autorul nu se hazardează 
la aspectele miraculoase, evitînd extrapolările la bolile organice din 
domeniul patologiei severe. Observațiile și studiile autorului au fost 
concentrate temeinic asupra efectelor pe care produsele apicole le pot 
avea în prevenirea bolilor și creșterea rezistenţei organismului uman. 
Astfel este tratată valoarea mierii de albine în alimentaţia sugarilor 
cu regim mixt sau artificial (este cunoscut că în aceste situaţii zahărul 
rafinat este contraindicat, iar zaharina nu este pe deplin satisfăcătoare 
din punct de vedere biologic). 

Foarte sugestiv și convingător sînt arătate efectele consumului 
mierii de albine pentru combaterea tulburărilor urinare și asupra con- 
trolului vezical la copii, precum şi pentru asigurarea somnului fiziolo- 
gic. De asemenea, se dau formule terapeutice cu preparate pe baza 
mierii de albine pentru tratamentul tusei, pentru combaterea spasme- 
lor musculare (blefarospasm — la nivelul pleoapelor şi orospasm — la 
nivelul gurii) precum și a spasmelor musculare cu altă localizare, cunos- 
cute în popor sub denumirea de cîrcei. 

Dar cele mai edificatoare rezultate decurg din studiul asupra per- 
formanţelor sportive la loturile care au introdus în alimentaţia lor 
mierea de albine. Rezistenţa şi randamentul sportiv au înregistrat 
creșteri însemnate, iar refacerea forţelor după competiţii obositoare se 
produce într-un interval de timp mult mai scurt. Autorul a constatat 
efecte terapeutice însemnate ale fagurilor cu miere care conţin și alte 
produse apicole (ceară, propolis etc). pe lingă mierea de albine. El a 
obținut rezultate foarte bune în tratamentul bolilor care interesează 
căile respiratorii superioare precum și în cazul sinuzitelor, punînd un 
accent deosebit pe efectele locale și acţiunea prelungită ale fagurilor. 

Pentru a studia și a explica efectele favorabile ale oţetului de 
cidru, autorul a luat ca etalon de apreciere „echilibrul acidobazic“, 
respectiv devierile mediului intern al organismului către aciditate sau 
către alcalinitate. Acest echilibru dintre aciditate şi alcalinitate are 
mare importanță pentru funcționarea tuturor celulelor organismului, a 
biocatalizatorilor din seria vitaminelor, a enzimelor sau a hormonilor. 
Pentru desfășurarea proceselor biologice, umorile organismului (lichi- 
dul din interiorul celulelor și din jurul lor) trebuie să aibă un echi- 
libru acido-bazic aproape fix cu valoarea pH = 7,4. Devierile într-un 
sens sau altul, dacă depășesc limitele unui pH sub 6,8 sau peste 7,8, 
produc starea de comă și chiar moartea. 

Substanțele minerale au rolul primordial în menţinerea acestui 
echilibru, realizînd metabolismul hidroelectrolitic (al apei care repre- 
zintă 2/3 din greutatea corpului și al sărurilor minerale în stare io- 
nică). Toate celelalte schimburi metabolice, respectiv cele ale zaharu- 
rilor, ale grăsimilor şi ale proteinelor, au loc în strînsă relație cu 
metabolismul hidroelectrolitie şi acestea sînt profund influențate de 
devierile pH-ului spre alcalinitate sau spre aciditate. 


În lumina acestor date, binecunoscute: în medicina modernă, folo- 
sirea oţetului de mere, își găseşte explicaţia efectelor terapeutice și de 
păstrare a sănătăţii prin conţinutul bogat în potasiu al acestui produs. 
Substanțele minerale reechilibrează mediul intern şi asigură buna des- 
făşurare a proceselor biologice. Ca urmare a constatărilor sale, autorul, 
face recomandări de regim alimentar, inclusiv privind folosirea produ- 
selor oceanului planetar care au intrat de puţin timp în preocupările 
oamenilor de știință. 

Din toată expunerea, se desprinde îndemnul argumentat către 
consumul de produse naturale, care, după opinia autorului, trebuie să 
precumpănească în alimentaţia oamenilor în raport cu produsele rafi- 
nate, extractele și concentratele, care folosite în exces pot perturba an- 
samblul prefacerilor şi schimburilor metabolice. 

Recomand cu multă căldură această lucrare publicului cititor : 
cartea conține numeroase învăţăminte, uşor de aplicat şi care pot con- 
tribui la menţinerea stării de sănătate. 


Dr. G. Călcăianu 
medic primar, cercetător științific principal 


Prefaţa autorului 


Fac parte din a cincea generaţie de cînd strămoşii mei, după 
mamă, s-au stabilit în Vermont. După ce am studiat medicina şi am 
profesat o vreme ca medic internist la Burlington, m-am instalat la 
Barre, pentru a practica specialitatea pe care mi-o alesesem și anume 
bolile de ochi, nas, git şi urechi. Aici am aflat însă o altă faţă a medi- 
cinii — cea populară — pe care a trebuit să o învăţ și să o înțeleg, 
pentru a cîştiga încrederea şi respectul acestor oameni care trăiau la 
țară, în ferme risipite şi îndepărtate, la care ajungeai numai pe dru- 
meleaguri lăturalnice. Această medicină era departe de obiectul învă- 
țăturii mele, dar se împletea strîns cu viaţa localnicilor şi de aceea 
m-am străduit să-i pătrund înţelesul şi să-i descopăr izvoarele. 

M-am văzut astfel obligat să revizuiesc considerabil metodele cla- 
sice medicale. De exemplu, pe atunci nu puteam concepe că durerile 
în gât pot fi vindecate într-o singură zi prin mestecarea răşinii proas- 
pete de brad. Am înţeles că era bine să învăţ principiile acestei medicini 
populare și să folosesc leacurile sale practicate de veacuri, mai ales că 
rezultatele anterioare le recomandau ca tot atît de eficace, sau chiar 
mai eficace decît cele pe care mă învățase să le aplic medicina clasică. 

In cadrul reuniunilor organizate de diverse societăţi medicale re- 
gionale și naţionale am discutat cu colegii mei o serie de tratamente 
specifice medicinii locale. Ei m-au îndemnat să continui a mă ocupa 
de aceasta mai pe larg şi astfel am iniţiat un studiu prin corespon- 
denţă, avînd la bază constatările mele progresive. Am purtat această 
corespondenţă timp de 20 de ani, cu 50 de colegi din 32 de state ale 
S.U.A., cunoscuţi pe plan naţional, majoritatea profesori la facultăți 
de medicină. Și aşa s-a născut ideea acestei cărţi. 

Inițial, scopul ei era de a transmite fiicei mele și urmaşilor săi 
principiile şi remediile acestei medicini populare așa cum le-am verifi- 
cat de-a lungul practicii mele. Mai tîrziu m-am hotărît însă să-i dau o 
extindere mai mare. Sper că ea va înlesni cunoașterea și înţelegerea 
principiilor medicinii populare, a aplicării lor de-a lungul vremurilor şi 

că va fi de folos tuturor celor interesaţi în sporirea vitalităţii, începînd 
de la copilărie pînă la adânci bătrîneţi. 

De altfel, credinţa mea este că în viitor medicul va fi în primul 
rînd un educator. Principala lui misiune va fi aceea de a învăța pe 
oameni cum să-și păstreze sănătatea. Munca lui nu va fi cu nimic mai 
uşoară decît acum. Din contră, s-ar putea chiar să fie mai complexă, 
deoarece este mult mai greu să păstrezi sănătatea omului decît să-l 
îngrijești pentru a-l vindeca de o boală. 

Pentru toţi acei care refuză să considere slăbirea și pierderea for- 
țelor drept consecințe inevitabile ale bătrîneţii şi care cred că este 
posibil să rămînă activi, sănătoși şi energici pînă la sfîrşitul vieţii, 
pentru toți aceștia, medicina populară este o sursă de învăţăminte. 


Barre, Vermont 


D. C. JARVIS 


CAPITOLULI 


Generalităţi 


edicina populară își are rădăcinile în timpuri foarte îndepăr- 

tate. Natura însăși a fost prima farmacie. Omul primitiv și 
animalele au folosit din. plin plante și ierburi existente în natură ; evi- 
tau astfel bolile și îşi păstrau sănătatea și rezistența. Omul ca și ani- 
malele, se afla în continuă mișcare, dar farmacia naturii avea sucur- 
sale pretutindeni. În orice parte a lumii te-ai fi găsit bolnav, aflai pe 
cîmp materia primă — plantele — pentru prepararea leacurilor cu care 
să te vindeci : ceaiurile și unguentele necesare. 

Medicina populară s-a dezvoltat în Vermont (în traducere exactă, 
numele statului ar însemna „munţii verzi“) din timpurile cele mai 
vechi. Ea adaptează la condiţiile de viaţă ale Vermontului legi de mult 
cunoscute ale biochimiei și fiziologiei pentru păstrarea sănătăţii și 
rezistenței organismului. Deoarece aceste legi nu cunosc limite geo- 
grafice, ele pot fi valabile tot așa de bine și în alte regiuni. 

Din timpuri străvechi, idealul urmărit de medicina populară a 
fost păstrarea rezistenței organismului, astfel încît acesta să nu poată 
fi atacat de boală. Este drept că unii socotesc că „medicina populară“ 
este un termen vag, desemnînd o colecţie de povești despre leacuri 
băbești. Era inevitabil ca de-a lungul vremii să se strecoare și unele 
mituri. De exemplu, cînd eram copil, am văzut deseori mame punînd 
la gîtul copiilor cîte un fir de Lacrima lui Iov — un soi de iarbă cu 
niște bobiţe rotunde, strălucitoare, asemuite probabil în închipuirea 
oamenilor cu lacrimile vărsate de personajul atît de cumplit încercat 
din Vechiul Testament — pentru a-i ajuta să le iasă dinţii. Și fireşte 
că fiecare dintre noi a auzit de presupusele puteri miraculoase ale 
asafoetidei — o substanţă rășinoasă cu miros de usturoi — care, pur- 
tată într-un săculeţ în jurul gîtului în lunile reci de iarnă, te apără de 
boală ! Astăzi, cînd ne ocupăm de medicina populară, mitul medica- 
mentului magic trebuie separat de adevăratul medicament. 

Strămoșii noștri, pionieri în acest domeniu, au descoperit elemen- 
tele medicinii populare urmărind plantele căutate de animalele care 
sufereau de tulburări de nutriţie ori aveau febră sau răni. Observînd 
cum animalele se vindecă cu ele. au învăţat și ei să-și păstreze sănă- 
tatea, aplicînd mijloacele proprii ale naturii. 

Eu unul, am fost uimit de instinctul animalelor de a folosi resur- 
sele naturale pentru a se vindeca. Animalele sălbatice caută, în primul 
rînd, singurătatea și odihna absolută și se bizuie pe leacurile simple ale 
naturii — medicamentele din plante și aerul curat. Iată cîteva exemple 

tipice : ursul scormonește pămîntul căutînd rădăcini de ferigă cînd 
are viermi intestinali ; pe vreme ploiasă, curca sălbatică își sileşte puii 
să mănînce frunzele unei mirodenii ; un animal mușcat de un șarpe 
veninos caută și mestecă frunze de șerpar. 

Animalul cu febră caută în grabă un loc aerisit, umbrit, lîngă 
apă şi stă acolo liniștit fără a se hrăni, bînd din cînd în cînd cîte pu- 
țină apă, pînă ce îşi revine. Dimpotrivă, un animal chinuit de reuma- 
tism caută locuri însorite, calde și stă acolo pînă îi trece durerea. 

Locuitorii din Vermont aplică principiile naturale de păstrare a 
sănătăţii şi de prevenire a bolilor, principii stabilite pe baza observa- 
țiilor asupra animalelor ; ei se conformează acestora fără a încerca să 
le modifice după vreun capriciu al lor. Așa se face că deprinderile 
dobîndite în copilărie sînt păstrate toată viața. 

Organismul omului are nevoie de ajutor pentru a face față com- 
plicaţiilor, stressurilor şi eforturilor pe care i le impune civilizaţia mo- 
dernă. În copilărie sîntem, cît de cît, apăraţi de către instincte. Dar pără- 
sind lumea copilăriei, sîntem cu toţii dispuși să socotim aceste instincte 
ca demodate. Din fericire, niciodată nu este prea tîrziu să le reînvă- 
țăm, observînd modul în care animalele și copiii urmează legile naturii. 
Urmărind cu atenţie albinele, păsările de curte, animalele domestice, 
se învață din modul lor de viață, se desprind aspectele fiziologiei şi 
biochimiei medicale dincolo de cărţile de medicină. Verificată prin 
rezultatele constatate la animale, această medicină populară, cre s-a 
transmis din generaţie în generaţie prin viu grai, dă posibilitate unui 
mare număr de oameni să-și continue activitatea zilnică şi să treacă 
cu bine vîrsta de 70 de ani, păstrîndu-și vigoarea fizică și luciditatea 
mintală, cu funcţiile digestiei, vederii și auzului bune, evitînd astfel 
stările neplăcute legate de obicei de bătrîneţe. 

Cartea de faţă își propune să discute medicina populară într-o 
astfel de lumină încît să ofere oricărui cititor posibilitatea de a în- 
țelege mai bine problemele organismului viu. Sperăm să venim 
în ajutorul omului, socotind că greutăţile pe care le are de întimpinat 
în viaţă. pot fi ușurate şi că se poate ajunge la ultimii ani ai vîrstei cu 
mecanismul funcţional încă eficace. 


CAPITOLULII 


Mediul înconjurător şi longevitatea 


edicina populară s-a dezvoltat din îmbinarea mijloacelor 

curative și preventive ale naturii cu bunul simţ şi cu situaţia 
neplăcută că Vermontul este, din punct de vedere climatic, una dintre 
regiunile cele mai instabile din lume. 

La latitudinea noastră, vînturile predominante sînt cele dinspre 
vest. Din cele 26 furtuni care traversează Statele Unite în direcția 
Oceanului Atlantic, 23 trec prin Vermont. În consecință, la noi vremea 
se schimbă foarte des de-a lungul anului, iar localnicii se află în fața 
necesităţii biologice imperioase de a-și adapta continuu organismul la 
rapidele treceri de la căldură la frig, de la o presiune atmosferică ridi- 
cată la una scăzută, la schimbările de umiditate atmosferică și de ioni- 
zare a aerului din -fiecare anotimp. Fiecare adaptare la climă 
însemnează de fapt o schimbare în circulaţia sîngelui. A doua zi, ea poate 
fi nevoită să acţioneze ca termoizolator, să păstreze căldura corpului. 
Aceste schimbări supun inima și vasele sanguine la mari eforturi. 

Medicina populară oferă mijloace care ajută inima, vasele sanguine 
şi circulația sanguină, astfel încît atacurile de cord pot fi evitate ; apli- 
cînd aceste mijloace, inima nu se uzează așa de repede şi deci viaţa ei 
poate fi prelungită. 

Inima este motorul mașinii umane. Mușchii corpului, și printre 
aceștia și mușchiul care constituie inima, au nevoie de zahăr. Urmărind 
efectul mediului înconjurător, al hranei și al variațiilor de hrană asupra 
animalelor și oamenilor, se poate constata că inimii nu-i este indiferent 
dacă primește zahăr natural, sub forma în care se găsește în miere sau 
zahăr rafinat. Mierea este pentru inimă un aliment de valoare, consti- 
tuind o sursă puternică de energie. 

Cînd lucrează normal, inima este capabilă să pompeze în aortă şi 
artera pulmonară, la fiecare sistolă ventriculară, 70—90 ml sînge. În total, 
în sînge există cam o linguriţă de zahăr. Această cantitate este foarte im- 
portantă ; dacă s-ar reduce la jumătate, ţi-ai pierde cunoștința ; dacă ar 
spori pentru oricît de puţin timp, şi-ar face apariţia diabetul. Este deci 
limpede că trebuie să fim foarte atenţi la ceea ce oferim organismului 
nostru ca hrană, pentru a asigura constanța acestei cantități de zahăr în 
sînge. 

Orgnismul nostru este alcătuit în aşa fel încît avem nevoie de 
zahăr nu numai pentru uzul imediat al inimii, ci şi pentru ca o anumită 
cantitate, mică, să traverseze pereţii intestinali. În miere există 2 za- 
haruri ; unul numit dextroză, iar altul levuloză.  Dextroza reprezintă 

40% din miere, iar levuloza 34%. Dextroza trece cu repeziciune în 
singe. Levuloza, absorbită mai încet, este cea care menţine concentraţia 
de zahăr în sînge la un nivel constant. Datorită ei, mierea nu ridică 
nivelul zahărului din sînge peste cel care poate fi folosit de către 
organism. 

În Statele Unite ale Americii, Vermontul este al doilea dintre 
state ca procent al populaţiei în vîrstă de peste 65 ani. Recent, 40.000 
de persoane depășiseră această vîrstă, pe care o ating în fiecare an 
aproximativ alte 2500 persoane. 

Oamenii în vîrstă de peste 70 de ani muncesc ziua întreagă în 
ferme considerînd acest lucru ceva firesc ; se întîlnesc frecvent și per- 
soane în vîrstă de 80 de ani, care iau parte la astfel de munci. Aceşti 
oameni din Vermont își păstrează vitalitatea aplicînd legi biochimice şi 
fiziologice pe care le sesizează în natură. ` 

În general, se consideră că durata minimă de viață a unui animal 
este de 5 ori mai mare decît perioada necesară pentru a ajunge la 
maturitate. Puiul de găină, care atinge maturitatea la 6 luni, trăieşte 
cu ușurință pînă la 2 ani și jumătate. Câinele, care devine matur la un 
an, atinge cu ușurință vîrsta de 5 ani. Viţelul, matur la 2 ani și pro- 
ductiv la 2 ani și jumătate, trăiește 12 ani, iar calul, care devine 
matur după 4 ani, trăiește 20. Multe alte animale trăiesc și mai mult. 

Revenind la om, ce constatăm ? Observăm că primii 20 de ani 
din viaţă sînt destinați dezvoltării inimii și vaselor sanguine, funcţiei 
digestive și eliminatorii, capacităţii fizice şi mintale, instinctului de 
perpetuare a speciei și de autoapărare. 

Conducîndu-ne după „legea animalelor“, regula indicînd 520 
ani, viața omului ar urma să fie de 100 de ani. 

Ori, ce se întîmplă după atingerea vîrstei de 20 de ani? 

Deseori constatăm că în timp ce vigoarea mintală continuă să 
crească, starea fizică începe să se șubrezească. Linia ascendentă repre- 
zentînd vigoarea mintală și esenţa vieţii, şi cea descendentă reprezen- 
tînd degradarea constituţiei fizice a omului, se încrucişează la 50 de ani. 
Pe la 60 de ani, constată deseori el însuși că se află într-o stare de semi- 
invaliditate, incapabil de a-și desfășura munca în condiţiile cele mai bune. 

Vermontezii învaţă să-și mențină puterea de muncă. În loc ca linia 
ascendentă și cea descendentă amintite să se încrucișeze la vîrsta de 50 
de ani, ele ajung să se întretaie abia după vîrsta de 80 de ani. Astfel, 
omul poate continua să dea randament maxim în perioada dintre 60 
şi 80 de ani. El iși păstrează intacte atit forța intelectuală cît şi robus- 
teţea fizică, ceea ce-i permite să desfăşoare în continuare activitatea 
profesională, sau — în cazul că iese la pensie —să se bucure de aceasta. 
Medicina populară urmăreşte să asigure omului o viaţă de 5 ori mai 
lungă decît perioada necesară pentru maturizarea sa, aşa cum se întîmplă 
cu animalele. 

Posibilitatea de a prelungi durata vieţii peste șaptezeci de ani este 
pe deplin dovedită de studiile făcute asupra populaţiei rurale. Cu cît 
am studiat-o mai mult, cu atît m-am convins că între durata vieţii și 
hrana zilnică există o strînsă legătură. Cunoștinţele vermontezilor des- 

pre hrană nu au fost culese din cărţi, ci prin observarea îndeaproape a 
animalelor din jur, care ne învaţă că alimentaţia trebuie să fie bogată în 
hidraţi de carbon — care se găsesc în fructe, frunze, și rădăcini comes- 
tibile — și săracă în proteine — conţinute în carnea de vită, de pasăre 
și ouă. 

Acești oameni compară corpul cu solul. Gospodărirea inteligentă 
a solului presupune înţelegerea și aplicarea legilor naturii și o atenţie 
deosebită pentru a-l întreţine în bune condițiuni și a-l reface. 

Bunul simţ, bazat pe principiile înțelepte ale naturii, îi fac să ase- 
muiască organismul cu o casă și comparaţia este splendidă. Pentru a o 
putea locui mulă vreme, aceasta trebuie să fie bine întreţinută. Eficienţa 
şi durata organismului nostru depind deci de selecția judicioasă a ali- 
mentelor și a lichidelor consumate ca şi a aerului pe care îl respirăm. 

Cînd pornim să construim o clădire pentru locuit, comandăm oare 
pur şi simplu orice fel de lemn ? Fireşte că nu. Începem prin a ne da 
seama că pentru diferitele părţi ale clădirii este nevoie de un anumit 
lemn care să corespundă diferitelor eforturi la care sînt supuse. Pentru 
pardoseală comandăm brad, pentru timplărie comandăm lemn de castan, 
iar pentru șindrilă avem nevoie de cedru. 

Pentru a construi și reface organismul nostru, pentru a-i menţine 
forţa și pentru a ne prelungi viaţa, trebuie să ținem seama de elementele 
minerale care predomină în corp. Aceste elemente, permanent prezente 
în organism, îi asigură acestuia o funcţionare liniștită, uniformă și con- 
tinuă, -ceea ce „face viața demnă de a fi trăită“. Numărul elementelor 
minerale incluse în funcţionarea organismului uman este unul din mi- 
racolele vieţii. În afară de argint și aur, participă aproape toate elemen- 
tele cunoscute. 

Pentru aprovizionarea organismului cu elementele minerale tre- 
buitoare, medicina populară recomandă o metodă extrem de simplă : 2 
lingurițe de miere și 2 de oţet de mere* într-un pahar cu apă, o dată sau 
de cîteva ori pe zi, în funcţie de durata efortului fizic şi intelectual. 
Acest amestec are un gust plăcut, aromat, asemănător cidrului de mere. 
Oţetul aduce conţinutul de minerale din măr, iar mierea aduce minera- 
lele din nectarul florilor. 


* Oţet din cidru de mere : de fapt, în tot restul textului, acest preparat va fi 
citat ca oţet de mere 


CAPITOLUL III 


Urmărind instinctele animalelor 


mul tinde a fi în permanentă răzvătire faţă de natură, tinde 

a se depărta de lumea animală. Dar aceasta are legile ei, apli- 
cabile și omului. Putem studia aceste legi, animalele domestice consti- 
tuind un bun exemplu. În felul lor, vitele, caii, porcii şi alte animale 
domestice duc o viață tot atît de naturală ca şi cele sălbatice care colindă 
pădurile necălcate de om ; dacă ne dăm osteneala să le studiem, putem 
trage multe învățăminte. Copiii de la ţară ştiu acest lucru. Cei de la 
oraș, care nu vin zilnic în contact cu animalele domestice, cresc adesea 
fără a cunoaște de fel legile animalelor. 

Să ne oprim de exemplu la refuzul unui animal de a mînca, atunci 
cînd este bolnav. Neatingîndu-se de hrană, el înlesneşte apariţia unei 
noi stări biochimice în corpul său, care îl ajută, grăbindu-i însănătoșirea. 
Cînd sîntem bolnavi, temîndu-ne de interpretarea greșită a eventualului 
refuz, mîncăm deseori hrana ce ni se pune dinainte. Acţionăm astfel 
contrar animalelor. Dar dacă dorim să imităm schimbarea biochimică 
binefăcătoare din organismul animalului, ar trebui să ne limităm la o 
băutură acidă, de exemplu mustul de struguri, care conţine acid tartric ; 
sau de afine, care conţine acid citric, malic, chinic şi acizi benzoici ; sau 
în fine, sucul de mere, care conţine acid malic. 

Oamenii au credința că dacă omit o masă li se va întîmpla ceva 
groaznic. Ei uită că în organismul lor sînt depozitate rezerve pentru cazuri 
de nevoie și că acesta ar putea să se întreţină fără hrană din afară, pe 
toată durata unei boli obișnuite. Ei nu-și dau seama că de-a lungul 
primilor 20 de ani poate fi nevoie de hrană mai multă, pentru că orga- 
nismul este în dezvoltare. Dar la vîrsta de 25 ani, scheletul, aparatul 
muscular, sistemul circulator precum şi sistemul digestiv și respirator 
sînt pe deplin dezvoltate. De aici înainte este necesară o hrană selecţio- 
nată în vererea întreţinerii diferitelor sisteme. 

Pe la 50 de ani este nevoie să se refacă oarecum organismul: nu 
mai mîncăm după poftă, ci alegem acele alimente pe care prin instinct 
le socotim a reprezenta compoziţia elementară a corpului uman. Așadar 
dacă ne gîndim bine, putem reface organismul așa cum am reface o casă. 

Să examinăm de asemenea problema dormitului cu ferestrele deschise, 
fie vară, fie iarnă. În trecut, am învăţat că dormitul cu fereastra des- 
chisă tot anul ajută la păstrarea sănătăţii. 

Cu ani în urmă, după ce participasem la un curs ţinut la Institutul 
de tuberculoză Trudeau, entuziasmat, am început a-mi sfătui pacienţii să 

doarmă noaptea cu fereastra deschisă, gîndind că în acest fel contribui la 
păstrarea sănătăţii lor. Ulterior, am avut ocazia să examinez 500 de lu- 
crători de la o carieră de granit ; erau de 14 naţionalităţi diferite şi mulţi 
dintre ei emigraseră în America, aducînd obiceiurile din partea lor. 
Pentru fiecare trebuia completat un chestionar pe 4 pagini; una din 
întrebări era următoarea : „dormiţi noaptea cu fereastra deschisă ?“ și 
apoi „suteriţi des de răceală la cap ?“ : 

După ce am examinat 100 dintre ei, am observat că cei care dor- 
meau noaptea cu fereastra deschisă sufereau adesea de răceală la cap, 
iar cei care dormeau cu fereastra închisă, nu. Am ajuns la concluzia că 
între dormitul cu fereastra deschisă și răceala la cap există o legătură. 

Cam în aceeași perioadă am avut în supraveghere medicală și 
elevii unei şcoli particulare, care se pregăteau în vederea intrării la 
universitate. Directorul școlii m-a rugat să studiez cauzele răcelii de care 
sufereau copiii şi care-i făcea să piardă o bună parte din orele de 
studiu, Printre alte măsuri, s-a pornit și o campanie pertru deschiderea 
ferestrelor noaptea, socotindu-se că în acest fel se prevenea răceala la 
cap. S-a constatat că ferestrele rămîneau deschise noaptea în toate 
camerele, afară de una — o cameră ocupată de 2 băieţi de la ţară. Cum 
ei refuzau să doarmă cu fereastra deschisă, i-am întrebat care era mo- 
tivul. „D-le doctor, mi-au răspuns ei, încercăm să imităm somnul 
găinii : ea doarme cu ciocul vîrît în pene. Şi noi credem că ea ştie ce 
face. Am dori să ştim de la dumneavoastră din ce cauză doarme așa“. 

Aveam destulă experienţă și cunoșteam tendinţa tineretului de a 
glumi pe seama generaţiei mai în vîrstă. Însă de data aceasta fusesem 
luat prin surprindere. „Ei bine, am spus, am să mă gîndesc şi de îndată 
ce voi găsi răspunsul, am să vi-l comunic“. Am început de atunci să 
urmăresc comportamentul animalelor cînd dorm. 

Singurul răspuns la întrebarea copiilor, care pare valabil, este că 
găina îşi vîră ciocul în pene pentru ca în timpul somnului să respire aer 
cald. Aerul este aspirat la suprafaţa penelor și încălzit în timpul expi- 
raţiei. El nu se răcește înainte ca găina să inspire, astfel încît ea respiră 
un aer cald cu temperatură uniformă. 

Fermierii spun că şi vulpea își condiţionează la fel aerul pe care-l 
respiră în timpul somnului. Întinsă pe pămînt, ea își acoperă botul cu 
coada stufoasă, astfel încît aerul pe care-l inspiră este curat, dar cald. 
Am observat caii la cîmp, pe vreme rece. Își apropie capetele, unul 
lîngă altul. După ce expiră, aerul care circulă în jurul capetelor lor nu 
se răceşte prea mult înainte ca ei să inspire din nou. În zilele reci şi cu 
vînt, calul stă cu spatele spre vînt. 

Fireşte, există oameni care se simt foarte bine dormind cu feres- 
trele deschise tot timpul, chiar în anotimpul cel mai răcoros. Ei sînt la 
fel ca brazii de pe munte, care îndură intemperiile şi continuă totuși să 
se dezvolte. Ei sînt excepţia de la regulă. În ultimă analiză sîntem însă 
cu toţii supuşi legilor care guvernează viaţa. 

Revenind la subiect, să studiem animalele și să observăm ce fac 
ele. În primul rînd, ele colindă  cîmpiile în căutarea hranei, ceea ce 
înseamnă că merg foarte mult. Animalul tînăr este extrem de activ. 
Căţeii şi pisoii sînt mereu în mișcare : aleargă, se caţără, se încaeră, sînt 

în continuă căutare. Odată cu trecerea anilor, activitatea organismului 
este îndreptată spre căutarea hranei și spre apărarea sa și a descen- 
denţilor împotriva dușmanilor. Dacă am lua exemplul animlelor, ar 
trebui deci să mergem mai mult pe jos. O ocupaţie ideală ar fi grădi- 
năritul, pentru că aceasta solicită organismul omului întocmai cum 
străbaterea cîmpiilor în căutarea hranei solicită organismul animalului. 

Din observarea animalelor aflăm că originea clipelor de repaus a 
fost odihnirea organismului pentru ca acesta să poată fi pregătit pentru 
căutarea hranei sau pentru lupta de apărare. Aflăm de asemenea că 
blana animalului se îndeşește odată cu apropierea vremii reci, iar cînd 
se apropie lunile calde, se rărește. Şi noi la fel, ne schimbăm îmbrăcă- 
mintea odată cu schimbarea anotimpurilor. = 

Odată cu aceste schimbări și organismul necesită adaptări; 
instinctul, care nu dă greș, obligă animalele să-și schimbe hrana. 

'Trăind în libertate, toată hrana pe care o întîlnesc este brută. Ele 
nu Sînt pretențioase și o acceptă ca atare. De exemplu, toate păsările 
știu din instinct că pentru formarea cojii oului au nevoie de var: le 
putem vedea deseori în perioadele de împerechere în locuri unde se 
găsesc crustacei sau moluște. Ele urmează deci îndreptarul naturii 
pentru a obţine calciul de care au nevoie. 


CAPITOLUL IV 


Sporirea fertilității pe cale naturală 


neori este greu să pricepem că noi am fost cîndva niște 

particule microscopice. Oliver Wendell Holmes obișnuia să 
spună că viaţa individului începe cu 100 de ani înainte ca el să se nască. 
Existenţa noastră din punct de vedere fiziologic nu începe cu nașterea, 
ci ea datează cu 9 luni înainte de venirea pe lume. Particula care este 
începutul nostru ajunge la viață prin hrănire. Ea are nevoie de adăpost, 
căldură constantă, de eliminarea substanțelor de prisos și de o mamă 
sănătoasă care să consume alimente sănătoase pentru a-i asigura fătului 
un început bun. 

Un bun grădinar învaţă curînd că solul are nevoie să fie îmbogăţit 
cu azot, fosfor și potasiu. Azotul ajută la dezvoltarea frunzelor ; fos- 
forul la formarea florilor ; iar potasiul întărește rădăcinile şi tulpina. 
Lipsa oricăruia dintre aceste elemente face ca planta să sufere. 

Tot așa se întîmplă şi în cazul cînd din alimentaţia zilnică a vii- 
toarei mame lipsesc unul sau mai multe dintre mineralele de care are 
nevoie în perioada de sarcină ; formarea organismului fătului va suferi. 

Orice mamă doreşte să dea naştere unui copil viguros, robust. Ea 
doreşte de asemenea ca naşterea să dureze puţin, să fie uşoară şi după 
aceea să-și recapete puterile repede. Aceasta este o moştenire din starea 
primitivă a omului. Viaţa de trib impunea o deplasare continuă și nu 
era timp de așteptat femeile care se ridicau și se deplasau cu greutate. 

În zilele noastre, modul de alimentaţie constituie un factor impor- 
tant pntru a asigura o naștere ușoară și refacerea rapidă a puterilor ma- 
mei. Pîinea şi făinoasele trebuie înlocuite cu mămăligă și în general cu 
mălai sau cu piine de secară. Laptele formează în stomac un cheag, 
motiv pentru care trebuie înlocuit cu brînza, care nu dă loc la astfel de 
transformări. Carnea de vită, de miel sau de porc, trebuie înlocuită cu 
peşte și alte produse marine, sau cu alte produse animale ca : ficat, 
inimă, rinichi şi alte organe. Zahărul trebuie înlocuit cu miere. Hrana 
zilnică trebuie să includă salată de legume, de crudităţi în general și 
un ou. Salatele de legume și zarzavaturi furnizează minerale de impor- 
tanţă vitală, iar oul conţine toate elementele care ajută la formarea 
fătului şi este deci şi pentru om un aliment complet. Ficatul consumat 
o dată pe săptămînă constituie un aliment de bază, un aliment de „de- 
pozit“ ; în lipsa lui, echivalentul pentru raţia zilnică se poate găsi în 1 
sau 2 felii de lebervurşt. Carnea de pasăre trebuie consumată rar; 
nucile, dimpotrivă. Portocalele și grepfruturile, ca şi sucurile de citrice 

trebuie înlocuite cu cele de struguri, mere sau afine, toate acestea con- 
stituind surse principale de minerale necesare dezvoltării fătului. 

În ceea ce privește mierea, aceasta nu este numai un aliment ex- 
celent, ci şi un produs natural cu certe calităţi terapeutice. Ea împiedică 
fermentația în tractul gastrointestinal şi se absoarbe repede. Mierea 
conţine elemente importante pentru refacerea sîngelui. Avînd un ușor 
efect laxativ, previne de asemenea constipația şi pentru că este şi un 
calmant, contribuie la asigurarea unui somn adînc și odihnitor. Revenind 
la alimentele care contribuie la dezvoltarea fătului: 2 linguriţe de 
miere, luate fie ca îndulcitor, în hrană, fie ca atare, contribuie la dez- 
voltarea acestuia, asigurîndu-i un sistem nervos excelent. 

Cît despre acizii de care are nevoie, se poate spune că viitoarea 
mamă îi are din abundență. Natura este foarte generoasă și distribuie 
din plin aciditate în hrana produsă de pămînt. Dacă se întîmplă să lip- 
sească fructele de orice fel și frunzele — sursă principală de acizi — 
ei bine, deficienţa poate fi compensată de o linguriţă de oţet de mere 
într-un pahar cu apă, luată dimineaţa imediat după sculare. De obicei se 
evită astfel sau se pune capăt oricăror indispoziții matinale. Peste zi 
trebuie luat un pahar de suc — de afine, de mere sau de struguri. 

Dacă viitoarea mamă are grijă să-și asigure zilnic elementele pres- 
crise de natură însăși, poate spera să constate la nașterea copilului său 
că : acesta va avea pe cap atît de mult păr încît va trebui tuns chiar 
în ziua nașterii ; unghiile lui vor fi tari şi destul de lungi și poate va fi 
chiar nevoie să-i fie tăiate; va avea o musculatură așa de puternică 
încât va ridica singur capul de pe pernă înainte de a atinge virsta de o 
săptămînă ; pe măsură ce se dezvoltă el va prezenta o coordonare per- 
fectă între creier și mușchi; ea însăși va avea lapte din abundență, 
putînd să-și alăpteze copilul; acesta va avea o digestie și o excreţie 
normală ; conformaţia feţei lui va fi armonioasă, maxilarul şi mandi- 
bula în formă de potcoavă, fiecare dinte avînd loc să crească normal, 
nu unul peste altul. 

Dar cea mai importantă constatare va fi aceea cu privire la inteli- 
gența copilului. Cînd va veni timpul să meargă la școală, mama va fi 
încântată. 

Dinţii copilului apar, indiferent dacă mama a respectat sau nu 
regimul alimentar indicat. Dinţii, deja formaţi în timp ce copilul se află 
în pîntecele mamei, se găsesc la naștere în gingii. Cînd apar, ei vor face 
dovada dacă sîngele mamei a primit sau nu hrana corespunzătoare. 
Dacă regimul alimentar prenatal este corespunzător, hrănirea mai pre- 
cară de după naștere nu-i va zdruncina prea mult organismul. Începutul 
perfect este de neînlocuit, dar din păcate, în condiţiile civilizaţiei mo- 
derne, el lipsește deseori. 

Perioada de gestație a vacii şi aceea a femeii prezintă o serie de 
elemente comune. De fapt, multe dintre leacurile pe care le adminis- 
trez femeilor gravide și copiilor sugari sînt rezultatul observaţiilor mele 
făcute pe vaci. Îmi aduc aminte de o fătare rapidă, pe care am consta- 

tat-o în curtea unui fermier ; el aplicase recomandarea mea de a 
suplimenta hrana vitelor cu o raţie zilnică de oțet de mere. 

Stam de vorbă amîndoi în grajd, cînd fermierul a privit afară şi 
mi-a atras atenţia asupra unei vaci care se pregătea să fete. Şi-a închi- 
puit că va avea timp să termine curăţenia în grajd şi să se ducă la ea 
după aceea. Dar după cîteva minute, vaca era deja pe picioare, cu viţe- 
lul lîngă ea și venea spre grajd. Pielea viţelului era acoperită de păr 
des și picioarele erau puternice ; pe scurt, o mică creatură perfectă. 

Reflectînd asupra corpului uman, ajungem să înţelegem că sem- 
nele de sănătate ca și cele de boală pot fi urmărite pînă în cele mai mici 
elemente ale sale, adică celulele. Corpul este construit din miliarde de 
organisme microscopice, numite celule. Acestea sînt de diferite categorii. 
Există celule fixe, cum sînt cele musculare, cele nervoase și cele osoase ; 
apoi un număr foarte mare de celule care străbat tot corpul, cele mobile 
ale sîngelui. Fiecare celulă are o misiune precisă în întreţinerea și 
bunăstarea corpului ca unitate. 

Toate celulele corpului trebuie să trăiască într-un mediu lichid, 
numit mediu intern, cum e sîngele, limfa etc. Deoarece toate celulele 
sînt înconjurate de lichid, iar lichidul se află în continuă mișcare, nici- 
odată 2 celule nu se pot găsi atît de aproape una de alta încît să-i 
oprească cursul. Lichidul ajunge în același fel la toate celulele, indi- 
ferent de situaţia acestora în corp. Prin arterele care pornesc de la 
inimă, sîngele este transportat la toate țesuturile corpului. Arterele se 
ramifică treptat în vasele de calibru din ce în ce mai mic, pînă ce devin 
foarte fine, niște canale subțiri numite capilare. Acestea sînt atît de 
numeroase încît este imposibil să înțepi un punct al corpului cu cel mai 
fin ac fără să rupi unul sau mai multe dintre ele. 

Fiecare celulă preia din lichid hrana și oxigenul de care are nevoie 
pentru a-și întreţine viața și eliberează în acesta toate deșeurile rezul- 
tate din activitatea ei. Lichidul trebuie să circule continuu ; în caz con- 
trar, celulele s-ar putea atrofia și chiar ar muri, nu numai din lipsa 
de hrană și oxigen, ci pentru că ar fi sufocate de substanţele toxice 
rezultate din funcţionarea lor. 

Medicina populară socotește că boala începe atunci cînd legile 
fundamentale ale vieţii sînt nesocotite. Cu alte cuvinte, medicina popu- 
lară pune la baza sănătăţii sau a stării de boală modul de nutriţie a 
celulelor organismului. 


Boala nu vine neprovocată, ca hoțul noaptea. Înainte de a putea 
să atace, să se înmulțească, să se dezvolte și să distrugă, microorganis- 
mele nocive trebuie să pătrundă în celule. Așadar primul lucru pe care 
trebuie să-l facem cînd se declară boala este să venim în ajutorul celu- 
lelor corpului. Una dintre metode constă în sporirea raţiei de lichide 
cu reacţie acidă cum ar fi sucul de mere, de afine sau de struguri; 
medicina populară ţine seama de faptul că acidul subțiază lichidele din 
corp și le menţine în această stare, în timp ce lichidele alcaline le 
îngroașă, îngreunînd circulaţia. O altă metodă constă în activarea intes- 
tinelor printr-un purgativ, şi a pielii prin transpiraţie. 

Aplicațiile legilor naturii pentru asigurarea condițiilor corespunză- 
toare dezvoltării organismului sînt nenumărate. Am ales cîteva exemple 
de acest fel. 

Într-o vreme, aveam în grijă o cireadă de 54 vaci de ipte Pro- 
prietarul afirma că 23 dintre ele nu vor avea viței: unele erau sterpe 
de mai bine de un an şi deveniseră un fel de „pensionare“ — ceea ce îi 
dădea peste cap producția de lapte. De aceea îmi și ceruse să-l ajut. 

I-am propus să adauge în cele 2 tainuri din rația zilnică adminis- 
trată fiecăreia dintre cele 23 de vaci cîte 60 g oțet de mere; același 
regim a fost aplicat și taurului cirezii. Oţetul de mere conține potasiu 
şi o serie de alte minerale. Acesta era introdus în hrana animalelor 
pentru a provoca intrarea în călduri a vacilor, așa încît după montă să 
rămînă gestante și să fete în mod regulat viței. 

Administrarea rației cu oțet a început la 1 noiembrie. Pînă la 
sfîrşitul lunii februarie din anul următor, toate cele 23 de vaci erau 
gestante și la timpul potrivit au dat naştere unor viței sănătoși şi puter- 
nici care s-au sculat în picioare după 5 minute de la naștere, iar după 
o jumătate de oră sugeau. Toți vițeii aveau părul des și picioarele solide. 
Dar înainte de toate, erau vioi și s-au deprins singuri să bea din gă- 
leată, eliminînd necesitatea de a-i învăţa. 

Iată o altă experienţă, tot atît de interesantă. Un prieten dentist 
creștea cîini boxer ; el avea o listă întreagă de amatori, dar se afla 
într-o situație dificilă, deoarece — deși avea 5 cățele — în ultimul an, 
fătase numai una. 

Bazîndu-mă pe principiile medicinii populare, am socotit că situa- 
ţia se datora lipsei de potasiu și de alte minerale ; în consecință, am 
propus ca o dată pe zi să se adauge la raţia de hrană a fiecărei căţele 
cîte o lingură de oţet de mere. 

Era tocmai iarnă și după o lună, prietenul meu a avut dovada că 
oţetul de mere produsese o modificare chimică în corpul cățelelor ; 
urina lor nu mai păta zăpada în galben, ci rămînea incoloră. În anul 
următor, toate cele 5 cățele au fătat căţei sănătoși și viguroși. Metoda 
dăduse rezultate excelente. 

Am făcut mai sus afirmaţia că mijloacele care se aplică animale- 
lor se aplică tot așa de bine și oamenilor. Un prieten medic mi s-a plins 
că nu avea copii, deși era căsătorit de 7 ani. Atît el cît și soția începu- 
seră să se resemneze. Totuşi deoarece  amîndoi erau sănătoși, nu-și 
puteau explica lipsa copiilor. 

Le-am propus ca amindoi să înlocuiască produsele şi preparatele 
din grîu cu cele din porumb și ovăz, mălai copt şi pîine de secară. În loc 
de zahăr, au folosit mierea. În locul citricelor, ca portocale și grep- 
fruturi, au folosit mere, struguri şi afine. La fiecare masă luau amîndoi 
cîte o linguriţă de miere și 2 linguriţe de oţet de mere diluate într-un 
pahar cu apă. Această cură de potasiu a fost încununată de succes; 
soția a rămas gravidă şi la termenul normal a născut un copil sănătos 
şi robust. 


CAPITOLUL V 


Factorul etnic 


reocuparea față de diferitele caracteristici rasiale ale oa- 

menilor se integrează firesc în medicina populară. Aceasta 

porneşte de la interesul pentru îngrijirea și hrănirea diferitelor soiuri de 

animale. În Vermont există cîte 3 capete de vite pe cap de locuitor. Vite- 

le sînt de rasă Holstein, Jersey, Guernsey sau altele. Dar fermierul știe 

că rasele Guernsey și Holstein nu pot fi hrănite în același fel și că rasa 

Jersey de asemenea necesită o anumită alimentaţie. Nevoia îl obligă să 

înveţe caracteristicile rasei căreia cireada lui îi aparţine și să țină seama 
de acestea, pentru ca cireada să fie rentabilă. 

După cum fermierul adaptează raţia zilnică de hrană cerinţelor 
rasei respective, tot astfel și medicina populară pleacă de la principiul 
că individul trebuie să urmeze felul de hrană specific tipului etnic căruia 
îi aparţine. Se face un pas important în prevenirea bolilor, deoarece 
celulele organismului primesc astfel hrana pe care o pot utiliza în con- 
diţiile cele mai bune. 

De la plante învăţăm că apartenenţa la specie se concretizează în 
caracteristici fizice. Să luăm de exemplu cactusul. Identificăm această 
plantă după anumite caracteristici fizice dezvoltate de-a lungul nume- 
roaselor generaţii. Ea are o rezistență naturală pentru căldură, reţine 
umiditatea și se dezvoltă în condiţii de mediu pe care strămoșii săi au 
învăţat să le exploateze în folosul lor. Aceleaşi condiţii nu ar fi deloc 
bune pentru roșii sau „Piciorul cocoșului“ de exemplu. 

n Europa, există 3 tipuri rasiale : nordic, alpin și mediteraneean. 
Cuvîntul nordic înseamnă din nord. Nordicii ocupă cea mai mare parte 
a regiunii de nord, trăind pe coasta de nord a Europei, unde timp de 
mai multe luni pe an nu există vegetaţie. De aceea nordicii consumă 
în mare măsură pește, aproape de 10 ori mai mult decît carne. În ceea 
ce privește zarzavaturile, cultivate curent în altă parte, ei folosesc în 
mare măsură algele aduse de valuri la țărm și lichenii  culeși de pe 
stînci. x 

Cea mai izbitoare caracteristică fizică a nordicilor este culoarea 
blondă, de o intensitate pe care nu o mai întîlnim la nici o altă rasă. 
Nordicii sînt în general înalți, cu ochii verzi, cenușii sau albaștri, părul 
blond sau castaniu deschis, nasul fin, pielea foarte albă şi sînt doli- 
hocefali*.) 


*) Particularităţi constituţionale privind configuraţia craniului : dolihocefal 
— diametrul antero-posterior mai mare decît diametrul latero-lateral ; brahi- 
- cefal — diametre egale. 

Cei care trăiesc în regiunile de nord și doresc și pot să urmeze 
felul de hrană al acestei rase vor constata că sînt mai sănătoși, se 
îmbolnăvesc mai rar, dinţii li se strică mai puţin și își recapătă forțele 
mai repede. Dar în hrana lor pîinea și alte preparate din grîu sînt înlo- 
cuite cu pîinea de secară. În loc de zahăr, mîncarea se îndulcește cu 
miere. Carnea de vită, de miel și de porc este înlocuită cu produsele 
oceanului, adică cu pește, crustacei, moluște etc. Pentru a compensa 
lipsa de zarzavaturi, în farmacii se pot cumpăra tablete din extract de 
alge, purtînd chiar denumirea de tablete de alge (Klep tablets). Ele conţin 
toate cele 45 minerale care intră în compoziţia algelor. O astfel de table- 
tă luată zilnic furnizează conţinutul de minerale pe care organismul 
nordic a fost obișnuit să le primească de-a lungul secolelor. 

Tipul alpin are ochii cenușii, părul castaniu sau negru și cra- 
niul rotund, cu tendința de brahicefalie. Hrana lor este alcătuită din 
produse agricole și carne pe care o procură din vînat şi de la turmele 
de oi și cirezile de vite. 

Tipul mediteranean are ochii negri, pielea pigmentată, părul negru 
şi sînt dolihocefali. Se hrănesc cu tot felul de alimente, ca: produse 
marine și oceanice, produse lactate, cereale și fructe. Constituţiei lui i 
se potrivesc mai degrabă preparatele pe bază de porumb, struguri și 
mustul de struguri. E 

Toate animalele, inclusiv omul, au capacitatea de a se adapta la 
condiţiile de mediu ; dar aceasta nu se realizează în una, două și nici 
chiar în mai multe generaţii. Trebuie să recunoaștem că în timpurile 
din urmă alimentaţia a suferit mari schimbări la aproape toate popoa- 
rele, Dezvoltarea mecanizării și a transporturilor a dus la extinderea 
considerabilă a suprafeţelor cultivate și în consecinţă a surselor dispo- 
nibile de hrană. Acest fapt, ca și progresele făcute în direcţia combaterii 
epidemiilor, au dus la o sporire importantă a populaţiei. Caracterul 
alimentaţiei s-a schimbat de asemenea : de la produsele mării s-a tre- 
cut la produsele agricole. Această schimbare prezintă importanță mai 
ales pentru nordici. 

Așa cum pentru cultivarea diferitelor soiuri de plante este nevoie 
de anumite condiţii specifice, tot astfel și oamenii au nevoie de condiţii 
specifice. Anumite cereale pot fi cultivate numai pe terenuri virgine, nu 
și pe un sol demineralizat. Unii fermieri se orientează în acest caz spre 
alte culturi, care au nevoie de alte minerale, diferite de primele. Dacă 
în loc de a fi lucrat raţional, solul este degradat și mineralele pierdute 
nu sînt înlocuite, el nu va mai putea asigura rentabilitatea nici unei 
culturi ; astfel, la miile de ferme părăsite de-a lungul ţării, se vor adăuga 
și altele. - 

Analiza cantitativă a alimentelor indică diferențe mai cu seamă 
sub raportul elementelor minerale. O asemenea deosebire se constată 
mai ales între produsele marine şi cele agricole. Din cauza precipitațiilor 
atmosferice, o mare parte din substanţele minerale ale solului sînt duse 
în mare. Fenomenul este valabil mai ales pentru mineralele mai solubile 
şi sărurile lor. Deosebirea ar fi și mai evidentă, dacă solul nu ar fi per- 

manent refăcut prin dezintegrarea rocilor. Sărăcirea solului este acce- 
lerată dacă acesta este cultivat an de an fără înlocuirea mineralelor, 
prin îngrășăminte. 

Tipurile constituționale se pot clasifica după criterii somatice, 
nervoase și chimice. 

Din punct de vedere somatic, distingem 3 tipuri : zvelt (leptosom) 
intermediar(medisom) și masiv (picnic.) 

Tipul zvelt (leptosom) are un schelet uşor. În general individul este 
sau mic și delicat, sau înalt și subțire. De obicei, are braţele și picioa- 
rele lungi, iar faţa îngustă. Nu prea are grăsime suplimentară. Pielea 
este de obicei moale și subțire. Pe cap are păr din abundență, pe care 
adesea îl păstrează toată viaţa. 

Tipul intermediar (mediosom) este deseori denumit tip normal. 
Constituţia corpului lui este între tipul zvelt și cel masiv (picnic). 

Tipul robust (picnic) este mai masiv. Oasele lui sînt mai mari şi 
mai solide. Mușchii, de asemenea. Pielea este în general mai groasă. Pe 
cap are păr mai puţin și deseori îi cade de timpuriu. De asemenea, cor- 
pul prezintă adesea un exces de grăsime. Giîtul este scurt și gros în 
raport cu trunchiul, iar umerii sînt largi și pătraţi. Privit în ansamblu, 
omul este lat și relativ scund. Are pieptul bombat, braţele și picioarele 
scurte, iar faţa lată și rotundă. 

Medicina populară a adunat unele observaţii interesante asupra 
tipului zvelt și tipului robust : 

În general, individul de tip zvelt se îmbolnăvește primăvara. În 
această epocă a anului el trebuie să acorde o atenţie deosebită raţiei sale 
de hrană zilnică. Trebuie să doarmă suficient noaptea și să încerce a-și 
limita activitatea zilnică. Dacă obișnuiește să se supună anual unui exa- 
men medical, se recomandă să facă acest consult primăvara. 

În schimb, tipul robust se îmbolnăvește de obicei toamna. El tre- 
buie să ia aceleași măsuri de precauţie în acest sezon. 

Odată cu înaintarea în vîrstă, indivizii de tip robust, laţi în spate, 
slăbesc mai brusc decît cei de tip zvelt: în tinereţe, mecanismul orga- 
nismului lor este foarte eficace și în formă, dar după 50 de ani apare 
uzura. 

Dimpotrivă, tipul zvelt poate porni în viaţă mai greoi, dar ajunge 
la capăt în condiţii foarte bune. Deseori, el se bucură de o sănătate 
excelentă după virsta de 50 de ani și este satisfăcut de puterile și sănă- 
tatea sa, pînă tîrziu în viaţă. 

La tipul robust, tensiunea arterială este în general mai ridicată 
decît la tipul zvelt. În localitatea noastră, tensiunea arterială este de 
obicei mai ridicată în lunile reci, cînd corpul încearcă să se izoleze el 
însuşi împotriva frigului, deplasînd o cantitate mai mare de sînge dinspre 
periferie spre interiorul corpului. 

După ce am examinat corpul în ansamblu, este util să studiem 
dimensiunea urechilor. În general, individului cu urechile mari îi plac 
zarzavaturile şi alimentele cu aspect voluminos. Individul cu urechile 

mici preferă carnea și alimentele mai concentrate. Fireşte că nu este o 
regulă, dar această corelaţie se întilneşte destul de frecvent pentru a 
putea servi ca orientare atunci cînd sfătuim un pacient cu privire la regi- 
mul alimentar. 

Oamenii care au avut posibilitatea să observe animalele sălbatice 
domestice au învăţat că, atît la animale cît şi la oameni, tipul constitu- 
țional poate fi imprimat de părinţi, prin alimentaţia zilnică a acestora 
și mai cu seamă a mamei. O anumită alimentaţie este destinată formării 
unui cal de curse și o alta unui cal de tracţiune. În funcţie de alimenta- 
ţie, noul născut poate fi subdezvoltat sau dezvoltat peste normal. Un 
fond ereditar excelent poate fi deviat printr-o alegere necorespunzătoare 
a hranei, cu consecinţe ireparabile. 

Cele 2 diviziuni ale sistemului neros vegetativ, simpaticul și para- 
simpaticul, pot fi comparate cu cele două manete cu care controlăm 
puterea unui motor. Prin alimentaţie, părinţii pot defini viitoarea domi- 
nantă a sistemului nervos vegetativ al copilului la : componenta simpa- 
tică sau parasimpatică. 

În situaţii critice intră în funcţiune o serie de schimbări menite de 
a face organismul mai activ. Pentru a face faţă stării de alarmă, este 
nevoie de o acţiune foarte energică. Printre schimbările care au loc se 
înscriu : încetarea activităților tubului digestiv ; deplasarea sîngelui de 
la organele abdominale spre cele esenţiale efortului muscular ; contrac- 
ţia mai puternică a inimii ; eliberarea din splină a unor contingente 
mărite de corpusculi sanguini ; respriaţie mai adincă ; dilatarea bronhi- 
ilor ; înlăturarea rapidă a oboselii musculare ; mobilizarea zahărului în 
circulație. 

Teama, neliniștea, îngrijorarea inutilă, mediul neprielnic, necazu- 
rile, scăderea bruscă a temperaturii atmosferice sau anumite alimente 
solicită de asemenea mecanismele nervoase, endocrine şi chimice din 
corp, care-l pregătesc pentru diferitele grade de efort. Cînd aceşti factori 
continuă să ţină zi de zi organismul mobilizat pentru a face faţă situa- 
tiei critice, celulele acestuia sînt lipsite de hrana și energia necesare 
pentru realizarea rezervelor din corp. 

Pe individul venit pe lume cu un motor funcţionind la viteză mare, 
medicina populară îl ajută să-și poată trăi viața cu folos şi plăcere. Ea 
ne învaţă cum să reducem viteza motorului, cum să rezistăm, printre 
altele, la schimbările caracteristice ale vremii din mediul în care trăim 
și care ne suprasolicită organismul. 

Prima învăţătură este în legătură cu alimentaţia zilnică. Se impune 
eliminarea imediată a alimentelor care provoacă reacţia alcalină a urinei: 
această reacţie apare cînd motorul uman funcţionează cu viteză mare. 
Alimentele pe bază de grîu trebuie evitate şi folosite în schimb mălaiul 
copt, franzeluțele de făină de porumb, floricelele de porumb şi porum- 
bul murat. Se recomandă deci ca pe masa noastră să fie cît mai multe 
preparate din porumb. În loc de zahăr trebuie folosită mierea. Şi pen- 

tru că portocalele și grepfruturile sau sucul lor provoacă o reacţie alca- 
lină nedorită în urină, și ele trebuie înlocuite — cu struguri, mere și 
afine sau sucul acestora. 

Să ne obișnuim să mîncăm mai puţină carne și mai mult peşte și 
alte produse marine, pentru că acestea acționează ca un tonic. Să obser- 
văm de exemplu ce bine dormim după ce mîncăm seara pește sau crus- 
tacei. 

Trebuie să ne asigurăm raţia zilnică de acizi organici pentru a 
preveni creştera reacției alcaline a sîngelui produsă de funcţionarea 
intensă a motorului nostru. În acest scop, dimineaţa la sculare, putem 
lua două linguriţe de oțet de mere diluate într-un pahar cu apă; îl 
bem încet, în timp ce ne îmbrăcăm. 

Băuturile reci trebuie evitate, dar nu cele calde. Să încercăm a 
ne aminti că factorul căldură este un calmant pentru organism. Există 
numeroase mijloace pentru a obține căldura de care organismul are 
nevoie : băile de soare, băile la picioare, timp de 20 de minute înainte 
de culcare (care au efect calmant concretizat într-un somn adînc), perna 
electrică așezată pe spătarul saunului pe care stăm, pînă ce corpul se 
încălzește. În fine o ultimă metodă constă în învelirea cu o pătură ter- 
moelectrică pe timpul somnului. 

Experimentînd metodele medicinii populare de schimbare a ritmu- 
lui de funcţionare a motorului uman, aflăm cu timpul care dintre acestea 
este cea mai indicată pentru fiecare dintre noi. 

Din punct de vedere clinic, putem deosebi două tipuri comune: 

Se vorbește curent despre Tipul comun minus, reprezentat de indi- 
vidul ale cărui date clinice sînt în majoritate sub ceea ce se consideră 
normal. Aceste date sînt: bătăile pulsului, ritmul respirației, tempera- 
tura individului sănătos şi tensiunea arterială. 

Termenul de tip comun plus este constituit de indivizii ale căror 
date clinice stabilite de medic sînt normale. 

Nici un individ nu se încadrează exact în tipul obișnuit plus sau 
în tipul obișnuit minus. De obicei proporţia de încadrare este de 750%. 
Dacă datele la care ne-am referit corespund unui anumit tip în proporție 
de 60—80, se consideră satisfăcătoare pentru încadrarea individului ca 
atare. 

Tipul obișnuit minus se caracterizează prin următoarele : în prima 
parte a vieţii, pînă la 25 de ani, individul este foarte energic : poate în- 
cepe activitatea dis-de-dimineaţă şi o continuă pînă tîrziu noaptea fără 
semne de oboseală ; după o reuniune sau o seară de dans prelungită, a 
doua zi nu simte nici o oboseală ; după odihna de noapte se trezește în 
dimineața următoare refăcut, odihnit, gata să reia activitatea cu plăcere ; 
cei care lucrează alături de el nu-și aduc aminte să-l fi văzut obosit 
vreodată. 

Dar cu trecerea anilor, dacă acesta nu respectă alimentaţia cores- 
punzătoare tipului său specific, vine vremea cînd începe să constate că 
după o zi de muncă se simte obosit ; somnul înlătură oboseala, dîndu-i po- 
sibilitatea să reînceapă munca, dar seara se simte din nou obosit; 
mai tîrziu somnul de noapte nu mai înlătură oboseala, așa încît constată 

că începe ziua următoare obosit. Apoi simte o permanentă oboseală ; 
activitatea de peste zi încetează să-i mai facă plăcere ; își pierde întru- 
cîtva avîntul și iniţiativa şi începe să simtă nevoia unui repaus relativ 
îndelungat pentru a se simţi din nou bine. 

Dar deşi se simte obosit fizicește, nu pare a suferi niciodată de 
oboseală intelectuală. Dacă stă pe scaun sau se întinde să se odihnească, 
răsfoieşte o gazetă, o revistă sau o carte ca să dea de lucru intelectului. 
În general nu are timpi morţi în activitatea intelectuală. Dar orice efort 
fizic suplimentar celui impus de activitatea zilnică obișnuită îl enervează, 
deoarece îl obosește în loc să-i împrospăteze puterile fizice și intelec- 
tuale. În ziua următoare unui astfel de efort fizic, constată că mintea 
nu-i este limpede. 

Exerciţiul ideal pentru tipul obișnuit minus, dacă simte nevoia de 
mișcare, este munca în grădină. Aceasta nu se termină niciodată ; ea în- 
treţine interesul intelectual și satisface nevoile de ordin fizic. Oamenii 
care aparţin acestui tip au nevoie în special de o relaxare intelectuală, 
care se realizează cel mai bine prin practicarea uneia sau mai multor 
ocupaţii secundare plăcute, care nu necesită multă muncă fizică. 
Muzica, filatelia, pictura, desenul, croșetatul, împletitul, broderia sau 
prelucrarea lemnului sau a metalului pot oferi o satisfacţie interioară 
care să-l facă a relua munca din ziua următoare reconfortat atît inte- 
lectual cît și fizic. Indivizii aparţinînd tipului obişnuit minus sînt foarte 
sensibili la schimbarea preocupărilor intelectuale. Pe măsură ce anii 
trec, constată adesea că dacă se simt obosiţi fizicește și intelectual, vizio- 
narea unui film, citirea unei cărți interesante, privirea la televizor, o 
scurtă plimbare cu mașina sau timpul petrecut într-o. ocupaţie intere- 
santă și plăcută îi reconfortează — tot așa cum exerciţiul fizie recon- 
fortează pe cei care aparţin tipului opus. 

Cînd se simt bine, aceste persoane au un somn adînc, odihnitor. 
Nici zgomotele din casă, nici tunetele și nici trecerea mașinilor pe stradă 
nu le trezesc. Cînd nu se simt bine, au un somn ușor. Se trezesc adesea 
între miezul nopții și trei dimineața și readorm cu greu. 

Timpul de la ora șase pînă la ora zece dimineaţa trece mai greu 
decît de la șase după-masă pînă seara. Cînd vine vremea de culcare, 
deseori nu au somn, se simt bine și vor mai degrabă să continue acti- 
vitatea decît să se culce. A doua zi se trezesc cu migrenă care, în general, 
dispare pînă pe la 10 dimineaţa. Dacă nu trece, ci devine o veritabilă 
durere de cap, ziua este irosită și persoanele în cauză evită pe cît posi- 
bil munca pe care o au de efectuat. Uneori simt o durere în partea pos- 
terioară a capului şi au senzaţia de strîngere în ceafă. Alteori au mîncări- 
mi ale pielii capului care pot fi potolite prin fricționare. Se poate să fie 
deranjate şi de mîncărimi la nas, ceea ce le face să-l fricţioneze con- 
tinuu pentru a le înlătura. Pot avea de asemenea și mîncărimi pe corp, 
care uneori sînt foarte puternice. 

Aceste persoane au senzaţia de frig în extremităţi, care le amor- 
ţese ușor. Dacă stau picior peste picior, în scurt timp simt că le amorţesc. 
Dacă dorm cu braţele încrucișate, indivizii aparţinînd acestui tip se 
trezesc peste noapte cu mîinile amorţite și simt nevoia să le frece pentru 

a le readuce la starea normală. Uneori pot simţi chiar dureri în miîini 
şi picioare. 

Nu le plac temperaturile extreme. Pe vreme rece, nu le place să 
iasă din casă pentru mai mult timp decît este absolut necesar, deoarece 
corpul lor se adaptează greu la temperaturile scăzute, Iar dacă ies totuși 
din casă, aceste persoane sînt foarte grijulii în a se îmbrăca bine pentru 
a-şi păstra picioarele şi mîinile calde și a evita durerile pe care le 
încearcă atunci cînd simt frigul. Pe de altă parte, cînd mercurul ter- 
mometrului se ridică în lunile de vară, ajungînd pînă la 32°C sau mai 
mult, aceleași persoane se simt pur și simplu obosite și nu mai au chef 
să lucreze. Ele se simt bine cînd temperatura este fie moderat caldă, fie 
moderat rece. Dacă însă ar fi obligate să aleagă între vreme foarte 
caldă sau foarte rece, acestea o preferă pe cea din urmă, deoarece 
suportă mai bine frigul decît căldura. 

Nu le plac temperaturile extreme nici în alimentaţie. Deși unora 
dintre indivizii aparţinînd acestui tip le plac alimentele fierbinţi, majo- 
ritatea le preferă doar calde. Nu le plac însă nici alimentele reci. Cînd 
li se serveşte o supă fierbine, de obicei aşteaptă pentru a se răci puţin. 

Deși pot mînca alimentele imediat scoase din răcitor, în general 
nu le preferă astfel. Mănîncă îngheţată încet, într-un timp mai lung 
decît alţii care consumă aceeași cantitate și le place să o încălzească 
puțin în gură înainte de a o înghiţi. Pot bea apă cu gheaţă, dar o 
preferă pe aceea de la robinet. ? 

Deși nu suferă prea des de răceală, atunci cînd o contractează, 
aceasta se localizează la piept și durează multă vreme. Cînd sînt obosiţi, 
acest lucru se observă după voce. Ei constată că trebuie să facă un efort 
mai mare pentru a vorbi, pentru ca vocea să pară aşa cum este de 
obicei. Cei care îi cunosc bine pot spune cu ușurință cînd sînt obosiţi — 
după voce, pentru că aceasta nu mai este clară. 

Deseori acești indivizi sînt înclinați spre irascibilitate ; uneori au 
perioade de amețeli şi simt adesea o jenă în partea dreaptă sub coaste. 
După masă nu rigiie, fără un motiv vizibil. Alteori (cam la o oră după 
masă) au senzaţia unor arsuri în stomac. Din cînd în cînd au senzaţia 
de balonare și simt nevoia să-și deschidă îmbrăcămîntea în jurul taliei. 
Dacă nu și-au obișnuit intestinele pentru scaun la anumită oră, suferă 
adesea de constipaţie. 

Dacă medicii pe care i-au consultat din cînd în cînd au pus accentul 
mai mult pe intervenţiile chirurgicale, aceste persoane au suferit pro- 
babil una sau mai multe operaţii : de exemplu la nas, operaţia pentru 
înlăturarea amigdalelor, extirparea apendicului nau extirparea vezicii 
biliare. 

În general, indivizii aparţinînd tipului obişnuit minus trăiesc mult, 
de obicei peste 80 de ani. Se poate ca în ascendenţa lor unul sau mai 
mulţi indivizi să fi atins, sau chiar să fi depășit, vîrsta de 90 de ani. 

De obicei, aceștia au în viaţă perioade bune, dar perioadele ne- 
plăcute predomină. Cînd au o zi bună, se simt minunat şi se gîndesc 
ce trebuie să facă pentru a se simţi bine tot timpul. 

Această categorie de indivizi trebuie să dea atenţie la o serie de 
probleme în legătură cu hrana. 

Astfel, zahărul nu le furnizează energia de care au aşa de mare 
nevoie pentru munca de fiecare zi. Înlocuit cu miere, aceasta redă forţele 
necesare. Practic ei pot suporta zaharurile așa cum se află în miere, dar 
nu pe cel industrial. Mierea nu trebuie prelucrată de organismul uman : 
ea a fost deja invertită de către albină. Luînd cîte 4—6 linguriţe de 
miere pe zi, între diferitele mese, este suficient. Urmînd această prescrip- 
ție, ei vor constata că sînt mai puţin nervoși și că au un somn mai bun 
noaptea. Mierea este un laxativ ușor și dacă se ia în cantități mai mari, 
acest efect nu va întirzia să se arate. Dar trebuie stabilită o anumită 
cantitate și administrată zilnic. 

Aceste persoane nu suportă bine preparatele din făină albă: în 
general le provoacă tulburări stomacale, gaze, adesea arsuri după mese 
şi constipaţie — ceea ce duce la modificarea orarului intestinelor. În 
general, acest tip de oameni suportă bine preparatele pe bază de po- 
rumb și secară, dar nu digeră prea bine preparatele din făină de grîu. 

Trebuie să fie atenți la raţia de proteine conţinute în: carnea 
de vită, lapte, ouă, nuci, legume, carnea de pasăre, de pește și alte 
produse oceanice. Proteinele au rostul de a repara țesuturile uzate sau 
deteriorate în cursul activităţii zilnice. În organismul uman nu există 
tendinţa de acumulare de proteine așa cum se fac rezerve de grăsimi 
şi de hidraţi de carbon. Astfel, surplusul de proteine neconsumat în 
refacerea ţesuturilor trebuie eliminat. 

În cazul unor afecţiuni ale căilor respiratorii, răceli frecvente la 
cap, bronșită sau gripe întîmplătoare, sinuzite sau pneumonii, cantitatea 
de alimente bogate în proteine trebuie redusă. Organismul nostru poate 
deveni sensibil la aceste afecţiuni ori de cîte ori hrana zilnică este 
bogată în proteine, dar săracă în fructe, legume și zarzavaturi. Să luăm 
exemplul plantelor de grădină : niciodată solul nu trebuie supraîngrășat 
cu azot; în cantitate prea mare, acesta sporește sensibilitatea la îm- 
bolnăviri a plantelor. Pentru organismul uman, alimentele conținînd 
proteine constituie sursa de azot ; la fel ca la plante și animale, hrana 
cu prea multe proteine favorizează îmbolnăvirea. 

Indivizii aparținînd tipului obișnuit minus trebuie să consume 
zarzavaturi, fructe, nuci şi legume. Pe lîngă acestea, ei se împacă foarte 
bine cu peștele și alte produse ale mării și oceanului. 

În ceea ce. priveşte structura biochimică a tipului obișnuit minus, 
aspectul cel mai important constă în metabolismul calciului. Copiii de 
acest tip nu se dezvoltă normal cînd metabolismul calciului este mai scă- 
zut decît trebuie. Căderea dinţilor este frecventă, părul le cade mai mult 
decît normal, iar unghiile plesnesc sau se rup cu ușurință. 

Oasele, dinţii, părul şi unghiile se formează pe seama unei subs- 
tanţe ce constă din 10 părți calciu şi 4 părți fosfor. În general organismul 
dispune de fosforul necesar, însă cantitatea de calciu este deseori insufi- 
cientă. 

Cantitatea de calciu din sînge poate fi sporită prin consumarea mie- 
rii, S-a constatat că după 2 ore și jumătate de la îngurgitarea mierii, ni- 
velul calciului în sînge sporește și se menţine astfel timp de 24 ore. Con- 
sumînd zilnic miere, asigurăm deci cantitatea de calciu necesară pentru 
a se uni cu cele 4 părţi corespunzătoare de fosfor. 

Din punct de vedere fizic, indivizii aparţinînd tipului obișnuit plus 
sînt în general viguroși. 

În tinereţe, aceşti indivizi sînt foarte activi sub raport fizic, practi- 
cînd şi concurînd în atletism şi toate sporturile în aer liber şi de sală. Le 
place drumeţia, pescuitul, vînătoarea, golful și tenisul. Pentru aceştia 
realizarea în viață este mai degrabă pe plan fizic decît intelectual. 

În cursul creşterii, individul de acest tip nu se prea îmbolnăvește 
dacă poate să-și trăiască viaţa în acest fel evitînd cît mai mult șederea 
în casă. El are în general poftă de mîncare, cu preferință spre carnea de 
vită, prăjituri din aluat și dulciuri. De obicei, nu este un consumator de 
zarzavaturi şi salate. 

Dacă în anumite împrejurări, acest tip de individ este obligat să 
stea mai mult timp în casă, trebuind să depună o muncă intelectuală, 
mai devreme sau mai tîrziu constată o oboseală permanentă. În loc ca 
activitatea zilnică să-i procure o satisfacţie, aceasta se transformă într-o 
serie de obligaţii neplăcute. Se irită din te miri ce, devine greu de supor- 
tat pentru cei din jur și nu se poate stăpîni. Umblă de colo-colo, este 
agitat şi gata oricînd să explodeze. Pe la amiază, cînd trebuie să se simtă 
foarte treaz este dimpotrivă somnoros. Cînd vine timpul de culcare, cons- 
tată adesea că-i vine greu să se culce. Repausul din timpul nopţii îi aduce 
o odihnă insuficientă și începe următoarea zi puţin obosit. Timpul de la 6 
pînă la 10 dimineaţa trece pentru el mai ușor decît cel de la 6 la 10 seara. 
Suferă de constipaţie, iar pielea tinde a avea un aspect uscat. Părul îi 
crește ceva mai repede decît normal. În general i se pare că singura șansă 
de a se simţi din nou bine ar fi un concediu îndelungat. 

Ca și în cazul indivizilor aparținînd tipului obișnuit minus, tipul 
obișnuit plus trebuie să ţină seama de o serie de constatări privind ali- 
mentaţia. 

Ei trebuie să consume miere pentru că sistemul lor nervos este 
foarte sensibil la hiperactivitate, iar mierea calmează sistemul nervos. 
Doza ce se recomandă în acest caz este 6 linguriţe de miere pe zi, între 
mese. 

La virsta activităţii fizice intense, organismul acestor indivizi su- 
portă mai bine alimentele bogate în proteine cum sînt carnea de vită, 
laptele, ouăle, nucile, unele legume — ca mazărea şi fasolea — carnea de 
pasăre, peștele și alte produse ale mării. Pe lo 40 de ani, alimentaţia 
trebuie revizuită. Pentru a preveni efectele nedorite ale scăderii activi- 
tății fizice, raţia de proteine trebuie redusă. 

După cum putem modifica echilibrul nervos, tot astfel putem influ- 
ența şi structura chimică a organismului animalului sau omului. Cei care 

urmăresc emisiunile de radio și televizor aud mereu vorbindu-se de acid 
şi alcalin. 

Sodiul asigură sîngelui reacția normală slab alcalină, neutralizînd 
surplusul de acid rezultat din activitatea celulelor corpului care ard raţia 
de hrană şi din activitatea musculară depusă în muncă sau joc. În acti- 
vitatea lor vitală, celulele organismului produc acid lactic, carbonic, fos- 
foric și sulfuric. 

Mecanismul care reglează echilibrul chimic al organismului între 
acid și bazic constă în esenţă din sînge, plămîn și rinichi. Cînd secreția de 
acid din stomac atinge punctul maxim, imediat după masă, sîngele este 
mai alcalin. Rinichii, organele de filtrare folosite de sînge pentru a se eli- 
bera de substanţele de care nu are nevoie, permit sodiului să treacă prin 
ei, ceea ce are drept rezultat faptul că urina trece de la reacţia normală 
acidă la o reacţie alcalină. Mai tîrziu, cînd hrana părăseşte stomacul și 
pătrunde în intestine, aceasta este absorbită în fluxul sanguin ; pe măsură 
ce acidul ajunge în sînge, conţinutul de sodiu al acestuia scade. Acum este 
rîndul sîgelui să se elibereze de acid. Pe măsură ce acidul trece prin ri- 
nichi el readuce urina la reacţia acidă normală. 

Plămînii reprezintă o altă cale prin care sîngele poate ceda acid. 
Scăldînd plăminii, sîngele eliberează acid carbonic, reacţia sa rămînînd 
normală, slab alcalină. Am vorbit deja de diferite emoţii care influențează 
organismul nostru. În legătură cu aceasta, să examinăm raportul dintre 
emoția de teamă și reacţia urinei, care se verifică cu ajutorul hîrtiei de 
turnesol dimineaţa la sculare şi seara înainte de cină. Hîrtia de turnesol 
este o hîrtie special pregătită care se înroşeşte în mediu acid și devine 
albastră în mediu alcalin. Această hîrtie se poate procura din comerț. 

Am folosit pentru verificare 3 persoane voluntare a căror urină pre- 
zenta constant o reacţie acidă în probele luate dimineața la sculare și 
seara înainte de cină, reacţie care a devenit brusc alcalină. Era o familie 
constituită din tată, mamă și un fiu căsătorit, care locuia într-o casă în- 
vecinată. a 
Eforturile făcute pentru a descoperi cauza acestei curioase schim- 
bări au dat la iveală faptul că un al doilea fiu, petrecăreţ, era deseori 
adus acasă beat, fără să mai ştie de el. Familia era în permanenţă indis- 
pusă din cauza acestor incidente. 

În timp ce fiul cel mare era plecat în căutarea fratelui său, tatăl și 
mama așteptau acasă cuprinși de teamă și neliniște. Teama şi neliniștea 
erau cauza reacției alcaline a urinei. 

Legătura dintre sentimentul de frică şi reacţia alcalină a urinei a 
fost observată și la alţi indivizi. Un exemplu : o femeie de la o fermă, în 
vîrstă de 62 de ani, avea în mod constant o urină acidă. Brusc, un bule- 
tin de analiză sosit la birou în luna februarie indica o reacţie alcalină, 

care a durat timp de 2 săptămîni. Am căutat să aflu explicația acestei 
schimbări şi iată ce am constatat : 

Se pare că datorită vremii neobișnuit de reci, instalaţia de alimen- 
tare cu apă a fermei, care avea legătură cu un izvor, a început să dea 
semne de înghet, cu riscul de oprire. Dacă se întîmpla acest lucru, 
însemna că apa necesară pentru casă și pentru animalele fermei să fie 
adusă de la un pîrîu situat la vreo 4 km depărtare, ceea ce necesita timp 
şi o muncă grea pe o temperatură sub 0°C. Acest lucru se mai întîm- 
plase odată, cu mulţi ani în urmă. Dacă s-ar mai fi adăugat și compli- 
cația unei furtuni de zăpadă, aprovizionarea cu apă a cirezii de vaci 
s-ar fi îngreunat foarte mult. 

Teama legată de alimentarea cu apă a fermei a provocat la această 
femeie schimbarea reacției urinei din acidă în alcalină. Îndată ce vre- 
mea s-a schimbat și pericolul de îngheţ a trecut, reacţia urinei a devenit 
acidă. 

Iată un alt exemplu: o pacientă trecută de 60 de ani fusese o 
cunoscută interpretă de cîntece populare ; învățase pe vremea cînd era 
copil, și mai cînta și acum din cînd în cînd, pentru public. În fiecare an, 
în luna august, avea loc o reuniune consacrată cîntecelor și dansurilor 
vechi. Pacienta mea, a cărei urină avusese continuu pînă acum o reacţie 
acidă, a prezentat deodată o reacţie alcalină timp de 3 zile. Cerîndu-i 
amănunte în legătură cu activitatea ei în acele 3 zile, am aflat că fusese 
înspăimîntată la gîndul că ar putea uita textul cîntecelor. Imediat după 
ce festivalul de folclor a trecut, reacţia urinei a revenit la normal. 

Alimentaţia poate juca un rol important în determinarea acidității 
sau alcalinității urinei. Alimentaţia zilnică bogată în hidrați de carbon 
şi săracă în proteine, recomandată de natură, condiţionează corpul 
pentru o funcţionare normală, dîndu-i posibilitatea să producă și să 
acumuleze rezerve pe care să le consume la nevoie. Dimpotrivă, modi- 
ficînd planurile naturii pentru a le potrivi dorințelor noastre, punînd 
accentul în alimentaţie pe proteine și nu pe hidraţii de carbon, ne 
pregătim organismul pentru a face faţă ușor unor situaţii speciale. 

Dacă părinţii unui copil trăiesc în condiţii care provoacă emoţii și 
consumă alimente sărace în hidraţi de carbon, dar bogate în proteine, 
copilul care se va naşte va fi istovit de eforturile depuse și de adversi- 
tăţile învinse în perioada cît organismul mamei sale încerca să-l con- 
struiască pe al lui. Cu alte cuvinte, un fond ereditar excelent poate fi 
alterat de încercarea părinților de a ajuta planurile naturii. Această 
ereditate deranjată poate afecta în mod cert creierul, sistemul muscular, 
aparatul digestiv, sitemul nervos și dimensiunile corporale. Corpul va fi 
mic şi ca volum și ca greutate. Din punct de vedere al intelectului, nu 
va avea vioiciunea pe care trebuie să o aibă. 

Coordonarea creier-mușchi va fi sub normal. Născîndu-se cu un 
corp organizat pentru luptă și nu pentru liniște, acesta va spori cu mai 
puţine şanse în asigurarea rezervelor trebuitoare corpului. Conţinutul 
de sodiu din acest organism este prea ridicat, iar reacția urinei este de 

cele mai multe ori alcalină şi nu acidă, așa cum este normal. Dacă este 
protejat și încurajat, individul poate să-și croiască drum în viaţă, însă 
de regulă nu are rezistenţa necesară succesului. Un astfel de organism 
este deseori atacat de boală. Într-un cuvînt, el întîmpină dificultăţi în 
adaptarea la mediu. 

Să revenim la lumea animalelor. Cînd fondul ereditar bun al 
cîinilor de vînătoare este tulburat, cîinii tineri sînt timizi și la dresajul 
pentru vînătoarea păsărilor este nevoie să-i impulsionăm, să-i stimulăm. 
Cîinii tineri cu ereditate excelentă, susținută de o alimentaţie rațională 
atît înainte cît şi după naştere, sînt dimpotrivă îndrăzneţi și în timpul 
dresajului este deseori nevoie să-i temperezi pentru că sînt prea iuți. 

La vite, fie şi selecţionate, dacă fondul ereditar este contracarat 
printr-un regim alimentar necorespunzător, vițelul va fi slab și nervos ; 
el nu se ridică repede în picioare ; instinctele sînt slabe și este lipsit de 
vioiciune, astfel încît trebuie obișnuit să bea din găleată. Cînd intră în 
cireadă, acesta nu poate fi folosit la munci grele și se îmbolnăvește 
printre primii. Producţia de lapte a unei asemenea vaci este slabă — 
deși descinde din părinţi bine selecționați. 

Dimpotrivă, dacă alimentaţia a fost corespunzătoare, viţelul are 
mărimea normală. Va avea păr des și picioare robuste. La 5 minute după 
naștere, el se ridică în picioare, iar după o jumătate de oră suge la vacă. 
El nu priveşte găleata ca pe ceva necunoscut, ci bea din ea imediat. 
Intrînd în cireadă, după cum spune zicala, „face cinste familiei sale“. 

Fie că este vorba de animale, fie că este vorba de oameni, expli- 
caţia stă în faptul că fondul ereditar deranjat produce o schimbare în 
tiparul chimic al acestuia, care la rîndul său îngreunează adaptarea in- 
dividului la mediu, sau o face chiar cu neputinţă. 

Ce putem face pentru a preveni această situaţie ? 

Să luăm exemplul cîinilor de vînătoare. Fără îndoială, nu dorim să 
avem nici un eșec. Vrem să avem un număr normal de căţei la fiecare 
tătare, și ca aceștia să fie viguroşi la naștere, cu însușiri înnăscute care 
să-i ajute să se dezvolte în bune condițiuni. 

Ei bine, ne putem asigura de acest lucru, adăugînd la raţia de 
hrană a mamei o linguriţă de oţet de mere. Acesta aduce în organism 
toate elementele existente în măr, exceptînd schimbarea care are loc 
în conţinutul de zahăr din suc. Ceea ce urmărim a lua din măr este pota- 
siul, care condiționează organismul pentru o funcţionare normală şi 
producerea și depozitarea de rezerve în corp. În felul acesta putem ajuta 
mama să formeze cățelului un organism dotat cu modelul normal chi- 
mic, nervos şi anatomic. 

Vacilor li se administrează în perioada de gestație de două ori pe zi 
cîte 3 linguri de oţet de mere turnat peste raţia de hrană, după ce 
aceasta a fost pusă în jgheab. Se continuă astfel în fiecare zi pînă la 
nașterea viţelului. În ultimele 3 luni de gestație, din 2 în 2 zile, se 
adaugă la rația de oțet cîte 3 picături de soluţie de iod (5%, iod în soluţie 
de iodură de potasiu 10%). 

Femeii gravide i se recomandă următoarele cantităţi, pe toată pe- 
rioada sarcinii : dimineaţa, la sculare, o linguriţă de oțet de mere diluat 
într-un pahar cu apă, pe care-l va bea încet, în timp ce se îmbracă. În 
fiecare zi, la una din mese, va lua cîte 2 linguriţe de oţet și de miere 
într-un pahar cu apă. 

În ultimele luni ale sarcinii, marțea și vinerea, se va adăuga la 
acest amestec o picătură de soluţie de iod. 

Completat cu înlocuirea preparatelor din grîu prin cele de porumb 
și secară de care am vorbit mai înainte şi cu înlocuirea zahărului prin 
miere, acest program va asigura fătului o structură chimică cu care va 
putea face față noului mediu. Pe măsură ce evoluează către stadiul 
adult, avantajele acestei structuri devin vizibile. 


CAPITOLUL VI 


Un prim etalon al sănătăţii noastre 


rimul etalon al sănătăţii noastre este urina. Medicina 
populară consideră că îmbolnăvirile pot apărea pe fondul unei 
reacţii alcaline a urinei. 

Pentru a verifica acest lucru, am efectuat o serie de experiențe cu 
colaborarea a 12 copii sub 5 ani și a 12 adulţi. Timp de 2 ani, am ţinut 
o evidenţă zilnică a reacției urinei şi a alimentaţiei celor 24 de voluntari. 
Din 2 în 2 săptămîni aceştia se prezentau la laborator pentru control. 
De fiecare dată li se lua temperatura și pulsul, li se controla respirația 
şi tensiunea arterială. Se examina de asemenea culoarea mucoasei nazale, 
se cerceta fundul gîtului și se urmărea apariția țesutului limfoid. În 
afară de ţinerea evidenţei reacției urinei și a regimului de hrană, s-a 
notat continuu numărul scaunelor și al micţiunilor pe fiecare perioadă 
de 24 ore, precum şi numărul orelor de somn pe noapte și felul som- 
nului ; odihnitor, suficient de odihnitor sau agitat. 

S-a observat curînd că în reacţia urinei au apărut fluctuații în 
raport de mese. În lucrarea intitulată „Aciditate și alcalinitate“, Graham 
şi Morris descriu fenomenul în felul următor : 

„Cu aproximativ o oră înainte de micul dejun, are loc o sporire 
a conţinutului de bicarbonat din sînge, rezultat al pierderii clorului 
eliberat de sucul gastric. În același timp, urina devine mai alcalină. 
Acest fenomen este cunoscut sub denumirea de „flux alcalin“ și este 
foarte accentuat la pacienţii cu hiperclorhidrie şi absent la cei clorhi- 
drici. Cînd hrana trece în intestin şi are loc reabsorbția clorului din 
sucul gastric, bicarbonatul și clorul din sînge revin la niveluri normale, 
iar reacţia urinei revine la aciditatea normală“*). 

Cu vremea, s-a văzut limpede că reacţia urinei de dimineaţă, după 
trezire, furnizează cele mai multe informaţii, dată fiind durata som- 
nului de peste noapte. Al doilea moment protrivit pentru a proceda la 
analiza urinei este imediat înainte de cină. Analiza urinei de dimineaţă 
ne arată dacă somnul de peste noapte a fost suficient pentru a-i imprima 
reacţia acidă normală. Analiza efectuată înainte de cină ne arată în ce 
măsură urina a fost influențată de activitatea zilei. Dacă se păstrează 
acidă, înseamnă că totul este perfect, dar dacă a devenit alcalină trebuie 
să căutăm cauza acestei schimbări. 


*) Stanley Graham, M.D., şi Noach Morris, M.D., Aciditatea și alcalinitatea 
(Edinburgh, E&S. Livingstone, 1933), p. 48. 

Prima observaţie asupra acestor indivizi a fost în legătură cu ră- 
ceala obişnuită. Am constatat că atunci cînd se anunţă o răceală, reacţia 
urinei devine alcalină și continuă să rămînă astfel timp de cîteva zile 
înainte de declanșarea răcelii. Odată cu dispariţia răcelii, reacţia urinei 
redevine acidă. Așadar restabilirea după răceală poate fi dedusă după 
schimbarea reacției urinei în acidă. 

S-a observat de asemenea că înainte de apariţia unei boli de copi- 
lărie, ca varicela sau pojarul, reacţia urinei se schimbă din acidă în 
alcalină, Cînd am aplicat măsuri terapeutice capabile să readucă reacția 
urinei la acidă, boala sau nu mai apărea, sau apărea numai într-o formă 
ușoară urmată de însănătoșire rapidă. 

Pacienţii au fost studiaţi și sub aspectul legăturii dintre starea 
lor clinică şi reacţia urinei. Am constatat cu timpul că sinuzita parana- 
zală este asociată cu reacţia alcalină a urinei. La unul dintre pacienţii 
sensibili la atacurile de sinuzită paranazală reacţia alcalină putea fi ob- 
servată cu 1 pînă la 2 săptămîni înainte de declanșarea bolii. Ca și în 
cazul bolilor de copilărie, dacă se luau măsuri (al căror efect se mani- 
festa în schimbarea reacției urinei în acidă), boala sau nu apărea, sau 
apărea într-o formă ușoară urmată de însănătoșire rapidă. 

Am observat de asemenea o corelaţie între simptomele astmului și 
reacţia alcalină a urinei. Astmul şi multe alte stări clinice au indicat 
aceeași legătură și aceeași ameliorare caracteristică odată cu schimbarea 
reacției urinei în acidă. 

După trecerea a 2 ani am putut da răspunsul la întrebarea iniţială 
şi anume : „Cînd apare boala — cînd reacţia urinei este alcalină, sau 
acidă ?“ Ei bine, boala apare atunci cînd reacţia urinei în cele două 
momente ale zilei este alcalină, adică albăstrește hîrtia de turnesol. 

Relaţia între stările clinice și reacţia alcalină a urinei ne face să 
bănuim că există anumite repere biochimice situate în diferite părţi ale 
organismului. Cînd unul dintre aceste repere este atins, reacţia urinei 
constituie un semnal de alarmă. Deoarece cauza care stă la baza feno- 
menului este aceeași, indiferent de reperul afectat, tratamentul este 
similar. Importanţa diagnosticului este așadar micşorată : tot ce trebuie 
făcut este restabilirea echilibrului chimic și fiziologic al organismului. 

A doua observaţie în legătură cu urina se referă la starea vremii. 
Am constatat că, cu 2 zile înainte de scăderea temperaturii atmosferice, 
reacţia urinei devine alcalină și că revenirea la o reacție normală are 
loc abia după 1—2 zile de la schimbarea din nou a vremii. După ce 
mamele copiilor aflaţi în supraveghere au știut de legătura dintre scă- 
derea temperaturii și alcalinizarea urinei, au început — iarnă fiind — 
să ţină ferestrele închise la dormitoare. Încurajarea fenomenului de al- 
calinizare a urinei prin ţinerea ferestrelor deschise pe vreme rece 
însemna încurajarea bolii. Închiderea ferestrelor contribuia în mare 
măsură la menţinerea reacției acide a urinei şi deci la evitarea bolilor 
care se anunțau prin alcalinitatea acesteia. 


A apărut o întrebare firească : dacă răceala schimbă reacţia uri- 
nei în alcalină, oare prin căldură această reacţie redevine acidă? 
Pacienţii asupra cărora am făcut studiul amintit au fost solicitaţi în a 
ne ajuta să găsim răspunsul. 


38 D. C. JARVIS 


S-a constatat că baia fierbinte provoacă revenirea urinei alcaline 
la reacţie acidă. În fața acestei dovezi, ceaiul fierbinte şi cu multă 
lămîie, sorbit încet şi baia fierbinte la picioare, la care medicina popu- 
lară le-a învățat pe mame să recurgă atunci cînd copilul pare a fi 
ameninţat de boală, au început să aibă sens din punct de vedere medical. 

Părerea mi-a fost confirmată cu ocazia unei vizite la un prieten 
medic. Acesta spunea că are obiceiul să facă baie turcească ori de cîte 
ori se simte obosit și că aceasta are un efect reconfortant. L-am rugat 
să-și examineze urina înainte și după baie și a fost de acord. Mi-a co- 
municat apoi că înainte de baie urina avea o reacţie alcalină — ceea ce 
corespundea cu starea de oboseală — în timp ce după baie, devenea 
acidă. Era limpede că baia fierbinte producea o schimbare chimică în 
organism. 

Acest fapt mi-a sugerat ideea de a solicita celor 24 de pacienţi să 
controleze efectele oboselii fizice asupra reacției urinei. Din rapoartele 
alcătuite reieșea clar că împrejurările în care a apărut oboseala aveau 
importanţă pentru această reacţie. Un pacient adult a constatat, urmă- 
rind reacţiile zilnice ale urinei sale, că ori de cîte ori urina prezenta o 
reacţie alcalină, o jumătate de zi petrecută la vînătoare, în pădure, o 
schimba din nou în acidă. Dacă dimpotrivă, muncea în jurul casei, urina 
rămînea mai departe alcalină. Această concluzie a fost întărită de un 
raport al unui pacient adult care spunea că atunci cînd depunea o 
muncă fizică, cum ar fi curățirea garajului, reacţia urinei sale devenea 
alcalină ; dacă însă după-amiaza de duminică o petrecea la schi în 
munţi, reacţia urinei rămînea acidă, sau în cazul că fusese alcalină 
înainte, redevenea acidă. 

Munca fizică grea, fără relaţie cu sportul sau recreaţia, producea 
o reacţie alcalină a urinei ; ce efect avea însă munca intelectuală asupra 
reacției urinei ? Printre cei 12 pacienți adulți se aflau și 5 intelectuali ; 
cu ajutorul lor am putut ajunge la concluzia că și munca intelectuală 
prelungită produce o reacție alcalină a urinei. 

Pierzînd treptat instinctele din copilărie care ne duc la selecționa- 
rea celor mai potrivite alimente cu nevoile chimice și fiziologice ale 
organismului, ne lipsim pentru moment pe noi înșine de un important 
sprijin în păstrarea sănătăţii. Să vedem așadar dacă reacţia urinei poate 
servi ca înlocuitor al instinctelor abandonate, ajutîndu-ne să selecţionăm 
alimentaţia zilnică justă. La timpul potrivit, cu ajutorul aceloraşi volun- 
tari, am alcătuit o listă de alimente care produc o reacţie alcalină. 
Primul dintre acestea este griul sub formă de pîine, prăjituri, biscuiţi, 
gogoşi și alte preparate, dacă constituie hrana zilnică. 

Zahărul rafinat sau semirafinat și zahărul de arțar precum și siro- 
pul de arțar produc de asemenea o reacţie alcalină a urinei. Dimpotrivă, 
mierea nu are acest efect. Un număr de indivizi care trăiau la ferme cu 
livezi de arțar de zahăr au fost solicitați să-și urmărească reacţia urinei 
înainte, în timpul şi după sezonul recoltării zahărului de arțar. Am con- 
Statat că atît zahărul cît şi siropul de arțar provocau o reacţie alcalină 
la indivizii care înainte înregistraseră zilnic o reacţie acidă. Pe baza 
rezultatelor obţinute în urma acestor observaţii, am înțeles de ce în 
Vermont murăturile conservate în oţet sînt servite întotdeauna împre- 

ună cu spumă de zahăr de arțar. Evident, acest lucru ţine de medicina 
populară, căci oţetul de la murături, care produce o reacţie acidă a 
urinei, contracarează efectele dăunătoare ale zahărului de arțar, care 
produce o reacţie alcalină. 

Este absolut imposibil ca în limitele acestei cărţi să intrăm în 
detaliile tuturor studiilor făcute referitor la reacţia urinei. Dar înainte 
de a trece la alt capitol, pentru căam trecut în revistă legătura care 
există între aceasta şi evoluția bolii, vreme, alimentaţie și oboseală min- 
tală și fizică, să mai examinăm și relaţiile acestei reacții cu durerea. 

Durerea provocată de sinuzita paranazală este asociată cu o reacţie 
alcalină a urinei. De regulă, putem schimba această reacţie în acidă și 
uşura astfel durerea, luînd din oră în oră, de 7 ori pe zi, cîte o linguriţă 
de oţet de mere diluat într-un pahar cu apă. 

Durerea care însoțește nevralgia facială este de asemenea asociată 
cu reacţia alcalină a urinei. Același remediu ușurează de obicei durerea, 
pentru că reacția urinei devine acidă. Efectul este mai bun dacă apa 
acidulată se bea încet și nu dintr-o dată. 

Nu toţi acizii produc același efect în organism. De exemplu acidul 
clorhidric, cîte 5—10 picături într-un pahar cu apă, de 4 ori pe zi timp 
de 2 săptămîni, sporește durerea provocată de artrita articulaţiilor mici 
de la mîini și picioare, în timp ce cîte o linguriţă de oţet de mere la un 
pahar cu apă, tot de 4 ori pe zi, pe aceeași perioadă de timp, duce la o 
ușurare vizibilă a durerii. 

Așa cum am spus la începutul acestui capitol, reacţia urinei con- 
stituie primul indicator al sănătăţii. Așadar, aceste observaţii au con- 
stituit pentru mine o bază serioasă pentru continuarea studiilor în alte 
direcţii. 


CAPITOLUL VII 


Copilul şi instinctele 


(Gai au anumite instincte de autoapărare care îi determină 
„să caute alimentele cerute de organism la un moment dat. 
Pentru a stabili modul cum funcţionează aceste instincte, am efectuat 
un studiu asupra unor copii de fermieri, sub 10 ani. Am aflat astfel că 
aceștia mestecau coceni de porumb, mîncau cartofi cruzi, morcovi și 
mazăre crudă, fasole verde crudă, revent crud, mere verzi și mere 
coapte, struguri de viță sălbatică ce creşte peste tot, măcriș, inflores- 
cențe de timoftică și tulpina subpămînteană a acestei plante. Mincau 
din sarea vitelor, beau apă din jgheabul acestora, mestecau fîn, mîncau 
din hrana vitelor şi pe deasupra, din aceea a vacilor de lapte, care con- 
ținea alge marine, își mai umpleau și buzunarele, să aibă pentru la 
școală. 

Am avut ocazia să urmăresc și cîțiva copii dintr-un sat vecin. De 
cîțiva ani studiam pe atunci o cireadă de 45 de vaci Jersey. Proprietarul 
fermei iubea copiii și aceștia veneau din sat la ferma lui unde se jucau 
în fin, călăreau caii aflaţi la păscut, hrăneau găinile, adunau ouăle și 
hrăneau viţeii. 

În camionul cu nutreţuri era o găleată cu oţet de mere și o cană 
pentru a măsura cantitatea ce trebuia turnată peste raţia de hrană. Cînd 
copiii au dat de oţet, au început să toarne cîte puţin în cană și să bea. 
Obișnuiau să bea chiar din găleata din grajd, aşa cum venea din butoi. 
După ce i-am urmărit un timp, am apreciat că fiecare copil bea pe zi 
între 20—25 ml. De la părinţi, am aflat că la masă, cînd se turna oţet 
de mere peste salata de castraveți, ei lingeau ultima picătură din farfurie. 

Nu se știe precis de ce copiilor le plac băuturile acre, dar le plac. 
Am remarcat de exemplu că una din băuturile lor favorite este sucul 
de afine. Şi categoric, nu datorită culorii roşii frumoase, foarte atrăgă- 
toare, căci i-am văzut deseori bînd acest suc şi din căni de porțelan 
gros, în care culoarea băuturii nu mai era evidentă. 

Singurul lucru cert este că le plac băuturile acre. Copiii beau 
sucul de afine așa de acru, încît un adult nici nu s-ar atinge de el. În 
părţile Vermontului, vara, copiii umblă de colo-colo, căutînd tulpini de 
revent pe care le rup și le mestecă. Mănîncă de asemenea frunzele acre 
ale măcrișului. Un instinct îi îndeamnă să caute hrana necesară dezvol- 
tării corpului și anume o hrană bogată în hidraţi de carbon și săracă în 
proteine, care este acidă. Dacă am fi destul de înţelepţi și ne-am păstra 
şi după ce devenim adulţi instinctele din copilărie, ar trebui să mîn- 
căm mai multe fructe, mai multe legume și zarzavaturi crude. 

Printre oamenii care trăiesc mai aproape de natură, am găsit mulţi 
care fac acest lucru. Am aflat astfel că printre altele ei mănîncă : frunze 
de fag, care au gust acru; frunze de arțar, care au la început un gust 
acru, dar apoi sînt dulci ; frunze de ulm, care au gust neutru, dar care 
înlătură repede senzaţia de foame (de fapt, dintre frunzele tuturor co- 
pacilor, acestea potolesc cel mai repede senzaţia de foame) ; frunze de 
salcie, care au un gust acru; frunze de măr, care au un gust amar; 
frunze de vișin sălbatic, care au un gust acrișor; frunze de plop, care 
au gust amar, dar nu atît de pronunțat ca acela al frunzelor de măr; 
frunze de mesteacăn ; frunze fragede de zmeur, care sînt consumate 
de oamenii de la ţară în mod curent, atît de către bărbaţi cît și de către 
femei. 

Localnicii şi-au dat seama cu multe generaţii în urmă de valoarea 
și aroma frunzelor tinere şi fragede ale plantelor sălbatice care cresc 
din abundență în păduri ; de obicei le culeg și le mănîncă. Primăvara, 
cînd verdeţurile cultivate sînt încă prea puţine, primele frunze ale 
celor sălbatice sînt mult căutate, pentru că omul tînjește după aroma 
proaspătă și calitățile hrănitoare ale legumelor care lipsesc la mesele 
din timpul iernii. 

Frunzele de plante sălbatice fac parte evident din grupul de ali- 
mente care protejează organismul. Pe lîngă valoarea lor nutritivă, 
aroma, culoarea și prospeţimea lor — care deschid pofta de mîncare — 
fac ca şi alimentele pe lîngă care sînt servite să devină mai atrăgătoare. 
Sezonul majorității verdețurilor sălbatice este primăvara și începutul 
verii, cînd cele cultivate încă nu au apărut. Există un mare număr de 
plante care nu numai că dau poftă de mîncare atunci cînd sînt folosite 
(fie preparate, fie crude, în salate) dar au și o mulțime de proprietăţi 
pe care le exploatează medicina populară. Unele dintre aceste plante 
cresc numai în stare sălbatică, în timp ce altele sînt cultivate în grădini 
sau pe terenuri de cultură. Vom enumera cîteva, indicînd caracteristicile 
lor și modul de folosire. 

Calcea calului (Caltha L.) şi ciuboţica cucului (Primula L.) cresc 
prin mlaștini și locuri umede. Frunzele lor se fierb. 

Vîrtul ferigii, (Dryopteris (Adans) Christ), imediat după ce a ieșit 
la suprafaţa solului, înainte de a se desfășura. Aceste „gîturi de scripcă“, 
denumite astfel din cauza asemănării lor cu gâtul viorii; sînt frunze 
tinere, ondulate, de ferigă. Cresc în locuri umede, deseori de-a lungul 
drumurilor și se culeg cînd sînt tinere și fragede. Apar în pilcuri şi au 
o tulpină de culoare verde închis, netedă și lucioasă, cu o capsulă brună 
deasupra gîtului de scripcă. Pot fi preparate ca oricare alte zarzavaturi 
sau consumate crude în salate, avînd gust asemănător sparanghelului. 

Foile de hrean (Cochlearia L.) sînt consumate după fierbere. 

Păpădii (Taraxacum officinale Web.) se găsesc din abundență. 
Cresc aproape oriunde, pe cîmp, în pajiști, pe marginea drumurilor, în 
pajiștile din jurul caselor. Cel mai potrivit timp pentru a le culege și 
consuma este primăvara și începutul verii, înainte ca ele să devină tari 
şi foarte amare. Se recoltează cu o parte din rădăcină. Plantele tinere şi 

fragede de primăvară se consumă de preferință crude, în salate. Cînd 
sînt ceva mai bătrîne, este mai bine să fie fierte. 

Brîncuța (bărbușoară sau cruşățea) (Barbarea vulgaris) galbenă 
este o plantă obişnuită, care creşte atît în locurile cultivate cît şi în 
paragini, în pajiști, de-a lungul rîurilor şi drumurilor și pe cîmp. Frun- 
zele ei pot fi consumate fie crude, fie preparate, dar înainte de apariţia 
florilor. 

Bărbușoara de grădină (cu frunzele ondulate, încreţite) creşte de 
obicei în grădină și se foloseşte pentru a da aromă picantă salatelor. 

Mulţi dintre noi nu știu că clopoţelul (milkweed) (Campanula L.) 
obișnuit este o plantă comestibilă. Acesta crește din abundență aproape 
de-a lungul tuturor drumurilor de ţară, pe cîmp și în pajiști. Trebuie 
folosită numai cît este tînără, cînd tulpina este fragedă. Frunzele sale 
tinere constituie o verdeață bună de preparat, iar mlădiţele tinere sînt 
excelente, preparate ca sparanghelul. Vîrful fraged al plantei se mă- 
nîncă crud şi are gustul ca mazărea verde, proaspăt culeasă. 

Muştarul (Sinapis L.) este o plantă foarte gustoasă, fie preparată 
singură, fie în combinaţii cu alte legume. Frunzele tinere și fragede ale 
acestei plante dau aromă salatelor. Se identifică ușor după frunzele lui 
păroase şi aspre. 

Iarba grasă (Portulaca L.) este o altă plantă care se găsește din 
abundență, crescînd atît în culturi cît şi în locuri părăginite. Se dez- 
voltă foarte bine pe vreme caldă și produce mici flori galbene. Este unul 
dintre cele mai delicioase zarzavaturi sălbatice. Se culege și se prepară 
foarte uşor. Se consumă fie crudă, fie preparată ca spanacul. 

Măcrișul (Rumex acetosella L.) este o plantă ale cărei frunze se 
folosesc crude în salate, sau gătite ca orice legumă — singură sau în 
combinaţie cu altele. Crește atît în terenuri cultivate cît și în cele necul- 
tivate, de obicei în fîneţe. 

Măcrişul de baltă (Nasturtium officinale R.) creşte de-a lungul 
pîraielor. Sezonul cel mai potrivit pentru el este primăvara şi toamna. 
Datorită aromei sale, această plantă dă gust aproape oricărei salate sau 
sandviş. 

Măcrișul nu place numai copiilor ; cel de grădină, care crește în 
locuri părăginite și fîneţe, şi uneori în culturi, este savurat și de adulţi, 
care îl mănîncă fie preparat, fie crud. Este deseori prezent în sandvișuri, 
la fel ca și măcrișul de baltă. 

Printre numeroasele zarzavaturi ale căror foi sînt folosite ca hrană 
se includ nu numai legumele pentru gătit ci și plantele ale căror frunze 
sînt de obicei servite ca salată. Printre acestea, lăptuca (Lactuca sativa 
L.) ocupă un loc de frunte. 

Apoi vin andivele (Cichorium endivia L.). Acestea sînt de două 
soiuri : unele cu frunze late şi altele cu frunze crețe, ambele avînd o 
aromă caracteristică. 

Frunzele de porumb (Zea mays) au o aromă picantă, proaspătă și 
constituie un ingredient potrivit pentru salate. 

Hasmaţuchi (Anthriscus Pers.) este o plantă aromată care amin- 
teşte întrucâtva pătrunjelul, dar este mai plăcut aromată ; se folosește 
atât în salată cît și ca garnitură la mîncăruri. 

Frunzele de pur (Allium schonoprasum L.) sînt mult folosite la 
salate. Acesta este un văr al cepei. Frunzele lui au o aromă delicată de 
ceapă, suficientă pentru condimentarea salatei. Face o floare plăcută, 
mov și se plantează deseori de-a lungul potecilor din grădină. 

Frunzele de gulie (Brassica oleracea var. gongyloides L.) se folo- 
sesc fierte ; cele de spanac (Spinacia L.) se consumă fie fierte, fie crude, 
iar cele de varză Brassica oleracea var. capitata L.) la fel. Pătrunjelul 
(Petroselinum Hill) se foloseşte tot timpul sezonului, luat din grădină. 
Poate fi apoi plantat într-un ghiveci și ţinut în casă toată iarna și folo- 
sit verde. 

Numeroase plante ale căror frunze sînt folosite ca hrană sînt cla- 
sificate în medicina populară ca ierburi. Unele cresc sălbatic, pe cîmp 
şi în păduri, dar multe pot fi cultivate. Acestea pot fi folosite cel mai 
bine proaspete, dar sînt bune și uscate. Ele sînt folosite în prepararea 
bucatelor în diferite feluri. Unele sînt asociate obligatoriu cu anumite 
alimente ; spre exemplu, menta (Mentha L.) cu carnea de miel, mărarul 
(Anethum L.) cu murăturile, chimenul (Carum L.) cu biscuiţii, busuiocul 
(Ocimum L.) cu roşiile, cimbrul (Thymus vulgaris L.) cu fasolea. Unele 
sînt neîntrecute în salate. 

Anasonul (Pimpinella anisum L.) are frunzele dantelate, iar flo- 
rile albe. Frunzele lui sînt folosite pentru a da aromă salatelor. 

Busuiocul obișnuit este o plantă înaltă de aproximativ 30 cm. 
Frunzele şi florile acesteia au o aromă picantă, asemănătoare cuișoa- 
relor și sînt apreciate ca garnitură la supe, mîncăruri și salate și în 
special pentru a da aromă mîncărurilor cu roșii. Recoltarea acestei 
plante se face cînd este în floare. 

Vîrfurile fragede de limba mielului (Borago L.), o plantă anuală, 
cu tulpina aspră, cu frunze multe, sînt preparate și servite la fel ca 
spanacul. Face flori de culoare albastră, foarte frumoase. 

Foile de  sorbestrea provin de la Sanguisorba officinalis L., o 
plantă robustă, cu frunze lungi compuse. Se folosesc frunzele tinere 
care se dezvoltă din împletitura ce rămîne verde aproape toată iarna ; 
acestea dau salatei o aromă caracteristică, asemănătoare castraveţilor. 

Frunzele de chimen (Carum L.), cu lăstarii tineri de tot, se folo- 
sesc de asemenea la salate. Această plantă crește cam pînă la 60 cm și 
se întilnește deseori și sălbatică. 

Știm cu toții că frunzele de ţelină (Apium L.) sînt folosite pentru 
a da gust și aromă supelor, tocanei și salatelor. 

Foile de Myrrhis odorata se aseamănă cu ale ferigii și se folosesc 
in bucătărie. 

Mărarul (Anethum L.) și molura (Foeniculum Mill.) sînt de ase- 
menea folosite pentru condimentarea bucatelor. 

Muşcata roz (Pelargonium L'Herit) este socotită de obicei plantă 
decorativă, dar frunzele ei folosite în prepararea bucatelor dau o aromă 
de trandafir. Una din întrebuinţările ei cele mai obișnuite este pentru 
aromarea jeleului de mere; se mai folosește de asemenea și pentru 
condimentarea budincilor și a cremelor. 

Frunzele uscate de cătușnică sînt folosite pentru ceai în tratarea 
răcelii obișnuite. 

Condurul doamnei (Tropaeolum L.) este o plantă anuală care creşte 
în grădină. Frunzele ei au un gust picant și se pot folosi la sandivișuri 
și salate. 

Frunzele de rozmarin, (Rozmarinus spp.), salvie (Salvia L.), cimbru 
(Thymus vulgaris L.), izmă (Mentha L.), tarhon (Artemisia dracunculus 
L.), brusture (Arctium L.), şi perişor (Pirola L.) sînt folosite curent. În 
afară de proprietăţile lor de a aroma alimentele, ele sînt importante 
prin mineralele pe care le conţin, precum și pentru alte proprietăţi. 

La farmacii se vînd frunze, flori, muguri, rădăcini ale diferitelor 
plante, uscate și condiţionate, care se folosesc în funcţie de proprietățile 
lor. Ele se prepară sub formă de infuzie, punîndu-se cantitatea necesară 
într-o jumătate de litru de apă clocotită ; se lasă puţin și apoi se stre- 
coară. Doza pentru adulţi este de 1/2 ceaşcă de 2 sau de 3 ori pe zi. 
Ceaiul de cătușnică (Nepeta cataria L.) este folosit deseori ; el are o 
reacţie foarte acidă. Frunzele de lumînărică (Verbascum thapsus L.) 
folosite pentru tuse, răceli, diaree și altele, au acţiune emolientă, diu- 
retică și calmantă. Frunzele de izmă de baltă (Mentha pulegium L.) 
constituie un stimulent aromatic care se folosește pentru ușurarea coli- 
cilor ; se ia în doze de 1 pahar de infuzie pe zi. Frunzele de pătlagină 
(plantago L.) sînt, de asemenea, din punct de vedere medical, foarte 
bune în infuzie. 

Am discutat despre aceste plante cu un medic prieten care cres- 
cuse la o fermă. Cînd am trecut în revistă lista de frunze de arbori, 
arbuști şi plante ierboase, cunoscute mie din medicina populară, mi-a 
spus că mîncase de fapt din toate acestea pe vremea cînd trăia la fermă. 

- Studiind plantele comestibile consumate de fermieri, care sînt 
legaţi de pămînt, reise că alegerea acestora este motivată de rolul atît 
de important pe care ele îl joacă în alimentaţia zilnică şi că acest obicei 
ţine oarecum de instinct. Dacă păstrăm instinctele copilăriei pînă la 
vîrsta adultă, vom fi dintre aceia cărora le plac salatele și ne vom con- 
vinge de multe ori că ele au o legătură precisă cu tonusul general al 
organismului nostru. Fiind structurat pentru a răspunde mediului de 
viaţă din timpurile primitive, el așteaptă zilnic raţia de astfel de plante. 
Pentru a rezista mai bine stressului și eforturilor la care viaţa modernă 
din timpurile actuale ale civilizaţiei îl supune, organismul are nevoie 
de astfel de hrană tot așa de mult ca şi altădată. Dacă avem un orga- 
nism astfel condiţionat și nu ne-am format încă obiceiul de a include 
salata în alimentaţia zilnică, nu este niciodată prea tîrziu să o facem. 


CAPITOLUL VIII 


Nevola de potasiu 


p: măsură ce m-am convins că observațiile şi remediile medi- 

cinii populare sînt valabile pentru toate vieţuitoarele, 
mi-am dat seama de importanţa pe care potasiul o are ca mijloc de tra- 
tament obișnuit. Diferitele leacuri prescrise de medicina populară nu 
sînt decît mijloace de aprovizionare a corpului cu potasiu. Zarzavaturile, 
legumele, mugurii de arbori şi de plante, coaja de arbori, rădăcinile de 
plante, strugurii, afinele și merele sînt toate surse de potasiu. 

Organismul omului ca şi al animalului are nevoie de potasiu şi 
dacă este necesar, se deplasează la mari distanțe pentru a-l obţine. Un 
exemplu ni-l oferă copiii. Mamele se supără deseori cînd copiii mănîncă 
murdării, dar probabil ele nu ştiu că ei caută astfel instinctiv tocmai 
potasiul necesar dezvoltării organismului. 

Caii rod lemnul din pereţii grajdului pentru că lemnul conţine 
potasiu. Dacă le punem o cracă în iesle, ei o vor roade pe aceasta și vor 
înceta să roadă lemnele din pereţi. Dacă în apa care se dă viţeilor se 
adaugă oţet de mere, aceștia nu vor mai linge lemnele din ţarc. Dacă 
vacile sînt hrănite cu alge, ele vor înceta să lingă stilpii de fier ai 
țarcurilor. 

În cursul studiilor mele asupra folosirii potasiului ca mijloc pentru 
a ajuta celulele organismului să cîştige lupta împotriva bacteriilor, am 
administrat potasiu în asociere cu alte minerale, în solul din grădina 
de flori. Folosisem potasiu în fiecare an, dar mi-am dat seama că pro- 
dusul pe care îl procurasem era lipsit de mineralele asociate potasiului 
în natură. 

Am hotărît să încerc a folosi praf de granit care, așa cum iese din 
aspirator, este fin, ca făina. Praful de granit conţine 5% potasiu și, aso- 
ciate cu el, încă 16 minerale. Cînd l-am aplicat pe sol în jurul plantelor 
din grădină s-au întîmplat o serie de lucruri. 

Printre flori aveam și 125 tufe de nemţișor de cîmp, sau pintenaș 
(Delphinium consolida L.). În fiecare an avusesem de luptat împotriva 
unui mic acarian din cauza căruia frunzele acestora se răsuceau și se 
înnegreau. Aceşti acarieni dăunători sînt atît de mici încît a trebuit să 
folosesc o lupă puternică pentru a-i vedea tîrîndu-se pe frunze. Am 
stropit plantele cu o soluţie, dar n-am reușit să-i distrug. Cînd am 
amestecat praful de granit cu pămîntul din jurul plantelor, acarienii au 
părăsit grădina şi n-au mai apărut. 

Nu a mai fost nevoie să stropesc nici colecția de trandafiri, care 
număra 60 de tufe, deoarece am început să folosesc praful de granit și 

la aceștia, aplicîndu-l primăvara, la jumătatea verii și toamna. Am 
ajuns la concluzia că potasiul singur nu este aşa de eficace ca atunci 
cînd este asociat cu alte minerale, dintre care unele, probabil, îl acti- 
vează. 

Medicina populară consideră că potasiul este cel mai important 
mineral, de fapt mineralul cheie. Este atît de necesar oricărei vieţui- 
toare încît fără el viața nu poate exista. Natura l-a răspîndit cu atîta 
dărnicie încît putem spune că este unul dintre mineralele cele mai larg 
întîlnite în ţesuturi. Totuşi, în ciuda răspîndirii lui pe tot pămîntul, 
potasiul nu se găsește niciodată în stare liberă și nici în stare pură, ci 
totdeauna în combinaţii cu un acid. 

Solul în regiunea unde locuiesc eu este sărac în potasiu. Mineralele 
din sol sînt absorbite de plante şi prin consumarea acestora din urmă, 
ele ajung în corpul animalului și al omului. Cînd solul este lipsit de 
unul sau mai multe minerale, ele lipsesc și din plantele pe care le hră- 
nește. Cînd se consumă alimente lipsite de minerale, celulele corpului 
sărăcesc în mineralele de care au nevoie şi care stau la baza activităţii 
celulare echilibrate. Această carență poate duce la tulburări fiziologice 
și chimice în organism, iar cu timpul la simptomele unei stări clinice 
de boală. 

În grădină, potasiul este necesar pentru producerea substanţelor 
care conferă soliditate tulpinii plantelor şi sporesc rezistenţa acestora 
la boală. Potasiul este energia care transformă sămînța în floare, prin 
dezvoltare progresivă. Dacă el lipsește, planta își întrerupe dezvoltarea 
într-o fază intermediară. Primul semn care indică lipsa de potasiu în 
plantă este încetarea dezvoltării fără nici o cauză exterioară vizibilă. 
Dacă nu se iau măsuri de completare a acestui element, planta începe 
să pălească și pînă la urmă se usucă. Tot astfel, cînd la animal sau om 
observăm o dezvoltare anormală sau incapacitatea de refacere a ţesu- 
turilor uzate, imediat trebuie să ne gîndim că este vorba de o cantitate 
de potasiu insuficientă pentru a îndeplini funcţia de regulator pe care 
o deţine în organism. 

Nevoia de potasiu a organismului este maxină în copilărie, pentru 
formarea ţesuturilor corpului. Dar această nevoie persistă de-a lungul 
întregii vieţi — el este de neînlocuit. 

Mineralele care trebuie să fie prezente în mod normal în alimen- 
taţia zilnică sînt necesare pentru însăși asimilarea acesteia de către 
protoplasmă — fie că e vorba de plantă, de animal sau de om. Proto- 
plasma întreţine viaţa şi controlează dezvoltarea tuturor celulelor vii. 
Dacă în cursul prelucrării hranei se pierde potasiul, echilibrul natural 
al organismului este deranjat. Țăranii, care trăiesc mai aproape de na- 
tură, mă sfătuiesc continuu să mănînc cît mai puţine alimente conser- 
vate. Mai cu seamă cerealele conservate, spun ei, pot micșora capacita- 
tea de efort. 

Dintr-un număr al revistei Hoard's Dairyman, am copiat un tabel 
care indică înălțimea normală a viţeilor de diferite rase, la naștere și 
în cursul dezvoltării ulterioare. Pe baza acestui tabel, am măsurat 

înălțimea la 25 de viței de rasă Jersey dintr-o cireadă formată din 45 
de capete. Din cei 25 de viței măsuraţi, am constatat că 17 nu aveau 
înălțimea corespunzătoare. Am măsurat apoi viţeii din 2 cirezi Jersey 
care fuseseră premiate și am constatat de asemenea că și aceștia în ma- 
joritate nu aveau înălțimea normală, nici la naștere, nici în cursul dez- 
voltării. 

Aceste constatări m-au dus la o nouă întrebare: potasiul stînd la 
baza dezvoltării normale, viţelul ar avea înălțimea corespunzătoare dacă 
vacii i s-ar administra potasiu în timpul gestaţiei ? 

În dorinţa de a găsi răspunsul la această întrebare, am administrat 
vacilor gestante potasiu în 4 variante : 


1. De două ori pe zi, cca. 60 ml de oţet de mere turnat peste 
hrana fiecărei vaci ; 


2. La fiecare raţie de hrană am adăugat alge marine cu supliment 
de hrană ; 


3. Fiecărei vaci gestante i s-au dat în hrană cîte 600 ml de oţet 
de mere cu 3 picături de soluţie de iod, începînd cu primele 
zile ale celei de a 6-a luni a gestaţiei, în una din rațiile de 
hrană zilnică, de 3 ori pe săptămînă. În ultimele 2 săptămîni 
ale gestaţiei doza s-a administrat zilnic de 2 ori pe zi; 


4. Solul a fost îngrăşat cu potasiu pentru ca în acest fel fînul, 
porumbul sau alte nutreţuri recoltate de pe terenul respectiv să 
conţină o cantitate maximă de potasiu. 


Toate cele 4 variante au dus la obținerea unor viței viguroși, 
robuști cu păr des. La naștere, aceştia au avut înălțimea normală, s-au 
ridicat în picioare imediat, sau la scurt timp după naștere, și au supt 
la vacă după o jumătate de oră. 

Am sporit raţia de potasiu și la niște capre. Această măsură a 
avut drept rezultat că iezii lor au fost mai mari la naștere, s-au ridicat 
în picioare după 15 minute, iar ongloanele li s-au întărit în 12—18 ore. 

Cînd s-a adăugat oțet de mere în apa de băut a puilor de găină, 
penajul li s-a dezvoltat mai repede, inclusiv penele din coadă, și s-au 
obținut sporuri mai mari de greutate. 

Din cele remarcate putem în mod logic să tragem concluzia că 
talia mai mică pe care o întîlnim la oamenii din Vermont este datorată 
lipsei de potasiu a solului și pierderii acestui element în timpul prelu- 
crării industriale a alimentelor. 

Înălțimea sub medie a individului indică nevoia de sporire a can- 
tităţii de potasiu în perioada de creștere. Dezvoltarea echilibrată a orga- 
nismului, controlul proceselor care au loc în acesta în condiţiile dez- 
voltării normale și refacerea normală a ţesuturilor uzate ale corpului 
depind de asigurarea cantităţii zilnice corespunzătoare de potasiu. Cînd 
observăm aspecte anormale, ca tendinţa de formare a calusului pe 
tălpile picioarelor sau. incapacitatea de refacere a unor ţesuturi, de 
exemplu căderea părului, dinţilor, înconvoierea -unghiilor și fragilitatea - 

lor, trebuie să bănuim că este vorba de o cantitate de potasiu insuficientă 
pentru ca acest element să-și îndeplinească funcția de regulator al 
dezvoltării controlate. M-a interesat foarte mult cum își controlează 
propriul ritm de dezvoltare oamenii de la țară. Ei ştiu că pentru 
creşterea unghiei de la degetul mare al mîinii este nevoie de 5 luni, 
iar pentru unghia de la degetul mare al piciorului, de 10 luni. Cu o pilă, 
se face un semn la baza unghiei. Data cînd se face acest semn este 
notată şi păstrată pentru control. Dacă dezvoltarea organismului este 
normală, semnul făcut pe unghie trebuie să ajungă, la sfîrşitul a 5 luni 
şi respectiv 10, la extremitatea acesteia. Ajungerea semnului la extre- 
mitate înainte sau după data așteptată arată că ritmul de creştere a 
corpului este mai rapid sau mai scăzut decît cel norml. Dacă este mai 
scăzut, înseamnă că este nevoie să sporim rația de alimente bogate în 
potasiu pentru a accelera ritmul de creştere. 

Potasiul este pentru țesuturile moi ceea ce este calciul pentru pe- 
suturile tari ale corpului. Este foarte probabil că potasiul încetinește 
procesele de sclerozare care ameninţă întregul sistem al vaselor san- 
guine. De vreme ce potasiul prezent în oţetul de mere frăgezește carnea 
taurinelor sacrificate, sîntem îndreptăţiţi să credem că una din funcţiile 
potasiului este de a conferi țesuturilor elasticitate și suplețe. 

Medicina populară se preocupă de problema absorbției și elimi- 
nării lichidului de către celulele organismului. Absorbţia este denumită 
hidratare, iar eliminarea, deshidratare. Medicina populară susține că 
pentru a se dezvolta, bacteriile au nevoie de umiditate, pe care o iau 
din apa celulelor corpului. Dar dacă fiecare celulă din organism are po- 
tasiu suficient, în loc ca bacteriile să ia apa celulară, celulele vor fi acelea 
care consumă apa din bacterii. Lupta permanentă. dintre celulele bac- 
teriene și cele ale organismului arată așadar dacă forța de atracţie a 
celulelor pentru apă este destul de mare pentru a absorbi din bacterii, 
sau dacă, dimpotrivă, capacitatea de atracţie a bacteriilor este destul de 
puternică și extrage apa din celulele corpului. Numai consumînd 
alimente bogate în potasiu, ca fructe, frunze și rădăcini de plante co- 
mestibile, miere și oțet de mere, putem asigura celulelor cantitatea de 
potasiu necesară pentru atragerea umidității şi cîştigarea luptei cu 
bacteriile. Dacă celulele organismului par a pierde lupta, printr-un tra- 
tament adecvat putem veni în ajutorul lor, făcînd imposibilă victoria 
bacteriilor. De altfel, principiul pe care se bazează unele medicamente 
folosite în mod curent de medicina clasică pare a fi tocmai puterea lor 
de hidratare, care dă celulelor posibilitatea să absoarbă rapid lichid în 
detrimentul bacteriilor existente, ducînd la distrugerea acestora și la 
însănătoșirea organismului. 

Unul dintre motivele pentru care medicina populară recomandă 
oţetul de mere ca remediu este faptul că aceasta asociază mineralele cu 
potasiu, și anume: fosforul, clorul, sodiul, magneziul, calciul, sulful, 
fierul, fluorul, siliciul și multe microelemente. 

Dovada că animalele jinduiesc după potasiu şi mineralele. asociate 
provenind din măr a fost oferită de următoarea observaţie. Înainte de 
reumplerea cu suc proaspăt de mere, în vederea transformării acestuia 

în oţet, orice butoi în care s-a ţinut oţet de mere trebuie spălat cu mare 
atenţie pentru a se înlătura drojdia acumulată și rămășițele de bacterii. 

Ei bine, un astfel de butoi, plin cu apa cu care fusese spălat, a fost 
transportat la o păşune pe care se afla o cireadă de vaci de lapte. Imediat 
ce apa a fost vărsată pe pajiște, vacile au început să se întreacă pentru a 
ajunge la ea. Au mîncat nu numai iarba ci și pămîntul de sub ea care 
fusese muiat cu spălătura din butoi. 

„Un măr pe zi te scuteşte de doctor“, spune un proverb bine cunos- 
cut. Sîmburele de adevăr pe care-l exprimă constă în faptul că merele 
sînt foarte indicate pentru organismul uman. Oţetul de mere reţine din 
măr toate mineralele menţionate mai sus. Merele pot fi consumate sub 
formă de fruct, suc, cidru, sau oţet obţinut din acest cidru, rezultatele 
fiind aceleaşi, deoarece fiecare constituie o sursă de aceste minerale. 
Dacă vom face experienţă cu diferite alte oţeturi, vom constata că ele 
nu au același efect ca oţetul de mere. Oţetul din vin folosit de italieni 
se apropie cel mai mult de efectele oţetului de mere. În scopul aplicării 
medicinale, oţetul de mere trebuie obţinut din mere întregi sfărîmate. 
În comerţ există oţeturi obţinute din cojile, cotoarele şi sîmburii de mere, 
a căror pulpă a fost folosită pentru alte scopuri comerciale. De aceea 
pe etichetă trebuie să se specifice dacă oţetul este făcut din mere 
întregi. ` 

Dacă urmărim schimbările care se petrec atunci cînd pentru fabri- 
carea oţetului de mere se folosește mărul întreg, constatăm că proprietă- 
ţile utile ale mărului trec nealterate în oţet, singura schimbare constînd 
în transformarea zaharurilor din fruct în acid, practic oţet. Este bine să 
ştim cu precizie cum lucrează oţetul în tractul nostru digestiv şi cum și 
de ce două linguriţe de oţet luate într-un pahar cu apă la fiecare masă 
favorizează digestia și ajută la păstrarea sănătăţii organismului. 

Am să ilustrez acest lucru printr-un exemplu care sper să nu 
impresioneze neplăcut pe cititor. Pentru a observa ce se întîmplă cu 
bacteriile atunci cînd se folosește oţet, luaţi o rîmă din grădină și pune- 
ţi-o pe o scîndură sau alt obiect tare, unde o puteţi observa. După aceea, 
turnaţi peste ea oţet de mere. Mai întîi rîma se crispează ca și cum ar 
simţi o durere și cîeva secunde rămîne nemișcată. Apoi, după alte cîteva 
secunde, culoarea ei roză dispare și devine albă. Oţetul i-a provocat 
moartea în citeva secunde. Exact la fel sînt distruse și bacteriile din 
tubul nostru digestiv de către oţetul de mere. 

Voi menţiona aici 4 cazuri care ilustrează cele de mai sus. 

Două surori au hotărît să gătească pentru dejun pește. După ce l-a 
mirosit, uneia i s-a părut că peștele este stricat și trebuie aruncat. L-a 
mirosit şi cealaltă şi ea a socotit că peștele este bun. Așadar peștele a 
fost preparat și servit la masă. 

Din întîmplare, pe una din surori o învățasem să pregătească 2 
linguriţe de oţet de mere într-un pahar cu apă ori de cîte ori bănuiește 
că un aliment pe care îl servește nu ar fi prea bun. Ea absolvise școala 
de menaj și din cînd în cînd discutam împreună modalităţile de pregătire 
a alimentelor pentru masă. 

Iată de ce, înainte de a mînca peşte, ea a amestecat într-un pahar 
cu apă 2 linguriţe de oţet de mere din care a sorbit de cîteva ori. A 
propus şi surorii sale din Massachusets, la care se afla în vizită, să facă 
la fel, dar aceasta a considerat că nu era necesar. La scurt timp după 
masă, gazda a avut o diaree puternică, în timp ce sora sadin Vermont, 
care fusese apărată de doza de soluţie de oţet de mere, a avut o digestie 
normală şi nu a suferit nici o neplăcere. 

Într-o vară, în cursul unei excursii, s-a servit la dejun salată de 
homar. Din nefericire, aceasta a fost stricată și a provocat o diaree 
puternică la 19 persoane, însoţită la unii şi de stări de vomă. Unul singur 
dintre meseni fusese precaut. După cum îl sfătuisem să procedeze ori 
de cîte ori bănuia să alimentele sînt stricate, el își adusese o sticluţă 
cu oţet de mere. Înainte de a începe să mănînce și-a turnat în paharul 
cu apă o cantitate destul de mare de oţet. Fiind un mare amator de 
astfel de salată, s-a mai servit de două ori. În timp ce mulţi dintre co- 
meseni au avut de suferit din cauza homarilor stricaţi, acestuia nu i s-a 
întîmplat nimic ; oţetul de mere sterilizase perfect hrana în tractul său 
digestiv. 

Altădată, participasem la o reuniune medicală naţională; un băiat 
de serviciu de la hotel s-a apropiat de mine şi m-a rugat să telefonez 
la o anumită cameră. La telefon mi-a răspuns unul dintre colegii mei, 
care mă ruga să urc imediat, deoarece se simţea rău şi avea nevoie de 
ajutor. 

Se trezise peste noapte cu un deranjament intestinal grav. Avea 
diaree şi vomita. Era pe la 10 dimineaţa. Am adus din cameră sticla 
cu oţet de mere pe care o port cu mine întotdeauna cînd plec într-o 
călătorie mai lungă. După ce am turnat o linguriţă de oţet într-un pahar 
cu apă, i-am dat cîte o linguriţă din acest amestec din 5 în 5 minute: 
cînd este vorba de o intoxicație alimentară însoţită de vomitări, stomacul 
nu suportă tot conţinutul paharului o dată ; luat însă în cantităţi mici, 
din 5 în 5 minute, este suportat. Un pahar obișnuit conţine aproape 
50 de linguriţe, așa încit administrarea în doze de cîte o linguriţă ia 
aproximativ 4 ore. După ce conţinutul unui pahar a fost consumat, se 
prepară un altul, iar doza sporește la 2 lingurițe din 5 în 5 minute. 
Aceasta înseamnă preungirea tratamentului cu încă aproximativ 2 ore. 
Se prepară apoi un al treilea pahar, din care se ia o mică înghiţitură 
din 15 în 15 minute. 

Dacă ne trezim dimineaţa cu diaree și vomitări, putem redresa 
stomacul și intestinele urmînd acest tratament cu oțet de mere în apă 
toată ziua. La vremea cinei vom putea servi puţină mîncare uşoară. Timp 
de 2 sau 3 zile vom lua cîte un pahar din acest amestec la fiecare masă 
pentru a menţine sănătatea stomacului și intestinelor. Respectînd pro- 
gramul descris mai sus, seara prietenul meu a putut să mănînce. 

Cred că aceste cazuri scot în evidenţă simplitatea, comoditatea şi 
acţiunea completă a multor tratamente folosite de medicina populară. În 
trecut, cînd nu se putea apela la doctor prin telefon, oamenii au cunoscut 
prin experiență căile de folosire a frunzelor, ierburilor și fructelor pentru 

înlăturarea bolii și restabilirea echilibrului organismului. In orice cămară 
se poate păstra puţin oţet de mere, iar o sticluță poate fi purtată cu uşu- 
rinţă în bagaj, exact ca un tub de pastă de dinţi. 

Vorbind despre doza de oţet administrată atunci prietenului meu 
medic, am atins un punct care a constituit obiectul multor experienţe ale 
medicinii populare de-a lungul anilor. Încercînd să aflu doza exactă, am 
constatat că aceasta variază de la un individ la altul. Unele persoane gă- 
sesc că doza pentru ele este o linguriţă de oţet de mere la un pahar cu 
apă. Altele afirmă că într-un pahar obișnuit toarnă un deget de oțet și 
completează apoi cu apă. Altele susțin că doza corectă este un strat de 
oţet de 2 degete. Am întîlnit și persoane care preparau un amestec în 
proporţie de 1/1, iar o femeie de vreo 40 de ani, care spunea că simte 
nevoia de acru, bea din cînd în cînd cîte un pahar de oţet de mere curat. 
Întrebînd-o ce se întîmplă după aceasta, mi-a răspuns că în afară de 
faptul că nu mai poftea acru o perioadă de timp, nu simţea nici o tul- 
burare. f 

Dacă pentru un motiv oarecare oţetul de mere nu este suportat de 
organism, încercaţi să luaţi cîte un păhărel de suc de mere, denumit 
uneori și vin dulce, astfel ca organismul să poată primi proprietăţile dă- 
tătoare de sănătate ale mărului. 

După ce am văzut cum acţionează oţetul de mere pentru a ameliora 
sănătatea aparatului digestiv să ne ocupăm de efectele pe care le are asu- 
pra rinichilor şi vezicii biliare. 

Dacă individul care ia cîte 2 linguriţe de oţet de mere într-un pa- 
har cu apă la fiecare masă urinează noaptea într-un vas, va observa în 
dimineaţa următoare că pe fundul acestuia nu există nici un depozit de 
praf roșu ; aceasta arată că în urină s-a produs o schimbare chimică im- 
portantă. 

În cazuri de pielită, adică inflamarea rinichilor, însoţită de pre- 
zenţa flocoanelor de puroi în urină, afecțiunea este de obicei înlăturată 
luîndu-se un amestec de 2 lingurițe de oţet de mere la un pahar cu apă. 

O femeie în vîrstă de 48 de ani, căsătorită, suferea de pielită de 15 
ani. Atacurile se repetau uneori chiar din 6 în 6 săptămîni și pacienta nu 
avea intervale de liniște mai lungi de 2—3 luni. Ea a început să con- 
sume oţet de mere și cu timpul a constatat că s-a lecuit. Cînd boala nu a 
mai revenit timp de un an, a renunţat la oţetul de mere. După 4 săptă- 
mini pielita a izbuctit din nou, cu friguri, temperatură de 39°C şi dureri 
în regiunea rinichiului stîng. Reîncepînd tratamentul cu oțet de mere, 
starea ei clinică s-a ameliorat. 

În zilele noastre auzim o mulţime de lucruri despre efectele produse 
asupra stării noastre de astfel de tulburări ca: oboseala cronică, dureri de 
cap cronice, inclusiv migrenele supărătoare, tensiunea arterială, amețeli 
şi mai cu seamă depășiri de greutate asociate cu tulburări cardiace. Po- 
tasiul şi mineralele asociate cu el joacă un rol foarte important în me- 
todele practicate de medicina populară pentru tratarea acestor tulburări 
și de aceea am să expun mai în amănunt observaţiile pe care le-am 
făcut în cursul studiilor mele. 

SUPRAGREUTATEA 


Se afirmă frecvent că „ptem scădea în volum fără ca greutatea să 
scadă“, Prin aceasta se atrage atenția asupra faptului că unele schimbări 
în structura scheletului și în țesutul mușchilor pot compensa pierderea 
de grăsime. Depăşirea greutăţii normale se poate datora unei cantități 
excesive de țesut depozitat sub formă de grăsime. 

Greutatea normală poate fi apreciată şi calculată prin diferite me- 
tode. Medicina populară procedează astfel: de 2 ori grosimea încheie- 
turii mîinii trebuie să fie egală cu grosimea la partea inferioară a gitului. 
Dublul grosimii gitului la partea inferioară trebuie să fie egal cu grosi- 
mea taliei. 

Dacă circumferința taliei este mai mare decît a bustului, sau dacă 
bărbia tinde să facă gușă, atunci în general se poate trage concluzia că 
fiziologia şi biochimismul organismului sînt deranjate. În asemenea situa- 
ţie, pentru a face ca'surplusul de grăsime să dispară, medicina populară 
apelează la oţetul de mere. 

Dacă o femeie a cărei rochie nu o mai încape va lua la fiecare 
masă cîte 2 linguriţe de oţet de mere într-un pahar cu apă, peste 
2 luni va constata că poate strîmta rochia la talie cu 2,5 cm. După încă 
2 luni va putea s-o strimteze cu încă 2,5 cm, iar la sfirșitul celei de a 
5-a luni, încă 2,5 cm. La sfîrșitul unui an de tratament cu oţet de mere 
în această doză, o femeie care a purtat o rochie nr. 50 va putea purta 
una nr. 42, iar aceea care purta nr. 20, va purta nr. 18. La sfîrşitul 
aceleiaşi perioade, o femeie mai tînără care purta nr. 16 va purta nr. 14. 

Pierderea de greutate se face treptat. Dacă o femeie cu înălţimea 
între 1,68 şi 1,81 m, cîntărind 95 kg, ia cîte 2 linguriţe de oţet de mere 
la un pahar cu apă la fiecare masă, după 2 ani va cîntări aproximativ 
81,5 kg. Un bărbat care are burtă o va pierde după 2 ani. Oţetul de mere 
nu favorizează depunerea de grăsimi în corp. Dimpotrivă, provoacă ar- 
derea acestora, asigurînd totuşi creşterea în greutate. 

Regimul alimentar nu suferă nici o schimbare, cu excepţia evitării 
alimentelor care s-a observat că favorizează depunerea de grăsimi în 
corp. 

Dacă este continuat zi de zi, acest tratament pentru combaterea 
surplusului de greutate este foarte simplu şi foarte eficient. Dacă îm- 
preună sînt de așa natură încît doza nu poate fi luată la fiecare masă, 
aceasta poate fi luată o dată dimineaţa, o dată în timpul zilei la o oră 
convenabilă şi o dată la culcare. 


OBOSEALA CRONICĂ 


Vrînd nevrînd, fiecare dintre noi trebuie să urmăm, de-a lungul 
întregii vieţi, calea care ne asigură sănătatea. Pentru a putea realiza 
scopul pe care-l urmărim în viaţa noastră socială, profesională și fami- 

lială, trebuie să ne bucurăm de sănătate. Ca să realizăm ceva în viaţă, 
trebuie ca aceasta să fie suficient de lungă pentru a ne atinge țelul dorit 
şi să fim sănătoși. Trebuie să corespundem muncii pe care o efectuăm. 
Fără o viaţă lungă și fără rezistenţă nici un om nu poate trăi din plin. 
A fi obligat să-ți întrerupi activitatea din cauza îmbolnăvirilor frecvente 
sau a unei sănătăți mereu șubrede, privind la cei din jurul tău trecînd 
pe lîngă tine, înseamnă a pierde o bună parte din viaţă. A ieşi din cursă 
din cauza ruinării sănătăţii cînd ai ajuns sau ești gata să ajungi pe treap- 
ta cea mai înaltă în societate sau în profesiune, este dezastruos. Pe 
drept cuvînt, viața nu trebuie începută cu eşecuri sau cu promisiuni 
extraordinare sau fără rezultate, din cauză că trebuie să-ți pierzi timpul 
cu refacerea sănătăţii. În timpul uceniciei, calităţile profesionale și cele 
sociale trebuie să fie încurajate pentru a se dezvolta şi a se maturiza 
la o dată cînd ai încă viața înainte — pentru a culege roadele și a te 
bucura de acestea. 


Inainte de a ne prăbuși din cauza bolii, organismul nostru are de 
obicei o perioadă de avertizare căreia trebuie să-i acordăm atenţie. Așa 
cum sîntem treziţi din somn de ceasul deșteptător, tot astfel aceste aver- 
tizări sînt o reacţie a corpului în alarmă, suficiente pentru a ne da seama 
că avem nevoie să ne controlăm activitatea pentru a afla dacă şi unde 
am trecut de acele legi ale naturii care au fost stabilite pentru mașina 
umană. 

Oboseala cronică este unul dintre aceste avertismente. Constatăm 
dintr-o dată că obosim repede. Că odihna de peste noapte nu înlătură 
această oboseală și că dimineaţa ne trezim deja extenuaţi. Activitatea 
zilnică încetează de a mai fi o plăcere și abandonăm activităţile exteri- 
oare una după alta. Am pierdut energia și iniţiativa şi avem perioade 
cînd sîntem foarte descurajaţi. Se poate să avem conştiinţa că am da 
rezultate mult mai bune decît cele obţinute dacă am reuși să înlătu- 
răm această senzaţie de permanentă oboseală ! Dacă am putea măcar 
armoniza capacitatea intelectuală cu una fizică corespunzătoare, am 
putea progresa în activitatea principală. Din cînd în cînd avem și cîte o 
zi bună, cînd ne simţim în stare să facem orice ni s-ar cere. Cît timp 
durează această stare, randamentul nostru este bun şi ne întrebăm de 
ce nu putem să ne simţim astfel tot timpul. 

Cînd apare oboseala cronică, în primul rînd trebuie să verificăm 
cît dormim noaptea. La ce oră ne culcăm și la ce oră ne sculăm. 

Trebuie să ne amintim că luminatul artificial după apusul soarelui 
a fost inventat de om. Programul actual modren al activităţilor noastre 
zilnice, care presupune lumina artificială, nu este cel stabilit de natură. 
Orarul natural al luminii începe cu răsăritul soarelui şi se termină cu 
apusul. Deși pentru cei mai mulţi dintre noi, care trebuie să trăim în 
pas cu viaţa, este imposibil să începem activitatea la răsăritul soarelui 
și să o terminăm odată cu apusul, trebuie totuşi să păstrăm un echilibru 
între muncă și timpul nostru de odihnă, încercînd să ne încadrăm cît 
mai bine în planul armonios al naturii. Un lucru esenţial este să te 
culci cît mai devreme înainte de miezul nopţii. Firește că există indi- 
vizi care au nevoie numai de cîteva ore de somn pentru a fi perfect 

refăcuţi la începerea activității din ziua următoare. Dar cei care suferă 
de oboseală cronică și au pierdut „voința de a învinge“ nu fac parte 
dintre aceștia. 

Este foarte posibil să adormim greu seara și să avem totuşi un somn 
adînc, odihnitor. În acest caz, putem apela la miere. Avînd un efect cal- 
mant asupra organismului, ea constituie cel mai bun remediu pentru 
producerea somnului. Conţinînd zahăr predigerat, adică invertit în guşa 
albinei, mierea nu mai trebuie digerată de stomacul omului, ci este gata 
de a fi folosită de către organism. După 20 de minute de la ingerare, za- 
harurile ei se găsesc deja în sînge. Pentru a înlătura oboseala cronică, 
medicina populară nu cunoaște alt tratament mai indicat decît aceasta : 
într-o sticlă cu gitul larg sau într-un borcan care se păstrează în dormi- 
tor, se pun o ceașcă de miere şi trei linguriţe de oţet de mere. Din acest 
amestec se iau cîte 2 linguriţe înainte de culcare. După o jumătate de 
oră se instalează somnul. Dacă totuşi peste o oră nu am adormit, mai luăm 
încă 2 linguriţe. În cazul că starea de veghe se prelungește, se pot lua 
doze mai multe, iar dacă ne trezim peste noapte și nu putem readormi, 
repetăm doza. Acest tratament este cu mult superior somniferelor, pentru 
că se bazează pe infaibilitatea naturii în cunoașterea nevoilor organismu- 
lui și pentru că fiind inofensiv, tratamentul poate fi urmat continuu. 
Mierea poate fi luată și singură pentru a provoca somn, însă medicina 
populară vermonteză ne învaţă că în combinaţie cu oţetul de mere este 
mai eficace. 

Dimineaţa după ce ne sculăm, trebuie să controlăm reacţia urinei 
cu ajutorul hîrtiei indicatoare. Reacţia normală a acesteia este acidă : 
hîrtia indicatoare devine roșie. Verificarea acestei reacţii dimineaţa ne 
dă posibilitatea să știm dacă odihna de peste noapte a fost suficientă 
pentru a readuce chimismul organismului la normal. La rîndul său, 
această constatare ne dă posibilitatea să apreciem rezervele de energie 
disponibile în corp pentru activitatea zilnică. Organismul acumulează 
energie în timpul orelor de repaus și de somn. De asemenea trebuie să 
căutăm să înlăturăm grijile şi să evităm alimentele care produc o reacţie 
alcalină a urinei. Controlul urinei dimineața ne poate arăta dacă am 
epuizat rezervele de energie și dacă avem cumva nevoie de noi rezerve, 


de un repaus și somn mai îndelungat, de evitarea supărărilor și de supra- 
vegherea atentă a raţiei zilnice de hrană, începînd cu înlăturarea alimen- 
telor care produc o reacţie alcalină a urinei. 

Dacă sîntem predispuși la oboseală cronică, trebuie să învăţăm a 
ne face un obicei din a ne odihni ori de cîte ori este posibil. Dacă îmi 
amintesc bine, un fost președinte al Colegiului din Dartmouth a făcut 
celebre aceste cuvinte : „Nu stau niciodată în picioare dacă pot sta jos ; 
nu alerg niciodată dacă pot să merg normal ; nu stau niciodată în capul 
oaselor dacă pot să stau lungit“. Cu toate că mulţi dintre noi vor găsi 
poate că este greu să-ți disciplinezi viața după această maximă, ea con- 
stituie o metodă de a înlătura efortul căutînd să evităm poziția în 
picioare, să mergem normal și să ne relaxăm pentru a ne economisi 
rezerva de energie. 

Dacă reacţia urinei verificată arată că rezerva de energie a corpului 
este foarte redusă, atunci este bine să facem o fricţiune cu soluţie de 
oţet de mere şi apă. La o jumătate de pahar de apă se adaugă o linguriţă 
de oţet și se toarnă în palmă cam o linguriţă din această soluţie. Se 
aplică pe un braţ și pe umăr. Apoi o aceeași cantitate de soluţie este 
aplicată pe celălalt braţ și pe umăr. După aceea se continuă aplicînd 
aceeași cantitate pe piept, stomac, spate, jumătatea superioară și inferi- 
oară a piciorului și în sfîrșit pe labele picioarelor. Pentru uscarea pielii 
nu se folosește prosopul, ci se freacă pielea cu amîndouă mîinile pînă 
ce soluţia este absorbită complet, ceea ce se întîmplă foarte repede. 

Unii vor fi surprinși dacă vom afirma că pentru a înlătura obo- 
seala cronică trebuie să reflectăm serios asupra evitării săpunului. Dacă 
controlăm suprafața umedă a unei bucăţi de săpun cu hîrtie indicatoare, 
observăm că aceasta devine albastră, ceea ce arată că săpunul are o 
reacţie alcalină foarte puternică. Din această cauză el favorizează obo- 
seala cronică pe care noi tocmai vrem să o înlăturăm. La urma urmelor 
săpunul este un produs artificial: nu-l găsim crescînd pe arbori sau 
arbuşti. Pe de altă parte, natura a distribuit aciditate cu generozitate ; 
în plante o întîlnim sub diferite forme. 

Dacă agentul pe care-l folosim pentru curățarea pielii este acid, 
alimentăm în acest fel pielea cu un element normal pentru ea și anume 
acidul. Cînd pielea este acidă, ea atrage sîngele, în timp ce atunci cînd 
se folosește o soluţie alcalină, așa cum este cazul soluţiei de săpun cu 
apă, pielea, se palidează și trebuie să folosim un machiant pentru a-i da 
aspectul de sănătate. Afluxul normal de sînge la piele îi dă acesteia un 
luciu roz; dimpotrivă, o piele palidă indică în general lipsa de acid. 
Dacă sîntem nevoiţi să folosim săpunul pentru a înlătura murdăria, 
să-l folosim totuși cît mai puţin, iar apoi să aplicăm o soluţie apoasă de 
oțet de mere, pentru ca pielea să-și păstreze reacţia acidă normală. 

Aceeași regulă se aplică și la baie. În loc să folosim săpun, putem 
turna în apă cca. 200 cm? de oţet de mere; stînd în baie cel puţin 15 
minute, suprafaţa pielii poate absorbi o parte din apa acidă. Și de data 
aceasta, dacă este absolută nevoie de săpun, trebuie să-l folosim cît mai 
puţin şi în orice caz corpul să stea apoi în soluția de oţet de mere pen- 
tru ca pielea să-și păstreze reacţia acidă. 

Ne putem întreba — după ce cunoaștem că pielea are sau nu reac- « 
ție acidă ? Există un indiciu foarte simplu. Pielea cu reacţie alcalină 
prezintă mîncărime. Mîncărimi ale pielii capului sau pe restul supra- 
feţei corpului indică nevoia de a întrerupe folosirea săpunului și de a-l 
înlocui cu un șampon care să oprească mîncărimea, readucînd pielea la 
o reacţie acidă normală. În cazul bărbaţilor, se pune într-un pahar cu 
apă o linguriţă de oţet de mere, în care scufundă pieptenul și apoi se 
piaptănă părul ; se continuă astfel pînă ce părul s-a udat. Pentru femei 
problema este ceva mai delicată. Dacă au părul ondulat permanent și 
îl piaptănă cu pieptănul udat în soluţie apoasă de oţet de mere, strică 

ondulația părului. De aceea se recomandă ca acest procedeu să fie folosit 
înainte de spălarea obișnuită a capului. 

După ce ne-am ocupat de piele în legătură cu oboseala cronică, să 
ne oprim puţin asupra raţiei de hrană de care corpul are nevoie pentru 
a se dezvolta și reface. Există o serie de alimente pe care trebuie să le 
evităm, dacă simţim o oboseală cronică. Aici putem să ne orientăm după 
animale. De exemplu, păsările nu mănîncă grîu. Dacă li se oferă o hrană 
preparată care conţine și grîu, ele ocolesc grîul și mănîncă restul. Țăra- 
nii spun că dacă se amestecă grîu cu o hrană fărîmițată, găinile nu-l 
mănîncă, sau — în caz că sînt foarte înfometate — îl mănîncă la urmă. 
Dacă în raţia de hrană a unei vaci se pune prea mult grîu, aceasta nu-l 
mănîncă. Animalele par a ști din instinct că hrana trebuie să le întă- 
rească, ceea ce nu este cazul grîului. 

Toți cei la care apare oboseala cronică trebuie să înveţe a se hrăni 
cu produsele mărilor, deoarece o cauză a oboselii este lipsa de iod și alte 
minerale care se găsesc din abundență în pește și alte produse oceanice. 
Gătită, și fasolea este în general bine suportată de organismul celui care 
suferă de oboseală cronică ; se poate consuma chiar de trei ori pe săptă- 
mînă, dacă avem posibilitatea. În Vermont există obiceiul ca fasolea să 
fie servită cu oţet. Unora le place să toarne oţetul direct pe fasole; 
alţii preferă să-l dilueze cu apă (o linguriţă la un pahar cu apă) şi să 
soarbă din el în timpul mesei. În general, după o experiență oarecare, 
oricine suferă de oboseală cronică poate să-și dea seama care anume 
alimente produc reacţia acidă dorită și care dintre ele trebuie evitate 
pentru că produc o reacţie alcalină nedorită. 


DURERILE DE CAP CRONICE 


Cefaleele cronice sînt puse pe seama ochilor, stomacului, rinichilor, 
ficatului și sinusurilor, Există mai multe feluri de dureri de cap cro- 
nice. Unele sînt asociate cu boli organice, cum sînt bolile de rinichi. 
Altele sînt cunoscute sub denumirea de boli psihogenice, dureri de cap 
cauzate de stări de tensiune. Acestea sînt provocate de stări emoţionale, 
cum sînt ura, teama, neliniștea. Cea mai supărătoare dintre toate este 
migrena. 

Migrenele se moștenesc şi afectează persoanele aparținînd unui 
anumit tip fizic. Ele apar la indivizii cu multă energie și inteligenţă. 
Aceștia sînt sensibili și simpatici, dar și nervoși, pretenţioşi, agresivi și 
ambiţioși. În legătură cu migrenele am întîlnit folosită expersia : „ambi- 
tiile se plătesc !“ 

Chiar printre medici există tendinţa de a clasifica majoritatea cazu- 
rilor derutante de dureri de cap drept migrene. Simptomele reale sau 
clasice sînt totuși specifice. Bolnavul simte o „radiaţie“, o „aura“, sau 
o predurere care-l avertizează încă dinainte de durerea propriu-zisă. Are 
licăriri de lumină înaintea ochilor și durerea este localizată într-o singură 

parte a capului ; de altfel cuvîntul migrenă înseamnă durere în „jumă- 
tate de cap“ — și este însoţită deseori de greață sau alte tulburări 
digestive. 

Emoţiile, teama și neliniștea declanșează procesul cefaleei de forma 
migrenei. Pe măsură ce individul înaintează în vîrstă, crizele de migrenă 
scad. Migrenele după vîrsta de 60 ani sînt ceva neobișnuit. Aceasta se 
explică probabil, în parte, prin faptul că pe măsură ce îmbătrînește, 
individul devine mai calm și mai bine adaptat condiţiilor de mediu. 

Am consacrat o bună parte din timp studiului migrenelor, cu cola- 
borarea persoanelor la care acestea apăreau, și care au acceptat să fie 
voluntari. Ca și în cazul altor numeroase stări care indicau un deze- 
chilibru în organism, stabileam — după metoda descrisă mai sus — dacă 
migrena apărea asociată cu o reacţie alcalină sau acidă a urinei. Cînd 
reacţia era acidă, migrenele erau mai puţin frecvente, sau dispăreau 
total, sau atunci cînd apăreau aveau o formă ușoară. Pentru a ajuta 
persoanele care suferă de aceste migrene trebuie pornit de la cunoaş- 
terea diferiților factori care provoacă reacția alcalină și apoi se trece 
la înlăturarea acestora 

Cînd raţia zilnică de acid trebuie sporită, administrăm oţetul de 
mere — o metodă simplă și eficace. De multe ori, migrenele sînt înlă- 
turate doar prin folosirea constantă a mierii. Două linguriţe de miere 
luate la fiecare masă pot preveni reapariţia durerii de cap. Dacă totuși 


aceasta reapare, se sporește doza, la o lingură de miere la fiecare masă. 
Deoarece aceasta nu necesită nici un proces de digestie și ajunge repede 
în circuitul sîngelui, deseori după o jumătate de oră durerea începe să 
scadă în intensitate. Dacă totuși nu se simte o ameliorare, se ia încă o 
lingură de miere. Avînd în vedere felul în care se manifestă acest soi 
de dureri de cap, efectul calmant al mierii este tocmai ce trebuie. 
Pentru tratarea migrenelor, medicina populară dispune și de o altă 
metodă de aplicare eficace a oţetului de mere și anume administrarea 
acestuia sub formă de vapori. Într-un vas se pune oţet și apă în părţi 
egale ; vasul se pune pe sobă și se lasă să fiarbă încet. Cînd din vas 
încep să se ridice vapori se ţine capul deasupra vasului atîta timp cît 
vaporii sînt suficient de puternici. Se inhalează vaporii în 75 de inspi- 
raţii. În general se va constata că durerea dispare. Dacă se reinstalează, 
intensitatea ei va fi reprodusă pe jumătate. Folosirea pilulelor contra 
durerilor de cap poate fi părăsită dacă se aplică această metodă. 


HIPERTENSIUNEA ARTERIALĂ 


Puţine probleme sînt mai importante decît tratarea hipertensiunii 
arteriale. Este o stare pe cît de frecventă, pe atît de serioasă. Între 
tensiunea arterială și adaptarea la mediu a individului există aproape 
sigur o relaţie. 

Cîtă vreme individul are reacţii bune la cerinţele mediului, el duce 
o viaţă intensă, plină de succese și de perspective. Cînd mediul îl supra- 
solicită, iar individul nu reușește să se adapteze, mecanismul organismu- 
lui său se dezechilibrează ; în acest caz, unul dintre simptomele clare 
îl poate constitui hipertensiunea arterială. 

Hipertensiunea arterială ca problemă a sănătăţii devine din ce în 
ce mai importantă, deoarece constituie un factor asociat cu cea 3/4 din 
decesele provocate anual de bolile de inimă și de rinichi. Se pune însă 
întrebarea dacă hipertensiunea arterială este o boală sau un simptom. 
Iată o problemă mult discutată. De regulă, cînd cunoaștem cauza stării 
clinice, considerăm hipertensiunea arterială drept simptom ; cînd nu 
cunoaştem această cauză, ea este considerată boală. 

Indivizii cu hipertensiune arterială se pot împărţi în două cate- 
gorii. Atunci cînd cauza nu poate fi atribuită unei boli cunoscute, se 
foloseşte termenul hipertensiune esenţială și starea clinică este deseori 
denumită hipertensiune arterială primară. Atunci cînd se poate iden- 
tifica o cauză organică, se folosește termenul de hipertensiune arterială 
secundară. 

După literatura de specialitate, mecanismul prin care tensiunea 
arterială se transformă în hipertensiune arterială esenţială pare a fi 
clar. Fluxul sanguin întîlneşte în corp peste tot o rezistenţă sporită de-a 
lungul micilor vase denumite arteriole. În stadiul incipient al bolii hiper- 
tensive, constricţia acestor arteriole este ușor reversibilă și în timpul 
somnului tensiunea arterială revine la normal, ceea ce indică relaxarea 
arteriolelor. 

Totuși în majoritatea cazurilor această reversibilitate se pierde cu 
timpul, iar odihna nu mai readuce presiunea sîngelui la normal. Potri- 
vit medicinii științifice, în cazul hipertensiunii arteriale, constricţia arte- 
riolelor pare a avea 2 explicaţii principale. Una atribuie această stare 
suprasolicitării sistemului nervos simpatic, care condiţionează corpul 
pentru acţiune și produce constricţia arteriolelor. A doua explicaţie 
constă în faptul că în sînge circulă substanțe chimice care produc o in- 
gustare a arterioleleor. 

Urmărind în mod frecvent pacienţii cu hepertensiune arţerială, am 
ajuns la concluzia că în majoritatea cazurilor aceasta are la bază un 
factor personal cu valoare pregnantă. Majoritatea pacienţilor cu hiper- 
tensiune arterială esențială sînt dinamici, foarte energici, cu dorinţa și 
capacitatea de a realiza mult într-un interval de timp scurt. Acesta este 
tipul calului de curse. Studierea atentă a individului respectiv şi a rude- 
lor sale arată în general că factorul personal nu s-a format după apariţia 
hipertensiunii, ci reprezintă tendințe naturale care se manifestă la individ 
cu mult înainte. 

Cînd datele privind indivizii hipertensivi culese pe baza uneia sau 
mai multor examinări pe săptămînă timp de un an sau mai mulţi sînt com- 
parate de la o săptămînă la alta, aflăm despre această boală o serie de 
lucruri interesante. De exemplu, că hipertensiunea arterială nu este o 

constantă fiziologică fixă, ci ea variază de la o zi la alta și de la o săptă- 
mînă la alta. Variația este legată de activitatea fizică, de odihnă, alimen- 
taţie, vreme, boală, stress, efort nervos și de caracterul individului. Mai 
ales schimbarea vremii joacă un rol important în aceste variaţii. Punctul 
maxim al tensiunii sanguine este atins pe vreme rece, iar cel minim pe 
vreme caldă. În regiunea unde îmi desfășor activitatea, cea mai ridicată 
tensiune este înregistrată în lunile ianuarie şi februarie, iar cea mai scă- 
zută în iulie și august. S-ar putea ca primele cîteva citiri făcute în ca- 
binetul medicului să fie foarte apropiate de tensiunea maximă, din cau- 
za emoţiei individului, normală în timpul unui examen medical. Aceste 
date nu reprezintă deci în mod necesar nivelul tensiunii arteriale a in- 
dividului în condiţiile obișnuite. Pe măsură ce pacient și medic se cu- 
nosc mai bine, pacientul nu mai are tensiunea înregistrată la primul 
examen. 

Ce atitudine ia medicina populară în cazul hipertensiunii arteri- 
ale ? 

Calea naturală, firească pentru om, recomandă o alimentaţie con- 
stînd din fructe, verdeţuri şi miere, adică o bogăţie de hidraţi de car- 
bon și nu una alcătuită din ouă, carne, lapte brînză, mazăre, fasole și 
nuci, bogată în proteine. Primul pas pe care organismul omului îl face 
spre hipertensiune îl constituie încălcarea acestei recomandări, accepta- 
rea alimentaţiei sărace în hidraţi de carbon și bogată în proteine. Omul 
se îndreaptă spre alimentaţia bogată în proteine pentru a produce în 
organism energia necesară nevailor din ce în ce mai mari impuse de 
ritmul accelerat de viaţă. 

Această mobilizare a organismului o regăsim, de exemplu, la unele 
triburi din Africa : cînd pleacă la vînătoare de lei, ei ucid și mănîncă o 
vacă. Carnea bogată în proteine, îi pregătește mai bine în vederea unei 
activităţi agresive cum este vînătoarea. 

Sporirea raţiei zilnice de proteine nu este dăunătoare dacă al- 
calinitatea sporită a sîngelui este compensată de o sporire corespunză- 
toare a raţiei de acizi organici, de exemplu sub formă de oțet de mere, 
struguri, mere, afine sau sucul acestora. Sîngele are totdeauna o reacţie 
alcalină. Dar dacă această alcalinitate sporeşte, sîngele se îngroașă, iar 
corpusculii sanguini precipită. Pereţii vaselor sanguine foarte fine din 
sistemul arterial permit unei părți din lichidul sanguin să-i traverseze 
întocmai cum cerneala trece prin sugativă. Dar sîngele îngroșat nu mai 
traversează tot așa de ușor pereţii permeabili ai vaselor, astfel încît după - 
cîtva timp se produce aici un flux invers, care duce la ridicarea tensiu- 
nil. 

Ce recomandă medicina populară în acest caz ? 


1. Se urmărește sporirea rației zilnice de acid organic. Aceasta se 
poate face prin consumarea de mere, struguri, afine sau sucul acestora. 
În fiecare zi, omul trebuie să înghită echivalentul a 4 pahare de suc, 
fie în timpul meselor, fie independent de acestea. În cazul că se admi- 
nistrează oţetul de mere ca sursă de acid, doza este de două lingurițe 
într-un pahar cu apă. 

2.Trebuie revizuită alimentaţia zilnică sub aspectul raportului hi- 
drați de carbon — proteine. În cazul că acestea din urmă predomină, 
trebuie să se încerce echilibrarea lor. 


3. Făina de grîu trebuie înlocuită cu cea de porumb. Deoarece ri- 
nichii sînt organe de filtrare a lichidului suplimentar, reacția alcalină a 
urinei provoacată de un consum mărit de produse făinoase, zahăr și 
Carne este un indiciu că sîngele trebuie să-și reducă conţinutul alcalin. 


4. Sarea de bucătărie atrage și reţine lichidul din corp ; de aceea 
persoanele cu hipertensiune arterială trebuie să renunțe la alimentele 
sărate. Oricine știe că după o mîncare sărată apare nevoia de a bea apă. 
O parte din lichidul suplimentar cerut de sare este reținut în sînge pînă 
ce poate fi eliminat din organism, iar acest surplus de lichid în fluxul 
sanguin provoacă ridicarea tensiunii. Dacă se renunţă la sare şi la ali- 
mentele sărate, sîngele elimină surplusul de lichid și tensiunea scade în 
măsura în care a fost provocată de sarea ingerată. 

Efectul mierii este exact contrariu. Mierea este pentru apă un mag- 
net. Dacă este luată la fiecare masă, mierea atrage surplusul de lichid 
din sînge, contribuind astfel la scăderea tensiunii ; fiind și un calmant, 
ea ușurează tulburările nervoase provocate de tensiune. 

La o clinică renumită din ţară, s-a constatat că o pacientă avea 
tensiunea arterială maximă aproape 300 mmHg ; personalul clinicii a 
fost surprins că ea mai era încă în viață. Cu toate acestea, prin preve- 
nirea alcalinităţii din sînge în sensul indicat de medicina populară, fe- 
meia a trăit pînă la vîrsta de 84 ani. Am controlat și tensiunea fiicei 
sale în vîrstă de peste 50 ani, și am constatat că și ea avea 225 mmHg. 
Urmînd tratamentul stabilit pentru mama ei, ea a trăit pînă la 81 de ani. 


AMEȚELILE 


Pentru că medicina populară s-a dovedit eficace și în tratarea 
ameţelilor, am studiat cîtva timp această problemă. 

După observaţiile făcute de-a lungul multor ani, am ajuns a sta- 
bili 4 tipuri de amețeli : 

Tipul 1. Ameţeala momentană. Există indivizi cărora nu le plac 
înălțimile şi sînt înclinați a se prinde de balustradă atunci cînd coboară 
scările, mai ales în clădirile publice. Nu pot privi în jos de la înălțime. 
Coordonarea între mișcările picioarelor și cap nu pare a fi bună și cînd 
coboară, ei trebuie să privească la fiecare treaptă pe măsură ce înain- 
tează. 


Tipul 2. Acest fel de amețeală este asociată cu schimbarea poziţiei 
corpului. Cînd aceste persoane se ridică repede în picioare, sînt nevoite 
să se prindă de un obiect să nu cadă. Deseori poartă ochelari, în speran- 
ţa că în felul acesta ameţeala scade. Cînd se trezesc dimineaţa, aceste 
persoane simt nevoia să stea pe marginea patului 5—15 minute pentru 

a putea merge prin cameră fără amețeli. După una sau două ore de la 
sculare se poate ca ameţeala să dispară. Indivizii cu amețeli de acest 
gen sînt deseori trataţi pentru bilă, socotindu-se că aceasta este cauza 
ameţelii. 

Tipul 3. Ameţelile de acest gen obligă persoana să stea în pat zile 
de-a rîndul, deoarece ele persistă, așa încît nu-i dau posibilitatea să se 
ridice şi să se îmbrace. Ea își pierde direcţia și poate cădea. Aceste ame- 
teli nu sînt însoţite de greţuri și nici de senzaţia că lucrurile din cameră 
se învîrtesc. 

Tipul 4. Indivizii din această categorie au atacuri de amețeli grave, 
însoţite de greață, zgomote în urechi și cîteodată auzul slăbit. Sînt obli- 
gaţi să stea în pat săptămîni în șir, avînd amețeli însoţite de senzaţia 
că lucrurile din cameră se învîrtesc. Nu pot să se ţină pe picioare şi cad, 
iar dacă trebuie să meargă au nevoie să fie susținuți de ambele părți. 

Cauza ameţelii este reacţia alcalină a urinei. Cînd această reacție 
devine acidă, ameţeala scade mult în intensitate, sau dispare. Pentru 
prevenirea ameţelilor medicina populară indică tot tratamentul cu oțet 
de mere — în dozele și modul în care se aplică pentru alte tulburări. 
Individul care prezintă astfel de stări poate înlătura dacă este dispus 
să-și impună un regim de viață astfel încît să aibă permanent o urină 
cu reacţie acidă. 

Un sfat totuși. Dacă luăm oţet de mere o dată sau de două ori 
într-o zi, nu trebuie să ne așteptăm că începînd de a doua zi ameţelile 
vor dispare. Urmînd regula de folosire a oţetului de mere, peste vreo 
două săptămîni vom observa o oarecare scădere a frecvenţei ameţelilor, 
iar o scădere sensibilă sau dispariţia acestora se va produce abia după 
aproximativ o lună. 


DURERILE DE GIT 


Metoda cea mai obișnuită pe care o folosește medicina populară 
pentru tratarea durerilor de gît este gargara cu o soluţie de oţet de 
mere : o linguriţă la un pahar cu apă. Din această soluţie se ia din oră 
în oră cîte o gură, cu care se face gargară și apoi se înghite. Soluţia 
folosită pentru gargară este înghițită, pentru că, conform medicinii 
populare, în acest fel sînt atinse toate părţile profunde ale gîndului, ceea 
ce prin simplă gargară nu se întîmplă totdeauna. Pe măsură se jena din 
gît cedează, gargarele pot fi făcute la intervale mai mari. 

Spre marea mea surprindere am aflat că acest tratament poate 
vindeca o afecţiune streptococică a gîtului în 24 ore. De regulă pacientul 
se însănătoșeşte înainte de a fi primit de la laborator raportul indicînd 
prezenţa de streptococi în cultura luată din gît și trimisă spre analiză. 
Am constatat de asemenea că în cazul apariției unei membrane pe amig- 
dale, aceasta dispare în interval de 12 ore. 

POTASIUL ȘI SODIUL LA OM ȘI ANIMALE 


Într-o vreme, umblind săptămînă de săptămînă în jurul unor cirezi 
de vaci de lapte și studiindu-le comportamentul sub toate aspectele, in- 
clusiv pofta lor de mîncare, am observat că la unele dintre ele le curgeau 
ochii. Uneori le curgeau atît de multe lacrimi, încît păreau că plîng. De 
asemenea aveau scurgeri din nas și se vedea că această stare le deran- 
jează, întrucît își lingeau mereu nările cu limba. Unele tușeau, ceea ce 
indica un exces de mucozităţi în gât. 

Din literatura medicală știm că potasiul este avid de apă, pe care 
o atrage ca un magnet ; am început să tratez vacile dindu-le de 2 ori pe 
zi cîte aproximativ 60 ml de oţet de mere amestecat în raţia de hrană. 
Curgerea ochilor şi a nasului a încetat imediat. Singura concluzie rezo- 
nabilă care se putea trage era că insuficienţa potasiului în alimentaţia 
zilnică punea organismul vacilor în imposibilitatea de a folosi lichidele. 
Curgerea ochilor, a nasului şi tusea constituiau un efort spontan de a 
elimina apa din corp. Completarea cantităţii de hrană prin raţia de po- 
tasiu necesar a produs un proces de deshidratare. Excesul de mucozități 
nu a mai apărut, iar proporţia de umiditate din corp a devenit normală. 

Cînd văd cîte un pacient, în general unul mai în vîrstă, plingîndu- 
se că i se umezesc ochii, găsesc firesc să-i recomand metoda de trata- 
ment pe care am învăţat-o din experienţă : se prepară un amestec dintr-o 
linguriţă de oţet de mere și o picătură de soluţie de iod într-un pahar 
cu apă. Agitat bine, acest amestec se soarbe în cursul mesei în fiecare 
zi, aşa cum luăm cafeaua sau ceaiul. Tratamentul se continuă timp de 
două săptămîni. 

La sfîrşitul acestei perioade, un pacient a declarat că a observat 
un progres în sensul revenirii ochilor la starea normală. Dacă este ne- 
voie, tratamentul poate fi continuat încă două săptămîni, iar după aceea, 
pentru a împiedica reapariţia acestei neplăceri, se repetă de două ori 
pe săptămînă, de exemplu marţea şi vinerea. 

Am constatat că această metodă este aplicabilă și pentru tratarea 
curgerii nemotivate a nasului. În general, pentru oprirea scurgerii muco- 
zităţilor din nas este nevoie de una sau două săptămîni de tratament. În 
acest timp pacientul trebuie să întrerupă consumul de citrice şi sucuri 
de citrice, care pot fi ele însele cauza unei secreţii nazale abundente. 

Printr-o mai bună înțelegere a rolului potasiului, nu este greu să 
vedem legătura dintre curgerea nasului și proprietatea acestui element 
de a atrage lichidul din corp și a-l elimina pe cale renală, reducînd în 
mod natural această scurgere. Dacă pe lîngă ingerarea raţiei de potasiu, 
pacientul evită şi preparatele din griu, înlocuindu-le cu cele din secară 
și porumb, precum şi citricele şi sucurile lor, multe cauze ale curgerii 
nasului pot fi înlăturate repede. 5 

Dar, ne putem întreba, cum constatăm lipsa de potasiu în orga- 
nism ? 


1. Se observă o oarecare pierdere a vioiciunii intelectului. Individul 
ia hotărîri mai greu, iar memoria lui nu mai este bună ; 
2. Oboseala fizică se instalează mai frecvent și mai uşor. Rezis- 
tența musculară scade și obosim repede ; 
3. Sîntem mai sensibili la răceală. Preferăm hrana caldă în locul 
gustărilor reci. Foarte adesea simţim mîinile și picioarele reci ; 
4. Apar foarte des calozități pe tălpile picioarelor și se formează 
bătături ; 
5. Sîntem foarte predispuși la constipaţie ; 
6. Sîntem mai sensibili la boală și răcim foarte repede ; 
7. Cîteodată nu avem poftă de mîncare, iar alteori avem greață și 
vomismente ; 
8. Tăieturile și zgirieturile se vindecă greu ; 
9. Avem deseori mîncărimi ale pielii ; 
10. Dinţii se strică mai frecvent decît ar trebui ; 
11. Pe piele pot apare coșuri ; 
12. Sîntem predispuși a avea contracţii tetanice ale pleoapei și 
ale colțului gurii ; 
13. Pot apare cîrcei în mușchii corpului și mai ales în muşchii 
picioarelor, în special noaptea ; 
14. Ne odihnim mai greu ; 
15. Se poate ca noaptea să nu avem somn bun ; 
16. Putem avea dureri la una sau mai multe încheieturi, ceea ce ne 
face să bănuim un început de artrită. 


Cu cît înaintăm în vîrstă, cu atît raţia zilnică de potasiu trebuie să 
sporească. În general trebuie să ingerăm de două ori mai mult potasiu 
— sub formă de miere, zarzavaturi proaspete și fructe — decît sodiu, 
introdus în corp sub forma alimentelor sărate și a sării de bucătărie. Dato- 
rită funcţiilor pe care le îndeplineşte în corp, potasiul este important 
nu numai pentru păstrarea sănătăţii ci şi pentru păstrarea echilibrului 
atît de fin care trebuie menţinut între el şi sodiul din corp. 

Cantitatea de potasiu poate fi sporită prin mai multe căi destul 
de ușoare : 


1. Ardeiul iute este bogat în potasiu și poate fi servit la masă o 
dată sau de două ori pe zi; 


2. Amestecul de oţet de mere şi miere într-un pahar cu apă, des- 
pre care am vorbit mai înainte, este o altă sursă de potasiu ; 


3. Un pahar de must de struguri de două ori pe zi, sau de suc din 
mere ori afine, ne oferă într-o formă plăcută potasiul necesar. 

Pe măsură ce experimentăm diferitele surse de potasiu, ne putem 
da seama care anume ni se potrivește mai bine și o vom prefera celor- 
lalte. 

Mustul de struguri este pentru mulți deosebit de plăcut şi consti- 
tuie o sursă de potasiu. Am încercat să stabilesc o serie de date despre 
acest suc. 

Compoziţia chimică a părții comestibile din strugure, fără pieliță 
şi semnițe, este următoarea : apă 77,4% ; proteine 1,3% ; grăsimi 1,6%% ; 
hidrați de carbon 19,2% ; cenușă 0,5%/0. 

Analiza conţinutului de minerale din mustul de struguri prezintă 
următoarele elemnte : potasiul 11,49%; sodiu 0,97%; calciu 1,63%; 
magneziu 1,21% ; fier 0,36% ; fosfor 7,08% ; sulf 1,01 ; clor 0,4200. 

Mustul de struguri potoleşte setea imediat, chiar luat în cantități 
mici. Acţiunea rapidă a acestui suc se datorește faptului că zahărul din el 
intră imediat în circulaţie, fără să fie supus nici unui proces de digestie. 
Din această cauză, organele aparatului digestiv şi de asimilare nu sînt 
supuse nici unei suprasolicitări. 

Este bine să cunoaştem legătura dintre potasiu, pe de o parte, şi 
fier, calciu și sodiu, pe de altă parte. 

Cînd se cultivă porumb pe un sol sărac în potasiu, rădăcinile lui pu- 
trezesc și este năpădit de diferite ciuperici și mucegaiuri. Nodurile sînt 
blocate de un precipitat care oprește circulaţia sevei dinspre rădăcini. 
spre frunze și invers. Dimpotrivă, cînd solul este îmbogăţit cu potasiu, 
porumbul creşte înalt, viguros și sănătos; mucegaiul şi ciupercile nu 
mai apar, vîrful și rădăcinile plantei nu mai putrezesc şi nici mineralele 
precipitate nu mai blochează vasele la noduri și la frunze. 

Examinînd nodurile blocate, vom vedea că dacă turnăm peste ele 
cîteva picături de acid clorhidric diluat şi apoi cîteva picături de solu- 
ţie de ferocianură de potasiu, nodurile devin roșii; aceasta înseamnă 
că blocarea vselor de sevă a fost provocată de depunerea fierului. De 
asemenea, dacă punem cîteva vîrfuri de tulpină într-o soluţie de albas- 
tru de metilen constatăm că vasele sînt aproape complet blocate de 
depunerile de fier. 

Să părăsim acum lumea vegetală și să ne întoarcem la organismul 
animal şi uman. Știm că şi unul și altul prezintă o circulaţie limfatică 
similară şi că această circulaţie se face prin vase, lacune, noduli și gan- 
glioni. Din contactul cu pacienţii, știm de asemenea că acești ganglioni se 
blochează și se umflă. Din băşicarea şi umflarea ţesuturilor, știm că 
limfa este incoloră, la fel ca și seva plantelor și că aceasta este nu numai 
hrana care susține viața țesutului, dar îi procură şi oxigenul de care 
are nevoie şi antrenează reziduurile ce rezultă din activitatea vitală a 


țesuturilor. 

Ne vin astfel în minte o serie de întrebări. Nu s-ar putea oare 
bloca vasele limfatice din organismul animal și al omului aşa cum am 
văzut că se întîmplă la porumbul bolnav ? Se poate depune fierul în 

lacunele și nodulii limfatici şi în diferitele organe ale corpului ? Cînd 
în organismul animal sau uman apare o carență de potasiu, poate fi 
acesta invadat de ciuperci şi alte microorganisme dăunătoare ? Depinde 
imunitatea față de invazia acestora de un anumit echilibru al minera- 
lelor din corp ? 

Cînd ne aflăm în fața unei dovezi chimice a blocării vaselor lim- 
fatice manifestată prin mărirea nodulilor, trebuie să ne gîndim la 
precipitarea fierului datorită lipsei de potasiu în cantitatea necesară 
cerută de organism. Cînd potasiul este suplimentat în mod corespunzător, 
blocarea limfatică dispare, iar ganglionii limfatici revin la volumul 
normal. 

Nu voi uita niciodată cît de multe am învăţat din observaţiile pe 
care le-am făcut asupra vacilor. Cînd m-am hotărît să observ îndea- 
proape viața animalelor domestice am făcut-o pentru a descoperi 
izvoarele medicinii populare, totodată luînd şi hotărîrea de a nu 
interveni în nici un fel, ci doar de a observa cu atenţie. 

Studiul pe care l-am efectuat asupra unei cirezi de 45 de vaci de 
lapte de rasă Jersey ilustrează influența potasiului asupra invaziei 
ciupercilor şi a microorganismelor dăunătoare în corpul animalului. 
Înainte de a începe aceste observaţii, îngrijirea veterinară a acestei 
cirezi necesita anual sume de peste 150$. După ce s-a început tratamen- 
tul cu potasiu în mediu acid de asociere (fiecare vacă primea cîte 
aproximativ 12 ml de oțet de mere turnat peste hrana zilnică), în cele 
14 luni de observaţie s-a apelat la serviciile medicului veterinar numai 
de două ori. Este limpede că potasiul oferit a asigurat organismului 
vitelor un chimism care l-a apărat de invazia microorganismelor dău- 
nătoare. 

Dorind să obţin o dovadă în plus, am hotărît să mă folosesc de 
ciori și vulpi drept test, la prima ocazie. Această ocazie a apărut cînd 
o vacă din cireadă a început să piardă din greutate și putere. Ea avea 
poftă de mîncare şi se hrănea, însă se vedea limpede că nu asimila 
nimic. 

Medicul veterinar consultat nu a putut stabili cauza precisă a 
stării animalului, ci numai că acesta suferea de carenţă de minerale. 
Vaca a slăbit din ce în ce mai mult și în cele din urmă a murit de 
inaniţie (fapt stabilit prin autopsia cerută de către medicul veterinar). 
Nu s-a constatat nici o altă boală afară de inaniţie. 

Am rugat pe proprietar, care mi-era prieten, să ducă cadavrul pe 
un deal unde știam că erau vizuini de vulpi. Mai înainte propusesem 
ca animalului să i se administreze potasiu şi i se dăduse în mari canti- 
tăți. Acum aveam ocazia să văd atitudinea ciorilor și vulpilor faţă de 
acest cadavru saturat cu potasiu. 

De obicei ciorile năvălese imediat pe cadavrul unei vite și-l devo- 
rează. De acest cadavru ele au stat însă departe. Vulpile de asemenea. 
Rezultatul a fost că de la 11 februarie pînă la 5 iunie cadavrul a rămas 
neatins. Apoi viermii s-au pus pe lucru și în scurt timp au rămas doar 
oasele. 

Cînd am început să studiez raportul dintre potasiu și calciu, din 
cireada de 54 de vaci de care mă ocupam, mi-a trezit interesul una care 
avea genunchii umflați. Din greutatea cu care se culca şi se ridica în 
picioare, se vedea clar că articulațiile de la genunchi nu-i funcționau 
bine. Asemenea celorlalte animale din cireadă, a început și aceasta să 
primească raţia zilnică de 60 g potasiu. Trebuie să mărturisesc că la 
început nu am crezut că folosirea oţetului de mere va influenţa asupra 
inflamaţiei genunchilor. 

Pe măsură ce trecea timpul, am observat însă că animalul putea 
să se aşeze și să se ridice în picioare cu mai mare ușurință. După un 
an, articulația genunchilor a revenit la normal. Firește că ne-am între- 
bat dacă potasiul și acidul din oţetul de mere puteau fi agenţii care 
influențaseră depunerea de calciu în: mod favorabil, la ambele înche- 
ieturi ale genunchilor. 

Cam în această perioadă un fermier a venit la cabinetul meu să 
mă informeze despre experienţa pe care o făcuse cu o vacă în vîrstă de 
7 ani. Aceasta avea încheieturile anchilozate, umbla, se culca și se ridica 
greu, iar laptele de la un sfert din uger se îngroșase așa de mult încît 
nu putea fi muls nici cu mașina. 

Pentru a subţia din nou laptele îngroșat, el a administrat vacii 
de 2 ori pe zi cîte 60 ml de oţet de mere pe care-l turna peste rația de 
hrană. Vaca a acceptat ușor oţetul. Cantitatea de oţet fost mărită la 
120 ml pentru fiecare raţie de hrană. Acest tratament nu numai că a 
readus laptele la consistenţa normală, dar a vindecat animalul și de 
artrită. Cînd a început tratamentul cu oţet de mere, vaca dădea 5 1 de 
lapte pe zi; după ce a fost vindecată de artrită, producţia de lapte s-a 
ridicat la aproximativ 15 litri pe zi. 

Într-o zi un alt fermier mi-a povestit despre artrita de care sufe- 
rise el însuși. Înainte de a începe tratamentul cu oţet de mere în doze 
de cîte 10 lingurițe la un pahar de apă la fiecare masă, suferea de an- 
chiloză la toate încheieturile corpului. În prima zi după ce a început 
tratamentul, infirmitatea lui se redusese cu 20%, iar în ziua următoare 
se simțea și mai bine. În a patra zi, apreciase că starea lui se îmbună- 
tăţise în proporţie de 50%, iar după o lună, cu 75%. În afară de anchi- 
loză, avea și dureri la încheieturi, dar acestea s-au redus pe măsură ce 
anchiloza a cedat. Pînă la urmă durerile au dispărut complet, chiar și 
cele pe care le simţea în partea posterioară a capului și gîtului. 

M-a interesat foarte mult influența oţetului de mere asupra 
metabolismului calciului în organismul animalului și al omului și am 
început să fac observaţii în această direcţie pentru a înţelege mai bine 
rezultatele constatate în cazurile de artrită. 

Din cauza marilor depozite de marmoră din sol, apa potabilă din 
părțile Vermontului, fie din izvoare, fie din rîuri, este foarte bogată în 
oxid de calciu (calcar). Conţinutul de calciu este aşa de mare încît din 
2 în 2 luni, ceainicul trebuie curăţat de stratul care se depune pe pereți. 
Locuitorii care folosesc în bucătărie „boilerul“, arzătorul de petrol cu 
o serpentină pentru apă caldă, trebuie să schimbe serpentina în fiecare 

an, din cauza blocării acesteia prin depunerea calciului. Pe pereţii 
interiori ai cazanului de apă caldă din clădirea unde este instalat cabi- 
netul meu, se depune, în 5 ani, un strat de calciu gros de 2,54 cm. Din 
experiență și greșeli, oamenii au învăţat să înlăture depunerile de cal- 
ciu din ceainic adăugînd o ceașcă de oţet de mere la 1 litru de apă, care 
se fierbe în ceainic. Prin fierbere, calciul depus se dizolvă și la golire, 
ceainicul rămîne curat. Citeodată este nevoie ca operaţia să se repete. 

Am urmărit apoi metodele aplicate de către instalatori pentru 
curățarea interiorului cazanelor de calorifer de calciul depus pe pereţii 
acestora. Cînd se constată că apa din cazan nu mai fierbe repede, ei 
adaugă la aceasta 2 litri de oţet de mere. Soluţia rămîne în cazan timp 
de 2 zile, timp în care calciul depus se dizolvă și este eliminat odată 
cu evacuarea apei fierbinţi. 

Aceste observaţii arată cum calciul este dizolvat atunci cînd 
lichidul în care se află are reacţie acidă. Am vrut apoi să stabilesc 
condiţia în care calciul iese din soluţie, se precipită şi se depune pe 
interiorul pereților unui recipient. Cînd apa a fost controlată înainte de 
fierbere cu hîrtie de turnesol s-a constatat că era neutră. După ce a 
fiert, apa a prezentat o reacţie alcalină evidentă. Este limpede deci că 
acest element începe să se depună în momentul cînd reacţia soluţiei 
devine alcalină şi se dizolvă atunci cînd solventul are reacţie acidă. 

În Vermont precipitarea calciului în mediul alcalin este demon- 
strată în fiecare primăvară, cu ocazia fabricării zahărului de arțar. 
Într-adevăr, perforarea arborilor și colectarea sevei au loc primăvara. 
Seva este transportată la uzină unde este fiartă pînă ce capătă consis- 
tența unui sirop. Din cauza depozitelor de marmură din sol, seva arbo- 
rilor este foarte bogată în calciu, sub formă de malat de calciu. Cînd 
seva este fiartă pentru a obține siropul, malatul de calciu precipită și 
formează ceea ce numim „nisip de zahăr de arțar“. Pentru înlăturarea 
acestui nisip, siropul este trecut printr-un filtru de pislă gros de 1,25 
cm. De remarcat este faptul că atunci cînd se fierbe seva, alcalinitatea 
ei este suficientă pentru a precipita malatul de calciu. 

Medicina populară folosește frecvent un liniment obţinut prin 
dizolvarea unei coji de ou în oţet de mere. Într-un borcan de sticlă se 
pune o coajă de ou, peste care se toarnă apoi oțet de mere cît să o 
acopere, și se pune capacul. Foarte curînd se va vedea cum din coji 
încep să se ridice la suprafața lichidului bule de gaz. Exteriorul cojii se 
acoperă repede cu numeroase bășicuţe de diferite mărimi. După o zi 
sau două, coaja dispare, rămînînd din ea numai o membrană subţire. 
Calciul din coajă s-a dizolvat în mediul acid oferit de oţetul de mere. 

Am ales aceste cinci exemple pentru a arăta că, în afara organis- 
mului, calciul se dizolvă într-un mediu acid; dimpotrivă, precipită și 
se depune cînd se găsește în mediu alcalin. Avem oare vreo dovadă că 
în organism lichidul care scaldă celulele acestuia, practic lichidul din 
sînge şi din limfa ce se află între pereţii celulelor, își poate spori alca- 
linitatea, și în acest caz să devină un mediu favorabil precipitării și 
depunerii de calciu ? 

Literatura medicală ne informează că întreaga gamă fiziologică 
de reacţie a lichidului extracelular se află în domeniul alcalin al neu- 
tralităţii. Sîngele reprezintă un sfert din lichidul extracelular. Reacţia 
lui este slab alcalină. Cînd alcalinitatea sporește, depășind reacţia nor- 
mală slab alcalină, calciul este precipitat şi se depune în ţesuturi. 

Răsfoind un exemplar din lucrările reuniunii din 7 iulie 1937 
(12 : 424—432) a personalului clinicii Mayo, am dat de un articol inti- 
tulat „Indicaţii pentru alcătuirea şi pregătirea alimentelor cu conţinut 
scăzut de potasiu“ semnat de sora Mary Victor, asistentă în secţia de 
nutriție, la Fundaţia Mayo. Articolul se ocupă în primul rînd de redu- 
cerea cantităţii de potasiu în cazul bolii lui Addison, după care prezintă 
o listă de alimente bogate în potasiu, care m-a interesat foarte mult. 

Lista era însoţită de o informaţie interesantă : „Valorile prezen- 
tate pentru zarzavaturile și legumele fierte special au fost determinate 
prin analiză după fierbere. Cînd sînt fierte într-o cantitate mare de 
apă, conţinutul de potasiu se reduce în medie cu 70%, în cazul morco- 
vilor, cepei, guliei, păstîrnacului, cartofului, dovleceilor şi spanacului ; 
cu 60%; în cazul conopidei, verzei, mazării, sparanghelului, fasolei verzi 
și al verzei de Bruxelles ; la porumb, sfeclă și roșii, potasiul se reduce 
cu 50% ; 

Din experienţa și din articolul menţionat știm că atunci cînd me- 
diul își schimbă reacţia din acidă în alcalină, o anumită cantitate de 
calciu şi potasiu se pierde. Există dovezi că potasiul controlează folosirea 
calciului în organism. Dacă un os rupt nu se sudează, se poate provoca 
sudarea prin administrarea unei tablete de alge la fiecare masă. Așa 
cum vom arăta mai departe în amănunt, algele constituie o excelentă 
sursă de potasiu. 

Dacă în timpul mesei bem cîte un pahar de suc de afine sau de 
mustde struguri, constatăm după aceea că urina a devenit din alcalină, 
acidă. În 23 de secunde sîngele face circuitul complet al organismului 
şi astfel acesta este invadat de acid. În această situaţie, sîngele avînd un 
conţinut normal de acid și potasiu, tot calciul depozitat trece din nou 
în soluţie. Repetat zi de zi, tratamentul acesta previne depunerea cal- 
ciului pe pereţii vaselor sanguine. 

Pentru a înţelege raportul care există între potasiu și sodiu, trebuie 
să ştim că lichidul din celulele corpului reprezintă 50% din greutatea 
acestuia. Lichidul din sînge reprezintă 5% din greutatea corpului. Li- 
chidul care se găsește între pereţii vaselor din sînge și celule reprezintă 
15%, din această greutate. Restul de 50%, din lichidul din organism se 
găsește în exteriorul celulelor acestuia. Atît potasiul cît și sodiul au 
proprietatea de a atrage lichidele. În interiorul celulelor corpului, canti- 
tatea de lichid este reglată de potasiu. În exteriorul acestora, cantitatea 
de lichid este reglată de sodiu. Cele mai bogate surse de potasiu pentru 
noi sînt ardeiul iute, folosit deseori la salată, mierea, zarzavaturile, 
legumele proaspete și fructele. Principala noastră sursă de sodiu este 
sarea de bucătărie. 

Potasiul şi sodiul sînt într-un duel permanent pentru lichidul 
existent. Cînd sodiul pare a învinge, are loc un transfer de lichid dinspre 

interiorul celulelor corpului spre exteriorul acestora. Cînd potasiul pare 
a domina, transferul de lichid are loc dinspre exteriorul celulelor spre 
interior. Sporirea cantităţii de sodiu prin ingerarea lui sub formă de 
sare de bucătărie înseamnă scăderea cantității de potasiu din interiorul 
celulelor corpului, avînd ca urmare o pierdere de potasiu în organism. 
Individul nu-și poate permite să piardă potasiu pentru că acesta este 
elementul absolut necesar activităţii normale a celulelor sistemului 
nervos. 

Orice om care dorește să profite cît mai mult de viaţă trebuie să 
înveţe să-şi controleze echilibrul între cantităţile de sodiu și potasiu 
din corp. La urma urmelor, deoarece corpul este compus în parte din 
substanțe minerale, individul trebuie să dea atenţie mineralelor. Din 
felul cum se simte de-a lungul zilei, el poate spune care sînt mineralele 
de care organismul său are nevoie pentru menţinerea echilibrului, iar 
dacă l-a pierdut, pentru a-l restabili cît se poate de repede. 


CAPITOLUL IX 


Multiplele întrebuințări ale mierii 


€ ele mai multe lucruri pe care le facem în viață sînt rezultatul 
obişnuinței. Chiar şi faptul că mîncăm este în mare parte o 
obișnuinţă. Locuitorii din Vermont au un adînc respect faţă de albină, 
pentru înţelepciunea ei în materie de hrănire ; în cîmp ea alege florile 
care au cel mai bun nectar pentru fabricarea unui aliment perfect. Dato- 
rită unui instinct infailibil, albina posedă o metodă proprie pentru a con- 
trola calitatea florilor pe care le vizitează pentru a colecta nectar. Ea știe 
dacă şi cînd florile nu corespund „normelor“ sale și trece la altele. 

Auzim uneori spunîndu-se „trebuie să avem încredere în cineva ; de 
ce nu în albină ?* În aceste cuvinte este mai mult adevăr decît poezie. 
Mierea umple toate golurile care pot apărea în hrana zilnică. Cei care 
cunosc valoarea alimentară a mierii sînt mai dispuși s-o consume în mod 
regulat decît cei care au numai cunoștințe vagi despre ea. Medicul care 
ştie ce poate oferi organismului uman mierea o include deseori în regimul 
alimentar al pacienţilor. 

Nu este deloc simplă teorie, ci s-a dovedit neîndoielnic că bacteriile 
nu pot trăi în miere pentru motivul că aceasta constituie o excelentă 
sursă de potasiu. Potasiul extrage din bacterii apa esenţială existenţei lor. 

Dr. W. G. Sackett, bacteriolog la Institutul Agricol din Colorado, s-a 
hotărît să facă unele experiențe cu miere. Practic, el nu credea că mierea 
poate distruge bacteriile patogene. În consecinţă, în laboratorul său, a 
introdus diferiți agenţi patogeni într-un mediu cu miere pură și a așteptat. 
Rezultatele l-au uimit. În cîteva ceasuri, sau cel mult în cîteva zile, toate 
microorganismele patogene au fost distruse. Agenţii patogeni ai febrei ti- 
foide au fost distruși în 48 de ore. Alţi microbi asemănători, denumiți 
typhosus A și B, au pierit în numai 24 de ore. Un microorganism care se 
găsește în fecale și în apă și care seamănă cu bacilul febrei tifoide a fost 
distrus în 5 ore. Agenţii patogeni care produc bronnhopneumonia cronică 
au fost anihilaţi în a patra zi. La fel s-a întîmplat și cu alte bacterii aso- 
ciate cu un număr de stări patogene cum sînt: peritonita, pleurita și 
abcesele supurative. Agenţii patogeni care produc dezinteria au fost dis- 
truși în 10 ore. Toate aceste constatări pot fi citite în Buletinul Nr. 252 
publicat de stațiunea experimentală unde dr. Sackett şi-a efectuat expe- 
rienţele. Dar aceste experiențe nu au fost făcute numai de doctorul 
Sackett ; ele au fost reluate şi confirmate d Dr. A. P. Sturtevant, bacte- 
riolog la Biroul de entomologie de la Washington, D.C. ; de A. G. Lock- 
head, de la Secţia de bacteriologie din Ottawa, Canada și de mulţi alţii. 

Dovezile despre folosirea mierii datează încă din zilele cînd omul 
trăia în peşteri. Cineva a găsit un cuib de albine și curios, a gustat din 
lichidul auriu pe care-l conţinea. I-a plăcut și l-a dus acasă, familiei sale, 
iar atunci cînd și-au dat seama de valoarea acestui produs, oamenii au 
început să caute sistematic cuiburile de albine pentru a recolta mierea din 
ele. 

Timp de milenii mierea produsă de albine din nectarul florilor a 
fost singurul aliment dulce la dispoziția omului. În anii din urmă au apă- 
rut numeroși concurenţi ai mierii, sub formă de zaharuri, tinzînd să o 
înlocuiască. Aceasta rămîne totuși singurul produs dulce care oferă cali- 
tăți dătătoare de viață ce nu se găsesc în nici un aliment. 

Majoritatea dintre noi am început abia acum să ne dăm seama că 
alimentaţia obișnuită este vădit lipsită de elementele minerale necesare. 
Ne-am obișnuit cu prea multe alimente sărăcite prin prelucrare și care 
deci nu mai posedă proprietăţi vitalizante. Pentru acest motiv trebuie să 
stabilim ce minerale lipsesc din regimul nostru alimentar obișnuit și cum 
pot fi ele recuperate. 

'Ținînd seama de faptul că organismul are nevoie de minerale pentru 
a susţine și întreţine sănătatea, să examinăm conţinutul de minerale al 
mierii. 

În miere se găsește fier, cupru, mangan, siliciu, clor, potasiu, sodiu, 
fosfor, aluminiu și magneziu. Toate provin din solul în care cresc plan- 
tele ; prin vasele acestora, ele trec în nectar — substanța de bază pentru 
albine în producerea mierii. Este așadar firesc ca mineralele din miere 
să varieze în funcţie de nectar, adică în ultimă analiză de resursele mine- 
rale ale solului pe care crește flora respectivă. 

Pînă nu de mult, personalități cu autoritate în materie de alimentație 
au desconsiderat mineralele conţinute de miere pe motiv că acestea se 
află în cantități prea mici pentru a prezenta importanţă. Acum însă se 
știe că numeroasele minerale sînt necesare organismului uman în foarte 
mici cantităţi, care îi sînt suficiente pentru a-i asigura echilibrul mineral. 
Ori, mierea le conţine în cantități aproape corespunzătoare pentru a satis- 
face nevoile unui individ normal. 

Profesorul H. A. Schuette, de la catedra de chimie a Universităţii 
din Wisconsin, spune următoarele despre conţinutul de minerale din 
miere : 7 

„Dintre aceste elemente esențiale mai noi, cuprul, fierul și manga- 
nul par a se afla în cantități mai mari în mierea de culoare închisă decît 
în cea de culoare deschisă. Din punctul de vedere al nutriţionistului, 
fierul este important pentru că stă la baza substanţei colorate din sînge, 
hemoglobina. Această substanţă, pe care noi o extragem din alimente, 
are o anumită proprietate şi anume de a transporta spre țesuturile 
noastre oxigenul atît de important. Dacă hemoglobina nu ar conţine fier, 
nu ar avea proprietatea de a reține oxigenul. 

Cuprul pare să pună în valoare proprietăţile terapeutice ale fieru- 
lui în restabilirea conţinutului de hemoglobină din sînge la pacienţii 
care suferă de anemie. Cu alte cuvinte, cuprul favorizează acţiunea 
fierului. 

Nu cunoaştem pe deplin avantajele includerii manganului în regi- 
mul nostru alimentar, dar cunoaştem îndeajuns acest element pentru a 
aprecia că este un valoros accesoriu în alimentația noastră. Unii sînt de 
părere că el funcționează oarecum alternativ cu cuprul sau ca supliment 
al acestuia, ajutînd la formarea hemoglobinei în sînge. Alții susțin însă 
că fierul este secondat numai de cupru în acțiunea de formare a hemo- 
globinei. S-au găsit totuşi dovezi care sprijină părerea că manganul are 
o funcțiune specifică proprie în nutriție. 

Care sînt vitaminele conținute în miere ? Fiind un produs perfect 
al naturii, ne putem aștepta în mod firesc ca să conțină și vitamine. Pole- 
nul multor flori conține o cantitate mai mare de vitamina C decît aproape 
orice fruct, zarzavat sau legumă. Mierea conține polen. Și firesc, sortu- 
rile de miere care conțin o cantitate mai mare de polen vor avea mai 
multă vitamină C decît altele. 

Unul dintre cele mai importante fapte, bine stabilite, este întru- 
cîtva surprinzător, și anume că mierea este un excelent mediu de con- 
servare pentru vitamine. Nu tot astfel stau lucrurile cu zarzavaturile și 
fructele. De exemplu, după 24 ore de la culegerea lui, spanacul pierde 
50%% din conținutul de vitamina C. Fructele pierd o mare parte din con- 
ținutul lor de vitamine prin depozitare. Ca majoritatea alimentelor bo- 
gate în zahăr, mierea are un conținut scăzut de tiamină, dar este destul 
de bogată în riboflavină și acid nicotinic. Cu toate acestea, mierea conține 
toate: vitaminele pe care nutriţioniștii le consideră necesare sănătății. 

În timp ce zahărul de trestie și amidonul trebuie să fie supuse 
unui proces de invertire enzimatică în aparatul digestiv pentru a fi 
transformate în zaharuri simple, în cazul mierii, acest proces a fost 
deja efectuat de către albină cu ajutorul secreției glandelor salivare 
(zahărul din nectar este transformat în zaharuri simple — levuloză și 
dextroză), astfel încît aparatul digestiv al omului nu mai este obligat 
să depună acest efort. Cu alte cuvinte, această predigerare a mierii de 
către albină scutește stomacul de o muncă suplimentară. Faptul că mije- 
rea este un zahăr predigerat nu este foarte important pentru un orga- 
nism sănătos, capabil să digere zahărul. Dar este foarte important pentru 
un individ cu o digestie greoaie sau unul. lipsit de cele două enzime 
— invertaza și amilaza — care intervin în procesul de invertire. 

Lăsînd la o parte faptul — de importanță secundară — că mierea 
constituie o variaţie binevenită şi un delicios accesoriu la meniu, ea 
rămîne un aliment constructiv, plin de elemente de care corpul are 
nevoie pentru dezvoltare și refacere. Ea este o sursă rapidă de energie, 
ceea ce o face plăcută ca accesoriu la micul dejun, asigurînd organis- 
mului energia necesară pentru a începe cu bine activitatea zilnică. Iată 
avantajele pe care le are mierea faţă de alte zaharuri : 


1. Nu este iritantă pentru mucoasa aparatului digestiv ; 
2. Este asimilată ușor şi repede ; 
3. Satisface rapid cererea de energie a organismului ; 


4. Pentru atleți și alte persoane care au nevoie de multă energie, 
constituie o sursă de refacere a forțelor după efort ; 

5. Dintre toate zaharurile, rinichii o suportă cel mai bine ; 
6. Este un calmant care linişteşte organismul ; 
7. Se procură ușor ; 


8. Este un articol relativ ieftin. 

Totuşi pentru mine, cea mai mare importanţă a mierii stă în valoa- 
rea ei medicinală. În calitate de medic, fireşte că mă interesează această 
substanță despre care studiul și experiența m-au convins că este un real 
ajutor de-a lungul întregii noastre vieţi, de la naştere pînă la moarte. 

Unde am mai putea găsi un supliment alimentar care servit la 
fiecare masă să fie un calmant pentru tipul de individ nervos, hipersen- 
sibil ca un cal de curse, să facă numai bine și să nu fie niciodată dăună- 
tor pentru organismul uman ? Unde am mai putea găsi o substanță 
dulce care produce somn, noaptea ? 

Mierea este un calmant pentru stomac ; potoleşte tusea sicîitoare și 
uşurează durerile artritice. 

Îmi aduc aminte cu cîtă plăcere povestea o învățătoare despre 
efectul extraordinar pe care mierea l-a avut asupra artritei de care 
suferise timp îndelungat. Boala îi provoca mari dureri de multă vreme și 
începuse să se resemneze ; la un moment dat, fiind transferată la o 
școală dintr-un alt district, a fost obligată să stea în pensiune la o familie 
de fermier. Mijlocul principal de îndulcire folosit în gospodărie era 
mierea ; la sfîrșitul anului școlar, artrita dispăruse. Acest fapt ar putea 
fi atribuit completării unei lipse de potasiu prin intervenţia mierii. 

Printr-o serie de efecte pe care le produce asupra organismului, 
mierea face ca bătrîneţea să fie mai ușor de suportat. Mă mîhnește cînd 
oamenii din jur îmi spun că nu consumă miere pentru că este mai 
scumpă decît zahărul. Încerc să-i fac să înțeleagă că sănătatea nu este 
ceva care se obţine la comandă. Sănătatea se plătește. În cele din urmă 
trebuie să plătim fie băcanului, fie farmacistului. Abia cînd ne îmbol- 
năvim, vedem că trebuie să cheltuim pe medicamente banii pe care i-am 
economisit pe socoteala hranei. 

Cumpărînd alimente corespunzătoare, cum este mierea, înlăturăm 
nevoia de medicamente și ceea ce este și mai important, scutim orga- 
nismul de încercările la care l-ar supune boala. 


MIEREA ÎN ALIMENTAŢIA SUGARULUI 


Fireşte, toată lumea este de acord că laptele mamei este cea mai 
bună hrană pentru sugar. Dar această hrană naturală devine deseori 
insuficientă pentru copil atît calitativ cît şi cantitativ, mai cu seamă pe 
măsură ce acesta creşte. Atunci, laptele mamei trebuie înlocuit sau 
suplimentat cu lapte de vacă modificat. Pentru a face acest lapte cît mai 
corespunzător nevoilor sugarului, se folosesc diferiţi agenţi de îndulcire. 
Cele mai obișnuite zaharuri folosite în acest scop sînt glucoza şi dextri- 

maltoza. Unele investigații recente arată că mierea, deși mai scumpă 
decît glucoza, este mult mai ieftină decît dextrimaltoza şi superioară 
amîndorura în modificarea laptelui de vacă. 

În zilele noastre, multe mame nu pot să-și alăpteze copii aşa cum 
este natural. Acest fenomen impune medicului sarcina de a alcătui regi- 
mul alimentar potrivit nevoilor copilului. Fiind foarte delicaţi, unii 
sugari necesită o grijă și o atenţie infinite ; unii sînt alergici la anumite 
alimente, în timp ce alţii sînt robuști și pot mînca relativ orice. Deose- 
birile în toleranţă creează probleme uneori greu de rezolvat. 

În lipsa laptelui mamei, baza pentru hrana sugarului este laptele 
de vacă modificat, îndulcit. Or, tocmai în îndulcire stă deseori marea 
dificultate. În acest scop, se -foloseşte de cele mai multe ori siropul de 
zahăr din porumb, însă mulţi copii nu suportă acest agent artificial de 
îndulcire. Apare din ce în ce mai evident că îndulcitorul natural este 
cel mai bun. 


Mierea este un excepţional îndulcitor natural. Ea este suportată 
bine de cei mai mulţi copii ; pe lîngă că este un îndulcitor, furnizează 
mineralele care se adaugă celor ce se găsesc deja în lapte, precum și o 
cantitate mică de proteine ; are o acţiune ușor laxativă și antiseptică ; 
în afară de aceste avantaje, are o aromă plăcută, care-i sporește gustul. 
Dar avntajul principal constă fireşte în aceea că furnizează copilului 
complexul de minerale de care are nevoie pentru dezvoltarea corpului. 

Studiile mele în legătură cu hrana sugarului și-au găsit confir- 
marea în lucrările recent publicate de către Dr. M. H. Haydak şi Dr. 
M. C. Tanquary de la Universitatea din Minnesota și Dr. Schultz și Dr. 
Knott de la catedra de pediatrie de la Universitatea din Chicago. 
Iată ce scriu Dr. Schultz și Dr. Knott în „Revista de pediatrie 
(Journal of Pediatrics) din octombrie, 1938, (13 : 465—473) : 

„Studiind valoarea comparativă a hidraţilor de carbon în alimen- 
tația sugarilor, am folosit mierea alături de alte zaharuri. Pentru a 
stabilit efectele diferitelor zaharuri am constituit 2 grupe de copii : una 
de 4 copii în vîrstă de la 7 la 13 ani, iar alta de 9 sugari, în vîrstă de la 
2 la 6 luni. Am hrănit copiii mai întîi cu zaharuri diluate, după care am 
analizat conţinutul de zahăr din sîngele lor — la 15, 30, 60, 90, 120 
minute după terminarea mesei. Cînd zaharurile sînt absorbite din intes- 
tin, ele intră în circuitul sanguin și sînt transportate la ficat unde se 
depun ca glicogen. Dacă consumul de hidraţi de carbon depășește capaci- 
tatea ficatului de a-i depozita sub formă de glicogen, excesul este trans- 
format în țesuturi în grăsime şi depozitat ca atare. 

Rezultatele obţinute cu mierea sînt foarte interesante. Dintre toate 
zaharurile experimentate cu excepţia glucozei, mierea a fost absorbită 
cel mai repede, adică în primele 15 minute. Mierea nu a invadat circui- 
tul sanguin cu exces de zahăr ; această reacție la miere se presupune a 
fi datorată combinației celor două zaharuri ușor asimilabile, dextroza 
și levuloza. Mierea este asimilată rapid de către organism din cauza 
conţinutului său în dextroză, în timp ce levuloza, absorbită oarecum 
mai încet, are proprietatea de a păstra zahărul din sînge. 

Mierea prezintă un avantaj asupra zaharurilor conținînd cantități 
mai mari de dextroză, deoarece aceasta nu sporește zahărul din sînge 
peste nivelul pe care organismul îl suportă cu ușurință. 

Dată fiind ușurința și larga posibilitate de a o obţine, ca şi aroma 
şi proprietatea de a fi ușor digerată, mierea ni se prezintă ca forma cea 
mai indicată sub care hidraţii de carbon ar trebui să fie introduşi în 
alimentaţia copiilor“, concluzionează cei doi medici. 

Înarmaţi cu aceste constatări, Dr. Schultz şi Dr. Knott au început 
să studieze apoi posibilităţile de a folosi mierea ca agent edulcorant în 
alimentaţia sugarilor. Observațiile preliminare pe care le fac în raportul 
lor asupra acestui studiu merită să fie reproduse. 

„Cu toate că mierea a fost cunoscută ca aliment din cele mai vechi 
timpuri de cînd aveam date istorice, importanţa ei pentru om pare a fi 
scăzut pe măsură ce civilizația a progresat. Avînd în vedere faptul că 
mierea este un produs care poate fi folosit fără intervenţia vreunui tra- 
tament artificial și că este compusă din 2 zaharuri foarte ușor suportate 
de organism, este ciudat că nu s-a bucurat de o întrebuințare mai largă 
şi mai cu seamă în hrana sugarilor și a copiilor“ 

Pentru a valorifica numeroasele avantaje ale mierii în alimenta- 
ţia sugarilor, ea poate fi folosită în proporție de 1—2 linguriţe la 200 g 
de hrană prepartă. Dacă sugarul este constipat, se sporește cantitatea 
de miere cu jumătate de linguriţă. Dimpotrivă, dacă sînt semne de diaree, 
doza de miere trebuie redusă cu aceeași canitate. 

Sugarii care primesc miere suferă mai rar de colici, pentru că asi- 
milarea ei rapidă previne fermentația. 

În continuare iată cîteva exemple de situaţii în care am constatat 
că tratamentul cu miere este salutar. 


MIEREA ȘI CONTROLUL VEZICII URINARE 


Se poate ca unii să fie surprinși de faptul că medicina populară 
găsește în miere un remediu eficace contra udării patului la copii. Cînd 
acest fenomen continuă după virsta de 3 ani, devine o problemă; cu 
toate acestea este foarte frecvent la copii și este neplăcut atît pentru ei 
cît și pentru familie. 

Multă vreme, cînd medicii erau întrebaţi ce s-ar putea face pentru 
a împiedica copiii de a se uda noaptea, răspundeau că necazul se rezolvă 
de la sine cu timpul, ceea ce înseamnă că nu există nici un remediu 
precis cunoscut. 

Simptomele udării patului noaptea sînt clare : în majoritatea cazu- 
rilor, fenomenul este asociat cu urinări frecvente în timpul zilei. În 
general acești copii sînt foarte sensibili la excitaţii sau emoţii. Majori- 
tatea copiilor reușesc să-și asigure înainte de doi ani controlul vezicii 
urinare pe timpul zilei, iar cîteva luni mai tîrziu cei mai mulți dintre 
ei reușesc să păstreze așternutul uscat peste noapte. Udarea patului are 

loc de obicei în fiecare noapte, o dată sau de două ori, şi poate începe 
şi după ce a fost instalat controlul vezicii. Dar acest fapt se petrece de 
obicei pe nesimţite, ca o continuare a lipsei de control a vezicii pe tim- 
pul nopţii, frecventă la copiii mici. 

Unii copii se udă cam la o oră după culcare ; la alţii, acest lucru 
se întîmplă abia spre dimineaţă. Unii copii se trezesc în timpul acestui 
act sau imediat după acesta ; alții continuă să doarmă fără întrerupere. 
Cînd se trezesc dimineaţa, se poate să nici nu-și mai aducă aminte, 
însă foarte adesea ei au vise precise despre acest act înainte, sau în 
timpul cînd are loc ; în loc să fie trezit de senzaţia vezicii dilatate, copilul 
adormit visează că se află pe oală sau la baie. Visele sînt aşa de aievea 
încît la trezire ei susțin că au fost la baie. 

La copiii care udă patul în timpul nopţii constatăm totdeauna o 
stare de nervozitate. Pe lîngă aceasta, se mai poate ca ei să-şi roadă 
unghiile, să aibă accese de furie, să-și sugă degetul mare şi să vorbească 
asemenea copiilor mici. 

Medicina populară prescrie pentru toate aceste cazuri un tratament 
preventiv și unul activ. Uneori tratamentul preventiv este eficace. El 
constă în formarea obișnuinţei de a controla vezica și trebuie început 
cam la vîrsta de un an. Copilul este dus la toaletă să urineze la inter- 
vale regulate — cum ar fi la deșteptare, după fiecare masă, şi din 3 
în 3 ore la început, iar apoi la intervale mai mari, pe măsură ce capa- 
citatea vezicii și controlul ei sporesc. La vîrsta de doi ani, cei mai mulţi 
copii spun cînd vor să urineze. j 

În tratamentul activ, căutăm un agent terapeutic care să aibă 
capacitatea certă de a atrage apa și a o reține, precum și un efect cal- 
mant asupra organismului. Acest agent trebuie să fie potrivit pentru un 
tratament îndelungat şi să nu fie dăunător copilului. Trebuie să fie 
adecvat întrebuințării zilnice, fie continuu, fie la anumite ore, cînd 
este necesar ; cel mai important lucru este ca agentul să fie bine supor- 
tat de către copil. Medicina populară găsește că aceste cerințe sînt 
îndeplinite de miere. 

Mierea fiind higroscopică, poate absorbi şi condensa umiditatea 
din atmosferă. Dintre toate zaharurile, levuloza din miere are cea mai 
mare capacitate de a atrage umiditatea. Acest fapt se poate ușor observa 
la pîine și produsele de patiserie preparate cu miere, care rămîn umede 
şi cu gust, timp nelimitat. Pentru ca mierea să-și păstreze capacitatea 
maximă de absorbţie, condensare şi reţinere a umidității, ea nu trebuie 
ţinută sau depozitată în frigider sau pivniţă ; locul uscat şi nu prea cald 
şi închiderea etanşă a recipientelor cu miere sînt condițiile optime 
pentru depozitarea acesteia. Una dintre aplicaţiile practice ale capacităţii 
mierii de a atrage umiditatea este evitarea udării patului la copiii mici ; 
mierea atrage și reţine lichidul din corpul lor în timpul orelor de somn. 

Totuşi presupunînd că copilul are obiceiul de a uda patul noaptea, 
ce recomandă medicina populară ? 

La ora culcării, se dă copilului cîte o linguriţă de miere. Aceasta 
va acţiona în două direcţii. În primul rînd, ca un calmant pentru sis- 
temul nervos ; apoi, după cum am mai spus, mierea atrage şi reține 
lichidul în timpul orelor de somn. Lichidul fiind atras și reţinut, rinichii 
sînt scutiți de o parte din munca pe care ar trebui să o depună. 

Pe măsură ce se continuă folosirea mierii în acest scop, se află 
şi momentul cînd trebuie administrată. Se vor întilni situaţii care vor 
crea dificultăți. De exemplu, în cazul participării copilului la o reuni- 
une de copii, cu emoția de rigoare și cu răcoritoarele care li se dau cu 
această ocazie, trebuie să-i administrăm o linguriţă de miere înainte 
de culcare. De asemenea, orice sporire a cantității de lichid, mai cu 
seamă după ora cinci după-amiază, ne face să prevedem că în timpul 
nopţii se poate întîmpla un accident, dacă nervii şi rinichii nu sînt 
protejaţi. 

După ce reuşim să controlăm fenomenul prin linguriţa de miere 
la ora culcării, încercăm să vedem dacă fără tratament este posibil să 
menţinem controlul vezicii pe timpul nopţii. Vom observa astfel curînd 
nopți bune și nopţi proaste. Ținînd seama de circumstanțele nopţilor 
bune, putem încerca mai întîi să reducem doza de miere, iar mai tîrziu 
să o suspendăm. Vom avea grijă să avem totuși la îndemînă miere pentru 
împrejurări care prevestesc o noapte fără somn. În orice caz, faptul că 
o măsură atît de simplă ca folosirea mierii este eficace pentru a rezolva 
o veche problemă, contribuie la liniștirea atmosferei din casă. 


MIEREA ȘI COMBATEREA INSOMNIEI 


Ca să adoarmă, unii oameni se așază în pat şi închid ochii închi- 
puindu-și o mare tablă neagră în faţă. Își imaginează că desenează pe 
tablă, cu mare grijă, cu o pensulă înmuiată în vopsea albă, cifra 3 mare 
cât tabla. Cifra este desenată foarte încet, iar cînd termină, încep alta. 
Majoritatea celor ce încearcă această metodă adorm după trei cifre sau 
chiar mai înainte. Un alt mijloc este concentrarea asupra relaxării fie- 
cărei încheieturi a corpului, pornind cu încheieturile fiecărui deget apoi 
ale mîinii și în susul braţelor, continuînd astfel pentru tot corpul. Multe 
persoane găsesc că această metodă dă rezultate. 

Medicina populară consideră că cel mai bun remediu pentru pro- 
ducerea somnului este mierea. Dacă adormim greu seara, sau dacă 
după ce adormim, ne trezim ușor şi readormim greu, trebuie să folosim 
miere. Dacă luăm cîte o lingură de miere după fiecare cină, vom con- 
stata că începem să așteptăm cu plăcere timpul de culcare și uneori ne 
vine chiar greu să alungăm senzaţia de somn, atunci cînd din anumite 
motive sîntem obligaţi să ne culcăm mai tîrziu decît de obicei. Vom 
observa în dimineața următoare că am adormit foarte curînd după ce 
am pus capul pe pernă. 

, Se poate ca acest procedeu să nu dea rezultate la toată lumea. 
Dacă vedem că o lingură de miere luată la fiecare cină nu este de ajuns 

pentru a produce un somn adînc, sau dacă după-amiaza a intervenit 
ceva care ne-a produs agitaţie, atunci recurgem la aplicarea procede- 
ului descris în capitolul VIII. 


O REȚETĂ CONTRA TUSEI 


Dacă ne supără tusea, putem aplica un remediu recomandat de 
medicina populară și folosit de generaţii, care este astăzi tot aşa de 
eficace ca şi în trecut : 

Se fierbe o lămîie la foc moale timp de 10 minute. Prin fierbere, 
lămiia se înmoaie, astfel încît se va obţine din ea o cantitate mai mare 
de suc și în același timp se înmoaie coaja. Lămiia se taie în două şi se 
stoarce bine într-un pahar. La sucul obținut se adaugă 2 linguri de gli- 
cerină ; din punct de vedere farmaceutic două linguri echivalează cu 
30 g. Amestecul se agită bine, apoi paharul se umple cu miere. 

Doza de sirop contra tusei se fixează după nevoi. Dacă avem un 
acces de tuse în timpul zilei, luăm o linguriţă de sirop, după ce ames- 
tecăm bine conţinutul. Dacă sîntem treziți noaptea de tuse, în afara lin- 
guriţei de sirop pe care o luăm înainte de culcare, mai luăm una noap- 
tea cînd ne trezim. Dacă suferim de o tuse rebelă, luăm 6 lingurițe de 
sirop pe zi și anume : dimineaţa după sculare, înainte de prînz, după 
masa de prînz, la cîteva ceasuri după aceasta, apoi la cină și la culcare. 
Pe măsură ce tusea cedează, micşorăm numărul dozelor pe zi. 

În cursul tratamentului cu acest sirop am observat cîteva lucruri 
care mă obligă să-l consider a fi cel mai eficace dintre toate siropurile 
de tuse și anume: nu deranjează stomacul, așa cum se întîmplă cu 
multe alte siropuri de tuse ; poate fi luat atît de copii cît și de adulți ; 
ușurează tusea pe care toate celelalte siropuri nu reușesc s-o potolească. 

Vorbind despre folosirea lămiilor pertru a obţine leacul contra 
tusei îmi aduc aminte de observaţia unui fermier. În timp ce explica 
cît de bine acţionase remediul recomandat, a rîs și a adăugat : „de fapt 
nu am avut lămii și atunci am folosit oțet de mere, care a fost tot așa 
de bun“. 


COMBATEREA CÎRCEILOR 


Uneori sîntem chinuiți de tremurături sîcîitoare ale pleoapelor sau 
ale colțului gurii. Cu 2 linguriţe de miere la fiecare masă, aceste tul- 
burări dispar de regulă în timp de o săptămînă. 

Alteori apar cîrcei ai mușchilor corpului, cel mai frecvent la pi- 
cioare. În general, aceștia pot fi preveniţi prin administrarea a 2 
lingurițe de miere la fiecare masă. De obicei, după o săptămînă de 
tratament dispar, dar mierea trebuie menţinută continuu în regim, 
pentru că ea constituie mijlocul de împiedicare a reapariţiei cîrceilor. 

MIEREA ŞI ARSURILE 


În medicina populară, mierea este de multă vreme folosită ca un 
tratament foarte eficace pentru arsurile pielii. 

Aplicarea ei pe rană face să dispară usturimea, împiedică formarea 
de bășici și produce o vindecare rapidă a pielii în regiunea arsurii. 


ALIMENTAŢIA SPORTIVILOR 


Un articol din revista American Bee Journal din octombrie 1955, 
publicat de Lloyd Percival de la Institutul de Educaţie Fizică din Canada, 
prezintă foarte bine ceea ce oamenii aflați mai aproape de natură știu 
deja despre miere. Voi reda mai jos o parte din concluziile la care ajunge 
dl. Percival, deoarece sporturile au devenit foarte importante în prezent, 
în școli și universități, iar antrenorii de sport sînt continuu preocupaţi 
să găsească metode pentru sporirea forțelor, a energiei și rezistenței la 
oamenii din echipele lor. 

„Începînd din 1951, Institutul de Euducaţie Fizică din Canada a 
manifestat un viu interes pentru stabilirea pe bază științifică a valorii 
mierii în alimentaţia sportivilor. Mai înainte ne interesase mierea ca 
aliment energetic, dar nu făcusem nici un fel de experiențe sistematice 
sau controlate pentru a stabili cifre precise. Așa cum se întîmplă de 
obicei, am acceptat mierea ca un aliment sănătos, datorită largii ei 
utilizări. Pe măsură ce cercetările noastre generale în probleme cum 
ar fi: hrana ideală înainte de efort, mijloace de refacere după efort și 
metode de susținere a efortului, au devenit o parte importantă din 
activitatea noastră generală, ne-a interesat foarte mult stabilirea celor 
mai eficace alimente și băuturi pentru aceste situaţii. 

Una dintre întrebările care prezentau cel mai mare interes pentru 
noi se referea la alimentul energetic ideal. Ne interesa să aflăm ce ali- 
ment sau combinaţie de alimente furnizează cel mai repede cea mai 
mare energie, fără complicaţii pentru aparatul digestiv sau alte reacţii 
secundare dăunătoare. Pentru a obţine informaţii valabile, am pus la 
punct o serie de studii, observaţii și teste. 

Am inițiat de asemenea o acțiune pentru culegerea informaţiilor 
din experiența acumulată în domeniul sporturilor de cei care se antre- 
nează și își păstrează condiţia fizică, hrănindu-se cu diferite alimente 
şi băuturi. În urma acestor experienţe și cercetări, am stabilit pentru 
cîteva alimente și băuturi energetice comune următoarea scară de 
valori (scară de la 1 la 10): mierea, 9; glucoza, 7,5; sirop de porumb, 
7; zahăr nerafinat, 6; zahăr rafinat, 4,5. În clasarea acestor alimente 
energetice comune am ţinut seama de factorii următori: (1) reacţia 
măsurabilă ; (2) digestibilitatea ; (3) reacţia chimică (aciditate etc.) ; (4) 
toleranța generală a organismului sportivului pentru alimentul respec- 

tiv ; (5) conţinutul de calorii ; (6) gust; (7) multilateralitate ; (8) cost; 
(9) ingrediente de bază. 
Din analiza experienței reies următoarele : 


1. în măsura în care se poate aprecia, mierea satisface în mod 
ideal toate nevoile energetice ale sportivului atît în perioada de pre- 
gătire a efortului, cît și pentru susținerea efortului în sine și refacerea 
rapidă a forţelor după efort ; 

2. avînd un conţinut ridicat de calorii, chiar și administrată în 
porţii mici, mierea poate furniza energia necesară ; 

3. datorită gustului său plăcut, mierea este pentru sportivi și în 
general pentru toţi consumatorii un aliment des folosit ; 


4. mierea este tolerată de sportivul obișnuit în cantitate mai mare 
decît oricare alt aliment sau băutură energetică experimentală ; 

5. din cauza aplicaţiilor ei multiple, mierea poate fi folosită în 
multe feluri și în combinaţie.cu alte alimente sau băuturi ; 


6. este un aliment curat, lipsit de microbi și substanţe iritante. 

În consecință recomandăm mierea : 1. inclusă în mesele din peri- 
oada premergătoare efortului ; 2. după efort; 3. ca fortifiant în între- 
ruperile din perioada efortului ; 4. în masa zilnică, mai cu seamă la 
micul dejun, pentru a furniza energia necesară ; 5. ca îndulcitor și ingre- 
dient în sosuri ; 6. în combinaţie cu alte alimente ca : salata de fructe, 
iaurt, creme din ouă și lapte, budinci de orez, etc; 7. ca îndulcitor în 
preparatele culinare ; 8. în fabricarea bomboanelor ; 9. în general, în 
locul altor agenţi edulcoranţi de uz curent. 


S-a procedat în continuare la mai multe teste : 


Rezistenţa. Sportivii care au fost supuși la teste de rezistență 
au realizat performanţe mai bune cînd cu 30 minute înainte de înce- 
perea probei au primit 2 linguri de miere. Ori de cîte ori s-a renunțat la 
acest tratament s-a constatat o scădere netă a randamentului. Aceasta 
s-a confirmat în testele următoare : sprinturi repetate pe distanța de 50 
m cu pauze între ele de cîte 5 minute ; cursă continuă la viteza de 1600 
m în 6 minute ; parcurgerea repetată înot a distanței de 100 m cu pauze 
de cîte 5 minute între reprize. 

Observaţie : atunci cînd concurenţii primeau miere și la jumătatea 
drumului, randamentul sporea. 


Refacerea forţelor. Cînd după un efort intens sportivii au primit 
miere, ei și-au refăcut forțele mai repede și au putut relua efortul mai 
curînd. 

Date fiind aceste reacţii, recomandăm alimentația cu miere sporti- 
vilor care, după antrenamente sau meciuri grele, trebuie să treacă la 
studiu. Experienţa arată că includerea mierii în alimentaţia studenţilor 
le dă acestora posibilitate să învețe mai bine, deoarece le restabilește 
forţele. 

Susținerea efortului. Sportivii cărora li s-a dat miere în pauzele din- 
tre serii la probele de alergări și sărituri au afirmat că s-au simțit mai 
puternici şi mai puţin obosiţi în ultima parte a activităţii desfășurate. 

Program încărcat. Sportivii care trebuiau să susţină două meciuri, 
în două zile consecutiv, au arătat că au suportat mai bine efortul zilei 
a doua atunci cînd li s-a dat miere pentru restabilirea forţelor după 
primul meci și înaintea celui de-al doilea. 


Pierderea de energie. Cînd sportivii care trebuiau să facă antre- 
nament sau să joace după orele de școală sau muncă au primit miere la 
dejun, ei nu s-au mai simţit obosiţi ca de obicei în timpul efortului. Cei 
care de obicei pe la orele 10 dimineaţa îşi „pierdeau forțele“ au decla- 
rat că starea lor s-a îmbunătăţit simţitor cînd în micul dejun a fost 
inclusă mierea. 


Problema greutăţii. Alimentaţia cu miere (12 pînă la 16 linguriţe 
de miere pe zi luate la mese și la culcare) a împiedicat pierderea în 
greutate datorată muncii grele sau unei activităţi neîntrerupte. În același 
timp, sportivii care sînt supuși la un regim de slăbire, luînd cîte o lingu- 
riță de miere la sfîrșitul mesei au senzaţia de satisfacție și de putere, 
aceasta făcîndu-i să suporte regimul mai ușor. 

Concluzii generale. Institutul de Educaţie Fizică și Sport consideră 
că — ţinînd seama de experiența desfășurată timp de 4 ani — mierea 
consituie o sursă ideală de energie și de recuperare a forţelor. Recoman- 
dăm așadar acest aliment tuturor spportivilor, precum și celor care 
trebuie să-și păstreze forțele la un nivel ridicat tot timpul zilei.*) 


CALITĂŢILE TERAPEUTICE ALE FAGURILOR CU MIERE 


Fagurii cu miere constituie un excelent tratament pentru tulbu- 
rările aparatului respirator. Sînt folosite în acest scop și căpăcelele 
obţinute la extragerea mierii prin descăpăcirea fagurilor.  Fagurii cu 
miere ca și căpăcelele se sug prin mestecare. Aceasta ajută în special 
mucoasei aparatului respirator. În afară de mestecarea bucătelelor de 
fagure, consumul zilnic de miere face de asemenea parte din acest tra- 
tament. Deşi este preferabilă mierea în faguri, cînd ea lipsește, o lingură 
de miere lichidă ca desert la fiecare masă produce rezultatele dorite. 

În măsura în care am putut-o studia, medicina populară folosește 
fagurii ca agent desensibilizator. Farmaciștii care îi prepară sînt albinele, 
iar medicina populară are încredere deplină în înţelepciunea acestora. 

Observațiile medicinii populare în legătură cu fagurii cu miere 
arată că tulburările aparatului respirator sînt stări deficitare și indi- 
ferent de principiul activ din fagure, acesta este esenţial pentru o dez- 
voltare: și întreținere normală a mucoasei aparatului respirator. 


*) „Experience with Honey in Athletic Nutrition“ de Lloyd Percival, American 
Bee Journal Hamilton, III, Octombrie 1955) 

Nu am descoperit încă principiul activ din  fagurele cu miere. 
După cîte știu, nici una dintre întreprinderile producătoare de medi- 
camente care au studiat această problemă nu a reușit să dea un răspuns. 
Am cercetat literatura de specialitate pentru a înțelege mai bine atit 
acţiunea fagurilor cu miere cît și a mierii în faguri. Din aceste cercetări 
am aflat că nectarul colectat din flori de către albine constituie sursa 
principală de hidrați de carbon care sînt transformați în dextroză şi 
levuloză, zaharuri ușor digestibile. Acest nectar transformat se numește 
miere. Pe lîngă dextroză şi levuloză, ea mai conţine în diferite canti- 
tăţi : zaharoză, dextrină, maltoză și alte zaharuri mai rare, precum și 
mineralele menţionate mai sus în acest capitol. Conţine de asemenea 
acid formic, acetic, malic, citric, succinic și aminoacizi, carotină și pig- 
menţi xantofilici, albuminoide și enzime ca : invertaza, diastaza, cata- 
laza și inulaza. În miere găsim, în sfîrșit, componente ale complexului 
B în proporție de micrograme la 1 gram, după cum urmează : acid panto- 
tenic — 0,55 ; riboflavină — 0,26; acid nicotinic — 1,1; tiamină — 
0,044 ; piridoxină — 0,10; biotină — 0,00066 ; acid folic — 0,03. 

O altă componentă necesară hranei albinei este polenul, care se 
găsește de asemenea în faguri. Analiza chimică a polenurilor rată că 
acestea sînt bogate în proteine și grăsimi și conţin diferite hidrocarburi 
ca : zahăr, amidon și celuloză. În comparaţie cu componenţii ce se găsesc 
în nectar și pe care i-am menţionat mai sus, deși compoziţia polenului nu 
este deloc uniformă, analiza polenurilor provenind din diferite surse 
prezintă o largă variaţie a conţinutului de grăsimi, amidonuri, minerale 
și proteine. 

Solzii de ceară secretaţi de albine au o compoziţie uniformă. S-a 
constatat că ceara este produsă numai în urma consumului de zaharuri. 
Dacă acest lucru este adevărat, atunci putem afirma fără teamă că ea 
conţine cel puţin cîţiva dintre componenţii nectarului consumat. 

Rezultatele obţinute prin aplicarea tratamentului cu faguri de 
miere şi „căpăcele“ arată că este foarte eficace. Aproape 90%, din cazu- 
rile tratate cu această combinaţie reacționează satisfăcător în interval 
de cîteva zile şi deseori chiar într-un timp mai scurt. Medicina populară 
afirmă cu certitudine că indivizii care au inclus în alimentaţia lor miere 
în faguri pînă la vîrsta de 16 ani răcesc rarori și nu au alergii sau tul- 
burări nazale. Această medicină ne învaţă de asemenea că mestecînd 
fagure cu miere omul își creează o imunitate a aparatului respirator 
care poate dura aproximativ 4 ani. Evident, dacă consumul de miere 
în faguri nu a figurat în alimentaţie pînă la virsta de 16 ani, el poate 
fi introdus oricînd după aceea, cu același efect, restabilind funcționarea 
normală a mucoasei aparatului respirator. 

În perioada de recoltare a mierii, putem obţine de la un apicul- 
tor cantitatea de căpăcele necesară pentru un an, pentru că oricum el 
trebuie să înlăture căpăcelele fagurilor pentru a extrage mierea pe care 
aceştia o conţin. Dacă constatăm că sînt prea greu de mestecat căpă- 
celele, adăugăm puţină miere ; aceasta le înmoaie şi le face uşor de 
mestecat. 

Pentru că am consacrat foarte mult timp verificării acestui trata- 
ment, voi menţiona cîteva dintre cazurile interesante pe care le-am 
întâlnit. 


INFUNDAREA NASULUI 


Un băiat în vîrstă de 8 ani a fost dus la cabinetul meu. Timp de 5 
luni avusese o răceală continuă la cap, căreia nici un tratament nu reu- 
şise să-i pună capăt. Avea o bogată secreție apoasă în nas și trebuia 
să și-l sufle frecvent. 

Băiatul fusese operat atît de amigdale cît și de polipi încă de la 
vîrsta de 3 ani. Examinîndu-i nasul am constatat că prezenta simpto- 
mele unei alergii. Mucoasa nasului era foarte decolorată și acoperită de 
secreții. Băiatul respira pe gură pentru că respiraţia normală era împie- 
dicată de inflamarea mucoaselor. După examenul general și examenul 
special al nasului i-am dat să mestece o bucată de fagure cu miere, ca 
să văd ce se întîmplă. Am preparat picăturile pe care i le recomandăm 
şi am început să scriu instrucțiuni pentru acasă. Înainte de a fi termi- 
nat — deci după vreo 5 minute — băiatul a spus deodată „mi s-a des- 
fundat nasul, acum pot respira pe nas“. I-am dat mamei medicamentele 
ce urmau să fie folosite acasă și i-am explicat instrucțiunile scrise. 
Apoi am examinat din nou nasul copilului pentru a vedea ce efect avu- 
sese fagurele. 

"Țesuturile nazale se dezumflaseră, ca și cum aș fi folosit o subs- 
tanţă astringentă. În loc de decolorată, mucoasa era acum roz deschis. 
Peste o săptămînă, la următoarea vizită, nasul copilului funcționa normal 
și el respira cu gura închisă. 

Altă dată am dat unei femei care avea nasul înfundat, o bucată de 
fagure pentru a-l mesteca ; voiam să văd dacă aceasta va strînge ţesu- 
turile nasului de ajuns pentru a face posibilă respirația normală. Amîn- 
două nările sale erau foarte îngustate. După 5 minute femeia respira 
pe nas cu mult mai bine, acest efect durînd timp de 2 săptămîni. 

Mestecarea unui cocoloș de căpăcele a dat rezultate bune și la 
alți pacienţi care se plîngeau de înfundarea nasului. 


SINUZITELE 


Sinusurile constituie o parte importantă a aparatului respirator 
pentru că sînt legate cu conductele nazale și ajută la filtrarea, umezirea 
și încălzirea aerului pe care îl respirăm. Fiind de fapt niște cavități în 
os, ele influențează de asemenea vocea și reduc din greutatea craniului. 

Cînd unul sau mai multe sinusuri se inflamează, fenomenul apare 
msoţit de o reacție alcalină a urinei. Cînd se mestecă o bucată de fagure, 
reacţia urinei devine acidă, arătînd astfel cît de rapidă este schimbarea 

produsă de aceasta în chimismul organismului. De aceea individul care 
suferă de sinuzită trebuie să cunoască ce alimente îi produc reacţia alca- 
lină a urinei și să le evite pînă la dispariţia afecțiunii sinusale. 

Cantitatea de fagure mestecat odată poate fi stabilită prin asimilare 
cu guma de mestecat. O asemenea raţie de căpăcele se ia la fiecare oră, 
timp de 4—6 ore ; se mestecă timp de 15 minute, după care se aruncă. 
Dacă afecțiunea sinusală este acută, 4—6 raţii duc la dispariţia simpto- 
melor în interval de 14—24 ore. Nasul se desfundă și durerea dispare. 
Corpul își recapătă energia, iar sinusurile revin la normal. Pentru a evita 
reapariţia tulburării este bine ca tratamentul cu faguri să continue o 
dată pe zi timp de încă o săptămînă, Recomandăm tratamentul cu faguri 
cu miere o dată pe zi, de la deschiderea școlilor, toamna, pînă la închi- 
derea lor în iunie, și în plus cîte 2 lingurițe de miere la fiecare masă, 
controlîndu-se în acelaşi timp şi alimentaţia zilnică. După acest trata- 
ment, este foarte puţin probabil să mai apară afecțiunea sinusală, gripa 
sau răceala la cap. Studiile pe care le-am făcut m-au condus la concluzia 
că fagurii conţin o substanță care oferă apratului respirator o serioasă 
protecţie. 


GUTURAIUL FÎNULUI 


Cei care suferă de alergie afirmă că sînt puţine boli mai supără- 
toare decît aceasta. Medicina populară împarte alergiile în 3 categorii : 
ușoară, moderată şi gravă. Pentru combaterea ei există un tratament 
preventiv şi unul curativ. Dacă se mestecă o dată pe zi căpăcele de 
faguri timp de o lună înainte de data la care se așteaptă apariţia alergiei, 
aceasta sau nu se mai produce, sau va avea o formă ușoară. 

În cazul alergiei ușoare, tratamenatul urmat o dată pe zi, lunea, 
miercurea și vinerea, în fiecare săptămînă, menţine nasul desfundat și 
uscat. Dacă nu se pot procura burățele de faguri, se recurge la cele 
2 linguriţe de miere lichidă la fiecare masă. 

Alergia moderată se tratează cu 5 doze de fagure pe zi, primele 
2 zile şi 3 doze pe zi după aceea, tot timpul cît este nevoie. Dacă se 
poate, este bine să se mănînce miere în faguri în fiecare zi; în lipsă, 
2 linguriţe de miere sînt de asemenea eficace. 

În tratamentul alergiei moderate s-au observat următoarele efecte: 

1. lăcrimarea ochilor dispare în 3 minute ; 


2. nasul începe să se desfunde în 3 minute; după 6 minute, este 
complet; desfundat și respiraţia se poate face cu gura închisă ; 


3. curgerea nasului încetează în 5 minute ; 
4. iritația gâtului cedează în 3—5 minute. 
În cazul alergiei grave, medicina populară recomandă următoarele: 


1. Cu 3 luni înainte de data presupusă a declanșării afecțiunii, se 
ia cîte o lingură de miere după fiecare masă. Mierea în faguri este mai 

bună dar şi mierea lichidă are efect ; aceasta este denumită uneori miere 
filtrată. La culcare, se ia de asemenea cîte o lingură de miere într-o ju- 
mătate pahar cu apă. 


2. Timp de două săptămîni înainte de data la care se așteaptă de- 
clanșarea alergiei, se iau cîte două lingurițe de oţet de mere și două de 
miere, amestecate într-o jumătate sau un pahar întreg cu apă, înainte 
de micul dejun și la culcare. Acest tratament se continuă pe toată duraia 
sezonului de alergie. 


3. Se continuă a se lua cîte o lingură de miere după masa de prînz 
și cină, iar paralel se administrează și amestecul de oțet de mere și miere 
înainte de micul dejun și de culcare. 


4. Dacă este necesar, se mestecă zilnic cocoloşi de faguri, destul 
de des, pentru a păstra nasul desfundat și uscat. 


Cu acest tratament am obţinut următoarele rezultate : 

Combinația de oţet şi miere împreună cu mestecarea fagurilor cu 
miere este mai eficace decît injecţiile. În timp ce injecţiile nu împiedică 
secreția mucozității din nas, cînd acest tratament este urmat, strănuturile 
se împuţinează, iar secreția apoasă dispare. 

Deşi nu am controlat personal aceste constatări, cei care au o expe- 
riență în medicina populară, depășind pe a mea, afirmă că din a treia zi 
se obţin rezultatele următoare : 1. strănutul încetează ; 2. lăcrimarea 
ochilor încetează deasemenea ; 3. mucoasa nasului devine normală ; 4. 
pacientul poate mîngîia cîinele, pisica etc. ; 5. poate hrăni puii de găină ; 
6. poate mulge vaca; 7. poate călări; 8. poate dormi învelit cu pătură 
de lînă ; 9. poate dormi pe pernă de fulgi; 10. poate lucra în grădina 
de flori ; 11. poate tăia ambrozie ; 12. poate mirosi florile trandafirului. 

Concluziile rezultate după mai mulţi ani de observaţie arată că 
fagurele mestecat de 3 sau 4 ori pe săptămînă vindecă alergia în 3 ani. 

Am văzut efecte deosebit de interesante obținute cu acest tratament 
în cazuri cînd munca prestată de cei ce sufereau de alergie îi adusese 
într-o stare extrem de gravă. lată de exemplu cazul unui elev de liceu 
care lucra la o fermă. Cînd vacile urmau să primească raţia de uruială 
sau tărîțe, el trebuia să golească sacii în camionul ce transporta hrană 
pentru cireadă. Ori de cîte ori efectua această muncă, nasul începea să-i 
curgă şi se înfunda, iar ochii îi lăcrimau abundent. I s-au dat căpăcele de 
faguri din care trebuia să mestece cîte o porţie de 3 ori pe zi. După o 
săptămînă, băiatul putea să-şi efectueze munca fără a mai suferi din 
cuza nasului sau a ochilor. 

Un alt elev de liceu, care lucra de asemenea la o fermă, observa 
o ameliorare substanţială a stării sale alergice atît timp cît urma trata- 
mentul cu căpăcele de faguri de 3 ori pe zi. I-am cerut să suspende 
acest tratament cînd era în plină perioadă de alergie, pentru a putea 
controla dacă mestecarea fagurelui era într-adevăr cauza ameliorării. 
Așadar tratamentul a fost întrerupt. Timp de 7 zile nu s-a întîmplat nimic, 


chiar atunci cînd băiatul lucra în praful care provoca lergia. Dar în a 

opt zi, alergia s-a declanşat din nou ca aceeași gravitate din trecut, adu- 
cîndu-l rapid într-o stare rea. A reînceput imediat tratamentul cu faguri. 
Dar o săptămînă m-am dus la fermă să-l văd din nou cum se simte. 
L-am găsit pe un stog de fin pe care aranja paiele transportate de încăr- 
cător. L-am întrebat cum se simte și mi-a răspuns zîmbind : „Foarte 
bine. N-am mai strănutat, nasul mi s-a desfundat şi este în permanență 
curat. De acum nu mai întrerup niciodată tratamentul cu faguri“. 

Pentru ca cititorul să nu creadă că aceste rezultate sînt limitate la 
Vermont, unde oamenii au o vastă şi veche experienţă în leacurile me- 
dicinei lor populare voi menţiona cîteva date asupra unei întîmplări 
care s-a petrecut în Texas. La spitalul general William Beaumont din 
El Paso, s-a început cu ani în urmă experimentarea tratamentului unei 
asemenea alergii. În sezonul de polen care începe în martie şi atinge 
punctul maxim în luna august, la El Paso și în împrejurimi au apărut 
aşa de multe cazuri de alergie a fînului și cu forme atît de grave încît 
s-a început o adevărată campanie publică împotriva ierburilor care o 
provocau, campanie care a fost dusă în întreg ţinutul. Personalul armatei 
care era cazat în oraş a avut de suferit foarte mult din cauza alergiei. 

Iată ce scrie căpitanul Gorge D. McGrew în revista „The Military 
Surgeon“ *), referitor la aceste cazuri şi la tratamentele experimentate : 

„Printre multele leacuri pentru tratarea febrei fînului care au fost 
puse în discuţie cu această ocazie, unul singur se pare că s-a dovedit 
eficace. Mai multe persoane au declarat că în urmă cu un an sau doi, 
cînd sufereau de alergie, simţiseră o ameliorare a stării lor — variind de 
la un caz la altul — mîncînd miere şi mai les, mestecînd faguri“. 

Spre o altă metodă de tratare a afecţiunilor respiratorii am fost 
condus de observaţiile unor oameni simpli. Mulţi dintre cei care cunoș- 
teau studiile mele asupra medicinii populare mi-au atras atenţia asupra 
unei substanțe lipicioase de pe mugurii plantelor și scoarța copacilor 
care atrage furnicile, viespiile şi albinele. Într-o zi a venit la cabinetul 
meu un fermier care mi-a spus : 

„N-am putut să vă aduc molidul întreg, dar am găsit o creangă ruptă 
de vint şi m-am gindit că aţi dori poate să o vedeţi. Pe ea se observă bine 
răşina de molid“. Într-adevăr, pe partea curbată a crenguţei se puteau ve- 
dea niște „băşicuţe“ de rășină ca niște „mărgele“. Omul mi-a explicat că 
rășina de molid variază la culoare, fiind cafenie, roză sau cenușie, preci- 
zînd că nu numai molidul produce astfel de rășină. 

Această substanţă lipicioasă are rostul de a proteja mugurii unor 
plante și arbori ; datorită ei, mugurii de bujor de grădină sînt cercetaţi 
de furnici şi de viespi ; albinele sînt de asemenea atrase de această subs- 
tanţă care se formează pe scoarța de pin şi molid. Așadar, fermierul obser- 
vînd această rășină şi cunoscînd ceea ce spune medicina populară în legă- 
tură cu acţiunea ei în afecţiuni respiratorii s-a gîndit să folosească la 
rîndul lui această substanță pentru a-și aduce aparatul respirator la nor- 


*) „Time and Money Saved in the Tratment of Hay Fever“ de Capt. George 
D. Megrew, M.C, U.S. Army. The Military Surgeon, May 1937, Col. 80, No. 5, 
pp. 371—72, 314, 

mal ori de cîte ori ar avea vreun necaz de acest gen. Procedeul este 
următorul : 

Micile ramuri de pin cu muguri și cu cîteva ace pe ele sînt culese, 
puse într-un vas cu apă atît cît să le acopere și fierte înăbușit la foc mic 
timp de trei zile. În acest timp apa devine brună. Lichidul brun este stre- 
rat printr-o sită și îngroșat cu miere. Prin administrarea unei linguriţe 
din acest amestec, de mai multe ori pe zi, se pune capăt unor afecțiuni ale 
aparatului respirator. 

Pe coaja de brad se pot vedea, de asemenea, niște „mărgele“ ovoi- 
dale care, înțepate cu cuțitul, lasă să curgă un lichid. Acest lichid, colectat 
și amestecat apoi cu miere în proporţiţe de 1/1 se constituie într-un tot 
atît de eficace remediu. Cei suferinzi de afecțiuni uşoare ale aparatului 
respirator (răceli, laringite, viroze) vor observa că luînd de 3 ori pe zi 
cîte o linguriţă din acest amestec vor obţine ameliorări și chiar vindecări 
rapide. 


CAPITOLUL X 


Utilitatea algelor 


(taie ina are multe avantaje, dar prezintă și dezavantaje. Deza- 
vantajul cel mai mare stă în hrana lipsită de minerale. Corpul 
uman avînd o compoziţie minerală, păstrarea acesteia — prin asigurarea 
mineralelor necesare — este de importanţă primordială. O astfel de sursă 
de minerale sînt algele marine. 

Apa mării este un lichid foarte complex, conținînd 3,5% compuși 
anorganici dizolvaţi. Algele crescînd în mare transformă acești compuşi 
anorganici în substanțe organice. 

Ocupînd porțiunile cele mai joase ale suprafeţei pămîntului, oceanul 
constituie un bazin în care se adună substanţe chimice de tot felul, trans- 
portate de multiplele forţe în mișcare ale naturii. Substanțele libere și 
transportabile sînt mînate direct şi rapid sau indirect şi treptat, spre apele 
mărilor. Sub formă de particule solide, ele sînt purtate de vînt, rîuri și 
ghețari. Altele sînt dizolvate în apă și transportate spre mări și oceane, 
unde sînt prinse ca într-o capcană și devin astfel permanent disponibile. 
în acest fel, oceanul constituie un rezervor de bogății acumulate sub 
forma unor substanțe chimice, în comparaţie cu care rezervele uscatului 
par fără importanţă. 

Această acumulare de substanţe utile constituie o puternică tentație 
pentru chimiști. Se poate spune fără risc că generaţiile viitoare vor cu- 
noaște inepuizabile bogății adunate în apele oceanului și vor ști să valori- 
fice la maximum această gamă completă de substanţe chimice. 

Suprafaţa totală a globului pămîntesc este de 510.100.00 km?. Din 
această suprafaţă, 70,8%, adică 361.500.000 km? este ocupată de ocean. 
Adîncimea medie a oceanului este considerată a fi aproximativ 3.800 m 
iar cea mai mare adincime cunoscută pînă acum este de aproximativ 
10.800 m şi se află în groapa Filipinelor lîngă Mindanao. Mai mult de 
patru cincimi din suprafața oceanului au o adincime de peste 1.600 m. 
Două treimi din suprafaţa totală au o adîncime de peste 3.500 m. 

Nu cunoaștem compoziția mărilor primare. Știm însă că de-a lungul 
timpurilor, diverse forțe ale naturii au adus în apele oceanului substanţe 
din spaţiul extraterestru, din interiorul pămîntului şi de pe sol. Meteoriţii 
sau praful cosmic care ajung pe pămînt au şansa de 7 : 10 de a cădea în 
apele oceanului Pe fundul mărilor și oceanelor se găsesc împrăștiați nu- 
meroşi meteoriți formaţi din rocă, precum şi meteoriți din fier și nichel. 
Şi vulcanii au contribuit mult la îmbogățirea oceanului — fie direct, fie 

prin praful azvirlit la mari înălțimi în atmosferă, purtat apoi de vînt 
peste ocean și adus de ploi în apele acestuia. Faliile și izvoarele subma- 
rine cară substanţe din interiorul pămîntului. Gheţarii răzuiesc și aduc 
cu ei roci, noroi şi alte resturi, iar cînd ajung la țărm, se transformă în 
aisberguri care plutesc pe mare și, prin topire, eliberează încărcătura de 
minerale care se lasă la fundul oceanului planetar. 

Poate că cel mai important și continuu transport de substanțe spre 
mări și oceane este efectuat de apă. Se apreciază că anual apa oceanului 
se evaporă în medie pe o adîncime de 0.82 m. Vaporii constituiți din apă 
pură, fără nici un fel de minerale, se ridică în atmosferă, sînt transportaţi 
de vînt deasupra uscatului transformîndu-se în ploi. Dacă presupunem că 
29,270% din ploi cade pe sol, înseamnă că pe tot uscatul cade un strat de 
apă gros de 55 cm. Această apă erodează și surpă uscatul, care sub formă 
de noroi și mil este transportat din nou de pîraie, rîuri și fluvii, în mări 
și oceane. O parte din această apă pătrunde în pămînt pînă la o oare- 
care adîncime, dizolvînd substanţele solubile, apărînd din nou sub formă 
de izvoare, gheizere și izbucuri și împreună cu substanţele dizolvate și 
cele în suspensie, se întoarce iarăși în ocean, unde din nou lasă o încăr- 
cătură de minerale, pentru a reveni iarăși spre uscat. Subsanţele cele 
mai solubile se dizovlă primele şi aproape complet. Orice sporire a solu- 
bilității substanţelor însemnează sărăcirea uscatului și îmbogățirea mă- 
rilor. Printre compușii cei mai solubili se numără azotaţii compușii halo- 
genilor — clorurile, iodurile și bromurile — apoi sodiul, potasiul, calciul, 
magneziul și altele. Substanțele mai puţin solubile, cum sînt siliciul 
sau nisipul și argilele sau aluminiul, rămîn la urmă. În prezent solul 
este constituit în cea mai mare parte din aceste substanțe mai puţin 
solubile. 

La procesul de scurgere a mineralelor spre mare contribuie diferiți 
agenţi, Fiecare fulger sau trăsnet oxidează o parte din azotul atmosferic, 
transformîndu-l în acid azotic. Adus pe ploi pe sol, acesta dizolvă unele 
minerale, formînd azotaţi. O parte din aceștia sînt folosiţi de plante, iar 
o altă parte sînt dizolvaţi şi antrenați de ape spre mare. Bioxidul de 
carbon din atmosferă se dizolvă în apa de ploaie și sporeşte solubilitatea 
calcarului. Acesta este transportat de rîuri și fluvii spre mare, în mari 
cantități. Cu toate că substanțele menţionate mai sus sînt transportate în 
cantități imense spre mare, mineralele sînt solubile numai într-o oare- 
care măsură, iar unele se dizolvă mai încet ; siliciul, aluminiul, fosfaţii şi 
alte substanțe asemănătoare sînt transportate în cantități mici, dar de-a 
lungul erelor geologice s-au acumulat în cantități uriașe. Agenţii de ero- 
ziune ca : vîntul, frigul, expunerea la schimbările de temperatură și soare, 
tind toate să ajute la scurgerea de substanțe dinspre uscat spre mare. 
Munţii şi dealurile se fărîmițează încetul cu încetul, văile se lărgesc, ro- 
cile se dezintegrează și se descompun, apoi sînt dizolvate și duse de ape. 

Omul însuși contribuie la jefuirea solului ; pădurile primitive cu 
frunzele şi rădăcinile lor şi cu plantele agăţătoare reţineau solul, pentru 
a nu fi luat de ape, reducînd într-o oarecare măsură forţa acestora și 
împiedicînd în acest fel erodarea solului. Acum, cînd omul a defrișat pă- 
durile şi a lăsat solul descoperit, substanţele solide sînt mult mai repede 

dislocate şi transportate decît înainte. În timpurile vechi, apele murdare, 
resturile și gunoaiele de orice fel erau dirijate de om spre sol. Acum, mai 
civilizat, omul deşartă ceea ce provine din sol în rîuri și fluvii şi eventual 
în ocean. 

Omul sapă în pămînt pentru a extrage fier, cositor, cupru, zinc și 
alte minerale, transformîndu-le în automobile, cutii, clădiri și așa mai 
departe. Cînd acestea se uzează, sînt fie aruncate, fie adunate în grămezi 
mari, unde ruginesc, se distrug, ard, sînt dizolvate și în sfîrşit, duse de 
ape în mare. Mari cantități de materiale sînt distruse prin folosirea drept 
combustibil sau pentru a rezolva problema deșeurilor. Cărbunii, ca şi 
cea mai mare parte din petrol și mare parte din produsele pădurilor sînt 
uneori consumate prin ardere.: Fumul și praful produs:se ridică în atmos- 
feră, cenușa lor este spălată de ploi, iar substanțele transportabile duse 
spre mare. 

La trecerea lor din apa fluviilor în apa mărilor, diferite substanţe 
intră în reacţie, sînt dizolvate, precipitate, preluate de plante și animale, 
intrînd în ciclul vieţii și apoi din nou eliberate. Este posibilă aproape 
orice fel de reacţie, deoarece oceanul este continuu agitat de vînt, de cu- 
renți orizontali și verticali, expus schimbărilor de temperatură, înghețu- 
lui și dezgheţului şi luminii de diferite intensităţi și culori. Compoziţia 
actuală a oceanului este rezultatul acestor reacţii timp de milioane de 
ani. Tot ce există fie în pămînt, fie pe suprafața acestuia, își găsește pînă 
la urmă drum spre mare. În mare, toate elementele necesare vieţii sînt 
prezente peste tot. Apa mării și sîngele omului sănătos au o compoziţie 
chimică aproape identică. 

Apa mării nu are și nu poate avea nici o lipsă. Orice element nece- 
sar vieţii este prezent în ea oriunde, iar animalele și plantele care trăiesc 
în ocean selecționează pe cele de care au nevoie. Produsele mării ne pot 
furniza toate elementele necesare unei alimentaţii, indiferent dacă știm sau 
nu care sînt acestea. În hrana de origine marină, elementele necesare nu 
numai că au fost selecționate și asimilate adecvat nevoilor naturale ale 
țesuturilor vii, dar sînt și depozitate la îndemîna noastră sub forma unei 
hrane naturale foarte apropiată de aceea care constituie alimentaţia 
omului. 

Chimiștii știu de secole că în imensul ocean planetar se găsesc dizol- 
vate aproape toate elementele chimice importante. Se apreciază că fie- 
care m? de apă conţine cîteva zeci de kg de compuși chimici incilusiv aur, 
argint, magneziu, aluminiu, radiu, bariu, brom, iod, sulf și multe altele. 
Știind că oceanul este ca un imens recipient unde elementele minerale 
aduse de ape de pe uscat se amestecă continuu este ușor de înţeles de ce 
plantele şi animalele marine nu prezintă deficiențe. De-a lungul vremii 
ele iau din apa mării aceste elemente și le asimilează, transformîndu-le 
în substanțe organice ; la rîndul lor, acestea sînt necesare locuitorilor de 
pe uscat pentru a preveni şi vindeca bolile de nutriţie. În mare, viaţa 
atinge maximum de abundență și cea mai mare diversitate de forme. 

Fauna marină cuprinde de la ființe invizibile cu ochiul liber — 
care mişună cu milioanele într-un m? de apă — pînă la balenele imense. 

Mările tropicale şi subtropicale conţin comunităţi de viaţă așezate stra- 
turi peste straturi, începînd de la fundul mării pînă la suprafaţă. 

Flora marină este şi ea tot atît de bogată în forme și mărimi ca și 
fauna. Şi ea începe de la forme microscopice şi continuă pînă la imensul 
arbore de mare, algele gigantice. 

Hrănindu-se în pajiștea lor acvatică, animalele marine au atît de 
multă hrană la dispoziţie şi aşa de bogată în elementele vitale încît rit- 
mul lor de dezvoltare este incomparabil mai rapid decît acela al ființelor 
care trăiesc pe uscat. De ce este viața mărilor mult mai abundentă decît 
cea a uscatului ? De ce oamenii a căror alimentaţei include multe pro- 
duse marine sînt realmente feriți de anumite tulburări, în timp ce 
ceilalți nu sînt cruţaţi ? 

Răspunsul stă în faptul că produsele mării oferă toate mineralele 
necesare sănătăţii. Plantele marine se dezvoltă într-un mediu bogat în 
minerale. Ele își iau cele necesare din această sursă și le depozitează. 
La consumarea produselor marine, fie plante, fie animale, aceste mine- 
rale sînt reabsorbite și își îndeplinesc minunatele funcţii chimice de re- 
glare și corectare. Numeroasele elemente care provin din mare — printre 
cele mai importante numărîndu-se iodul —, constituie veriga esenţială 
finală a unui regim alimentar echilibrat. 

Cele mai necesare elemente minerale din compoziţia corpului — 
în ordinea importanţei lor — sînt iodul, cuprul, calciul, fosforul, man- 
ganul, sodiul, potasiul, magneziul, clorul și sulful. Toate, în afară de 
iod, care este de origine marină, își au izvorul în sol. Consumînd produse 
ale solului ne aprovizionăm, desigur, în bună măsură cu aceste elemente. 
Dar omul a desființat pădurile și alte plante, permiţind ploilor să erodeze 
solul, să spele elementele esenţiale și prin intermediul piraielor şi 
rîurilor să le ducă în apa mărilor. Rezultatul acestei acţiuni este sără- 
cirea solului de minerale, iar un sol sărac nu poate da decît alimente 
sărace. Rezultatul final este limpede : omul, care depinde în ceea ce 
privește mineralele, tocmai de aceste alimente sărăcite în minerale, se 
află literalmente muritor de foame în mijlocul belșugului. 

Este ușor să știm cînd vrem să mîncăm dulciuri, amidon sau 
grăsimi. Organismul emite semnale de alarmă aproape imediat și, dacă 
sîntem sănătoși, pofta noastră ne spune de ce anume avem nevoie. 

Îndată ce învăţăm să le cunoaștem, semnalele nevoii de minerale 
sînt foarte clare, iar urmările — în cazul cînd semnalul de alarmă al 
organismului este ignorat multă vreme — sînt cu mult mai serioase. 

În ultimele cîteva generaţii, în special la noi în Statele Unite, au 
apărut o serie întreagă de „boli carenţiale“. Se ştie acum că fiecare 
dintre aceste boli este datorată lipsei de elemente vitale în alimentaţie, 
iar elementele de bază de care ne privăm cel mai frecvent sînt tocmai 
mineralele esenţiale. Glanda tiroidă are nevoie de iod. Paratiroida are 
nevoie de cobalt şi nichel. Glandele suprarenale necesită magneziu. 
Pancreasul, cobalt şi nichel. Glanda pituitară anterioară are nevoie de 
mangan. Cea posterioară, de clor. Glandele sexuale de fier. 

Fierul, cuprul, manganul, zincul și aluminiul se bucură în ultima 
vreme de o atenţie deosebită, deoarece s-a descoperit că aceste elemente 
exercită o mare influență, prin funcția lor de catalizatori, sau demarori 
automaţi, în general, în procesele din organismul nostru și asupra 
formării abundente a sîngelui sănătos în special. 

Fierul intră direct în alcătuirea hemoglobinei şi a globulelor roşii 
care sînt vectorii oxigenului în sîngele nostru. Anemia este o boală de 
nutriție care poate apărea dacă sîngele nu este aprovizionat suficient 
cu fier. Din nefericire, corpul omenesc nu poate depozita mult fier, 
și de aceea este nevoie să-l aprovizionăm în continuu. 

Chiar dacă alimentaţia noastră este lipsită de minerale pentru că 
solul din care provin alimentele este el însuși sărăcit, ştim din fericire 
unde sînt depozitate acestea. În fiecare an și în fiecare zi, pe măsură 
ce solul sărăcește, mările devin tot mai bogate în minerale. Astfel, 
învăţăm să facem un lucru foarte firesc şi fără îndoială foarte înţelept 
și anume să încercăm să luăm din mare mineralele de care uscatul 
nostru a fost prădat. Se manifestă astfel un viu interes pentru produsele 
mării, însă cum acestea sînt consumate atît de puţin în prezent, este greu 
să suplinim lipsa de minerale de care suferim numai prin folosirea 
acestor produse. 

În ocean se găsesc niște alge a căror denumire științifică este 
Macrocystis pyrifera. Deseori li se dă şi numele de „salată de mare“ 
și servesc foarte bine drept supliment de hrană. 

Algele acestea cresc din abundență în apele din regiunea Califor- 
niei, Se dezvoltă cel mai bine în apele adinci și numai acolo unde fundul 
oceanului este stîncos. Nu au nici un fel de rădăcini, însă sînt ancorate 
de roci prin niște legături tari ca niște funii, denumite crampoane. și 
își extrag hrana exclusiv din apă. Macrocystis pyrifera este una dintre 
cele mai mari plante existente, ajungînd deseori le o lungime de 230 m. 
Ritmul ei de creştere este de peste 15 metri pe an. Planta are trunchi 
sau tulpină, purtînd de o parte şi de alta frunze mari lanceolate. Frun- 
zele cresc în șiruri alterne, cîte 6, 8 sau mai multe, fiecare frunză fiind 
susținută de un flotor situat la punctul de legătură cu tulpina plantei. 
Frunzele, de culoare măsliniu-cafenie, sînt frumos, dar neuniform cres- 
tate şi mărginite cu cîte un șir de spini mici și moi. 

Biochimia ne învaţă că plantele sînt singurele organisme care pot 
fabrica hrană organică din substanțe anorganice şi că elementele hră- 
nitoare principale pe care omul le primește din carnea animală provin 
în ultimă analiză din plante. Firește că produsele marine, cum sînt 
algele, sînt bogate în elementele nutritive de care omul și animalele 
au nevoie de vreme ce toată materia primă cu elementele necesare 
vieţii plantei este la îndemîna lor. Mineralele, pe care algele le absorb 
din apă în mari cantităţi, sînt prezente în stare coloidală organică, uşor 
de folosit, și direct transmisibile corpului omenesc. 

Înainte vreme, multe popoare s-au folosit de produsele mării, nu- 
mai consumînd pește și anumiţi crustacei. Cîteva popoare maritime cum 
ar fi japonezii și irlandezii au consumat şi consumă mari cantități 
de alge. Remarcăm că, datorită modului de alimentaţie, la aceste po- 

poare sînt foarte rare anumite boli de nutriţie sau pur și simplu lip- 
sesc. De exemplu, japonezii, în cazul că nu consumă alge ca atare, iau 
aproximativ 10 tablete de alge uscate pe zi (0.648 g). Pe vapoarele japo- 
neze care vin spre California, printre provizii, se găsesc întotdeauna 
6—7 soiuri de alge comestibile. 

M-am adresat domnului Cavanaugh, fost profesor la Universitatea 
Cornell pentru a obţine alge bine preparate, care să poată fi adminis- 
trate bolnavilor ; algele pe care le folosea el pentru experiențe asupra 
vitelor și păsărilor, precum și cele sub formă de tablete și granule ofe- 
rite oamenilor, le obținea de la firma R. Park Inc. din San Pedro, 
California. 

Aflîndu-mă în California cu ocazia unei reuniuni medicale, am 
vizitat și fabrica acestei societăţi. Voiam să cunosce modul de recoltare 
a algelor și metoda de preparare a lor pentru consumul oamenilor și 
animalelor. 

Secerătorii recoltează algele din apele coastelor insulei San Cle- 
mente şi din bancurile de alge aflate între Redondo și Digul San Pedro. 

Secerătoarea de alge este o invenţie interesantă. Ea este montată 
la capătul unui șlep pe care transportoarele încarcă algele pe măsură ce 
acestea sînt tăiate. Dispozitivul de tăiat funcţionează ca o secerătoare 
obișnuită care, pe lîngă cuțitul orizontal, mai are de o parte și de alta 
un cuțit ce funcţionează vertical. Este coborit în apă pînă la adîncimea 
de 1 m unde tunde viriurile algelor. Autorităţile nu permit ca acestea 
să fie tăiate mai jos. 

Secerătorile mai mari lasă în urma lor o brazdă de 6 m și în 6 
ore reușesc să taie pînă la 200 tone. Sînt acţionate de un motor cu ben- 
zină instalat la capătul opus al șlepului. 

Algele sînt descărcate la fabrică cu ajutorul a 2 furci uriașe de 
fier acţionate de o macara. Acestea ridică pînă la 450 kg de alge odată, 
pe care le lasă într-un coş, în care sînt tocate în mai puţin de un minut. 
De la tocător sînt duse de un transportor la macerator, unde sînt trans- 
formate într-o pastă ce se scurge într-un rezervor uriaș. Printr-un sis- 
tem de pompe, pasta este transportată apoi spre uscător. 

În această stare, pasta de alge curge foarte repede. Apa pe care 
o conţine, împreună cu nămolul care este prins de plantă și care o face 
extrem de lunecoasă, amestecat cu particule fine de alge, îi dau aspec- 
tul unei paste semilichide cu consistență viscoasă. Procesul de uscare 
este astfel dirijat încît elementele constitutive ale algei rămîn intacte. 

Uscătorul — firma de care vorbim avea 3 dispozitive — constă 
dintr-un tub rotativ de oţel, cu o lungime de 20 m și diametrul de 2 m. 
La capătul inferior este instalat un ventilator puternic. Înclinaţia uscă- 
torului, învirtirea lui și curentul de aer produs de ventilator fac ca 
pasta să curgă încet prin tub, timp în care se produce deshidratarea. 
În drumul pe care-l parcurge, pasta de alge trece printr-o temperatură 
variind de la 760°C la intrarea în tub, pînă la 150°C la punctul de 
ieşire. 

Cînd iese din uscător, produsul se prezintă sub formă de mici 
particule asemănătoare întrucîtva cu fine floricele de porumb. După 
aceea, produsul trece printr-o moară de unde iese transformat într-o 
pulbere grosieră. În această formă este folosit pentru preparatele între- 
prinderii amintite. 

Vastul laborator al firmei este bine dotat, are la dispoziţie un mare 
număr de iepuri, găini și șobolani albi pe care se testează preparatele 
din alge. Rezultatele importante obținute în diferite direcţii sînt rigu- 
ros clasificate și înregistrate. Întreprinderea produce preparate din alge 
sub formă de tablete de 325 mg pentru uz uman și de asemenea granule. 

Cu ani în urmă, regretatul Dr. Weston A. Price din Cleveland, 
Ohio, binecunoscut pentru lucrarea lui referitoare la cauza cariilor 
dentare, a venit la Barre pentru a discuta cu mine despre observaţiile 
îndelungate pe care le făcusem asupra metodelor medicinii populare. 
Tocmai se întorsese dintr-o călătorie în Peru, unde studiase și fotogra- 
fiase starea dinţilor la indivizii care trăiau la mari altitudini în Munţii 
Anzi. Studiase dinţii la multe populaţii primitive din lume, în scopul 
stabilirii cauzelor care duc la formarea cariilor dentare și voise să-și 
completeze studiul cu situația sub acest raport a oamenilor care trăiesc 
la mari altitudini. 

El personal nu putuse urca mai sus de 3900 m, dar se informase 
asupra oamenilor care trăiesc la altitudinea de 4800 m. A aranjat în 
așa fel încît cîțiva dintre aceștia au coborit pînă la el și astfel a putut 
să-i studieze și să le fotografieze dantura. 

În timp ce lucra, a observat din întîmplare că fiecare dintre aceşti 
oameni purta cîte un săculeț de care avea mare grijă. Curios, s-a uitat 
în aceşti săculeți și a văzut alge. Cînd i-a întrebat de unde le procu- 
raseră, la o așa de mare depăratare de ocean, ei au răspuns calm că erau 
adunate din ocean. Drumul pînă la ocean și înapoi le lua o lună. Între- 
baţi pentru ce foloseau algele, au răspuns că erau bune pentru întărirea 
inimii. 

Curînd după vizita doctorului Price, a venit la cabinet un pacient 
care suferise mai multe atacuri de inimă; prezenta acum o afecţiune 
la urechi. Era într-o vineri și l-am rugat să revină lunea următoare. 
Mi-a spus că nu știa dacă va putea să mai vină a doua oară, pentru că, 
urcînd scara pînă la cabinet, fusese nevoit să se oprească de 3 ori pen- 
tru a se odihni, din cauza durerilor de inimă. A adăugat că era nevoit 
să stea liniștit în fiecare dimineaţă pentru a putea eventual să depună 
o activitate moderată după amiaza și seara. 

I-am dat cîteva tablete de alge, recomandîndu-i să ia cîte una, 
fie înainte, fie în timpul sau după fiecare masă, după cum va crede 
de cuviință. 

Lunea următoare a venit din nou la mine și întinzîndu-mi mîna, 
m-a rugat să-i iau pulsul. Acesta număra 72 de bătăi pe minut. L-am 
întrebat de ce dorise să-i iau pulsul. Atunci omul mi-a răspuns că după 
ce luase prima tabletă, durerea de la inimă îi dispăruse complet. De 

data aceasta urcase scările fără a se mai opri să se odihnească. I-am 
spus să continue a lua cîte o tabletă la fiecare masă, iar rezultatul a fost 
că omul a devenit mult mai activ decît fusese înainte. 

Un pastor care locuia cu soția în California se afla în vizită la 
noi. În cursul discuţiilor, deodată, pastorul s-a schimbat la față, indi- 
cînd o gravă suferință și cu mîna dreaptă și-a prins pieptul în regi- 
unea inimii. Cînd am rămas singuri, l-am întrebat dacă suferea de 
inimă, și mi-a răspuns afirmativ. Din cînd în cînd simţea această durere 
trecătoare și era foarte îngrijorat. 

I-am vorbit despre experienţa doctorului Price cu băștinașii din 
Peru care trăiau la 4800 m altitudine și i-am dat cîteva tablete de alge 
cu indicația de a lua cîte una la fiecare masă. Mai tîrziu am aflat că 
tratamentul pusese capăt durerilor de inimă. 

La Universitatea Cornell, prof. Cavanaugh mi-a arătat rezultatele 
experienţelor sale cu alge asupra găinilor Leghorn alb, care demonstrau 
cît de mult poate ajuta sănătăţii acestora un supliment de hrană sub 
această formă și cum ouăle lor erau mult mai bune. El a arătat că aces- 
tea aveau o coajă mai tare şi că gălbenușul putea fi purtat dintr-o mînă 
în alta, fără a se sparge. Îl interesa foarte mult înlăturarea din produc- 
ție a ouălor cu coaja moale. 

Prof. Cavanaugh mi-a mai vorbit și de unele cazuri de fracturi 
ale oaselor care nu se sudau ; discutase cu prietenii săi medici, între- 
bîndu-se. ce dezechilibru se întîmplă în chimismul organismului împie- 
dicînd formarea osului nou și ce-i trebuie acestuia pentru a asigura 
sudura. În fiecare caz el fusese de părere că bolnavilor să li se dea 
alge și a recomandat acest lucru cu insistenţă, deoarece acestea constituie 
o sursă de minerale în formă organică de care organismul are nevoie. 
Informaţiile primite mai tîrziu arătau că imediat după începerea tra- 
tamentului cu alge oasele s-au sudat. Mai tîrziu, prof. Cavanaugh a stu- 
diat influenţa algelor asupra perioadei de timp necesare pentru vinde- 
carea fracturilor, atunci cînd algele sînt administrate zilnic. S-a proce- 
dat la stabilirea cantităţii de calciu, fosfor, fier şi iod la pacienţii cu 
fracturi, la diferite intervale, precum şi în timpul convalescenţei. 
Acest studiu a arătat că timpul necesar pentru vindecarea fracturilor 
poate fi redus cu 20%, dacă pacientul ia alge în fiecare zi și că acestea 
sporesc calciul din sînge. 

Compoziţia în minerale a corpului omenesc şi compoziţia în mi- 
nerale a 25 litri de apă de mare sînt identice. Ţinînd seama de acest 
fapt, ar fi bine să ne întoarcem privirile spre mare pentru a alimenta 
corpul cu mineralele de care avem nevoie. Desigur că într-o anumită 
măsură facem deja acest lucru, consumînd pește şi alte produse ale 
oceanului. Dar acest proces poate fi accelerat dacă vom lua cîte o ta- 
bletă de alge în fiecare zi. Este un mijloc simplu și eficace de a evita 
lipsa de minerale care se creează în organism atunci cînd consumăm 
numai alimente produse de un sol sărăcit în minerale. 

Mulţi localnici din Vermont usucă algele și le sfărimă cu o vergea. 
Ei prepară din acestea un desert, amestecînd o linguriţă de alge sfă- 
rîmate într-o ceașcă cu apă. Amestecul este lăsat să fiarbă încet la 
foc mic pînă ce ia consistenţa mierii. După ce este luat de pe foc şi 
lăsat să se răcească, se adaugă frișcă și este servit ca desert. 

În același scop este folosit și mușchiul care se recoltează de pe 
stîncile de pe ţărmul mării, după trecerea fluxului. După ce se usucă, 
se consumă fără nici o preparare prealabilă. De mulţi ani în băcăniile 
de la Barre se vinde o algă marină denumită „dulce“. Este foarte cău- 
tată. Astăzi sînt sigur că algele în general, precum şi alte produse simi- 
lare ale mării posedă unele substanţe de care organismul omului are 
mare nevoie. Astfel se explică de ce acestea sînt atît de căutate. 


CAPITOLUL XI 


Importanta iodului 


edicina populară se ocupă de cei 3R — Rezistență, Reparaţie şi 

Refacere. În primul rînd, individul se întreabă dacă el 

rezistă la boală așa cum ar trebui ; apoi, dacă este capabil să-și repare 

rănile pe care le-ar suferi în cazul vreunui accident ; și în sfîrșit, dacă 
s-ar îmbolnăvi, este organismul lui capabil să se refacă ? 

Omul a învăţat întrucîtva de-a lungul anilor că iodul stă la baza 
capacităţii lui de a rezista la boală. 

Iodul este necesar glandei tiroide pentru a-și îndeplini funcţia 
normală. Glanda este situată în partea anterioară și inferioară a gîtului. 
Din 17 în 17 minute, tot sîngele din corpul nostru traversează glanda 
tiroidă. Deoarece celulele acestei glande au o afinitate pentru iod, în 
timpul celor 17 minute cît sîngele trece prin glandă, iodul pe care aceasta 
îl secretă ucide germenii slabi — care au putut pătrunde în sînge prin- 
tr-o rană a pielii, prin mucoasa nasului sau a gitului, sau prin absorbţia 
hranei ingerate ajunsă în tubul digestiv. În timpul acestei treceri prin 
glanda tiroidă, germenii puternici și virulenţi devin mai slabi. Dacă 
glanda are o secreție de iod normală, după fiecare 17 minute, ei devin 
din ce în ce mai slabi și în cele din urmă sînt distruși. În caz contrar, 
germenii dăunători care circulă în sînge nu pot fi uciși așa cum ar trebui 
să se întîmple în mod firesc. 

Este bine stabilit că, conţinutul de iod al glandei tiroide depinde 
de cantitatea de iod furnizată de alimentele și apa pe care le ingerează 
individul. Cînd conţinutul de iod al acestora este scăzut, glanda este 
lipsită de un element de care are absolută nevoie pentru a-și îndeplini 
funcţia. 

Din medicina populară aflăm ceva mai mult și anume că această 
glandă mai are și alte funcții în afară de aceea de a nimici microbii 
dăunători din sînge. Prima dintre aceste funcții este recîștigarea ener- 
giei de care avem nevoie pentru activitatea zilnică. Între energia de 
care dăm dovadă și cantitatea de iod din corp există o legătură precisă. 
Prima întrebare care se pune unui om cu organismul epuizat este aceea 
dacă solul regiunii în care trăiește este sărac în iod. A doua întrebare 
este dacă această lipsă poate fi compensată prin mijloace auxiliare. Ori 
de cîte ori energia și rezistenţa sînt mult scăzute în raport cu activitatea 
zilnică ce trebuie desfăşurată de către individ, trebuie să ne gîndim 
dacă nu este cazul să-i prescriem administrarea de iod. 

O a doua funcţie a iodului constă în calmarea organismului și liniș- 
tirea sistemului nervos. Cînd tensiunea nervoasă este accentuată, indi- 
vidul devine agitat, somnul nu mai este odihnitor noaptea, și întregul 
organism se află continuu în alarmă, în agitaţie. Toate aceste simptome 
indică nevoia de iod a organismului pentru a reduce tensiunea nervoasă, 
a relaxa corpul şi a-i da posibilitatea de a se reface prin fabricarea și 
depozitarea de rezerve pe care să le folosească la nevoie. Din medicina 
populară am aflat că de multe ori putem schimba starea de agitaţie, 
de nerăbdare și de neastîmpăr a unui copil sub 10 ani, redîndu-i cal- 
mul şi liniștea în interval de 2 ore, prin administrarea unei picături de 
soluţie de iod în suc de fructe sau legume, sau într-un pahar cu apă 
amestecat cu o linguriţă de oțet de mere. Am prescris această formulă 
în repetate rînduri pentru a potoli un băiețel sau o fetiță cu tempe- 
rament nervos și a reda liniștea mamelor acestora. Această reţetă a dus 
totdeauna la calmarea copilului nervos. 

O a treia funcţie a iodului în organismul uman este în legătură cu 
gindirea. Creierul nostru funcţionează mai bine cînd organismul este 
alimentat cu cantitatea de iod de care are nevoie. 

În sfîrşit, apare şi problema depozitării grăsimii nedorite. Iodul 
este unul dintre cei mai activi catalizatori de oxidare. Catalizatorul este 
scînteia care declanșează în corp focul ce arde hrana pe care o ingerăm 
în fiecare zi. Dacă această hrană nu este arsă complet, se poate depune 
în corp sub formă de grăsime nedorită. 

Deși glanda tiroidă reuşeşte să facă rezerve de iod din sîngele care 
trece prin ea în fiecare 17 minute, ea poate să le și piardă dacă, de 
exemplu, consumăm apă care conţine clor, sau folosim prea multă sare 
de bucătărie. 

Există o lege binecunoscută a înlocuirii corpurilor halogene. Gru- 
pul acestor elemente cuprinde : fluorul, clorul, bromul şi iodul, a căror 
greutate atomică relativă este respectiv : 19, 35, 5, 80 şi 127. 

Activitatea chimică a fiecăruia dintre aceste 4 elemente este in- 
vers proporțională cu greutatea lui atomică. Aceasta înseamnă că fiecare 
dintre ele poate înlocui elementul cu greutatea atomică mai mare, dar 
nu poate înlocui pe cel cu greutatea atomică mai mică. De exemplu, 
fluorul poate înlocui clorul, bromul și iodul, pentru că are o greutate 
atomică mai mică decît celelalte. De asemenea, clorul poate înlocui bro- 
mul şi iodul pentru că ambele au o greutate atomică mai mare. Bromul, 
la rîndul său, poate lua locul iodului din organism pentru că acesta 
are o greutate atomică mai mare. Fenomenul invers nu este posibil. 
Cunoaşterea acestei legi chimice importante ne obligă să reflectăm 
asupra clorului care se adaugă la apa potabilă ca agent purificator. Asi- 
gurăm astfel o apă potabilă care nu mai este dăunătoare organismului 
prin germeni nocivi, dar este dăunătoare prin conţinutul de clor care 
face ca organismul să piardă iodul atît de necesar. 

Dacă trăim într-o zonă săracă în iod, dacă apa potabilă este tra- 
tată cu clor, dacă ne îmbolnăvim frecvent, ne lipsește energia și rezis- 
tența, facem tensiune nervoasă, sîntem lipsiţi de capacitatea de a gîndi 

limpede și acumulăm grăsime mai mult decît trebuie, cum vom putea 
proceda pentru a readuce conținutul de iod din corp la nivelul necesar ? 
Pentru aceasta există 3 metode : 


1. Consumînd alimente a căror analiză arată că sînt deosebit de 
bogate în iod. Printre acestea se numără : toate produsele alimentare 
ale oceanului ; apoi ridichiile, sparanghelul, morcovii, roşiile, spanacul, 
reventul, cartofii, mazărea, căpșunile, ciupercile, lăptucile, bananele, 
varza și gălbenușul de ou și ceapa ; 

2. Aplicînd tinctură de iod pe o mică suprafaţă a corpului ; 

3. Folosind preparatele cunoscute a fi bogate în iod. Unul din 
acestea este untura de pește. Altul este soluţia de iod, care se poate 
obţine de la farmacie. Şi în fine, tabletele de alge despre care am vorbit 
mai înainte. 

Soluţia de iod este un preparat ieftin. În 1880, un medic francez 
numit Lugol a realizat o soluţie care conţine 5% iod și 10% soluţie de 
iodură de potasiu. Aceasta se folosește de atunci încoace continuu şi orice 
farmacist ştie cum se prepară. Orice farmacie o are în stoc permanent. 

Cînd se foloseşte pentru menţinerea conţinutului de iod din corp, 
soluţia se administrează în doze mici și numai în anumite zile ale săp- 
tăminii. Analiza pentru identificarea mineralelor din corp arată că iodul 
se găsește în cantitate foarte mică: 10 picături de iod sînt mai mult 
decît tot iodul din corp. În consecinţă, doza de soluţie Lugol este de una 
sau două picături, în funcţie de greutate. Dacă avem de exemplu 75 kg 
sau mai puţin, doza pentru menţinerea cantităţii normale de iod din 
corp este o picătură la una din mese, marţea şi vinerea. Dacă greutatea 
corporală depăşeşte 75 kg, doza este de 2 picături. Este bine să nu 
uităm că organismul uman funcționează în bune condiţii cînd dispune 
de minimum din ceea ce are nevoie. Dacă o epidemie ia proporţii în 
regiunea unde locuim, este bine să luăm soluţie Lugol de 3 ori pe săp- 
tămiînă, de exemplu lunea, miercurea şi vinerea, pentru a da posibili- 
tatea organismului să-şi facă rezerve. 

Cum urmează a fi administrată soluţia în zilele indicate? În 
general, medicii recomandă ca aceasta să fie luată pe stomacul gol, de 
preferinţă cu 20 minute înainte de masă. 

De-a lungul anilor, medicina populară a elaborat o altă metodă şi 
eu o prefer. Am amintit de ea în prima parte a acestei lucrări şi constă 
din administrarea unei linguriţe de oţet de mere amestecată într-un 
pahar cu apă care devine astfel acidă, la care se adaugă o picătură de 
soluţie Lugol. Conţinutul se amestecă bine şi se bea încet în timpul 
mesel. 

În legătură cu folosirea suplimentară a iodului, studiile mele asu- 
pra vacilor de lapte au furnizat dovezi interesante despre raporturile 
dintre gazdă și microorganisme, virusuri, insecte și alți paraziți. 

La una din cirezi am adăugat cîte 3 picături de soluţie Lugol la 
cele 100 ml de oţet de mere administrate zilnic. Cu acest tratament, 
nevoia de a apela la medicul veterinar a survenit la 8 luni o dată, cînd 
s-a întîmplat să fie o vacă bolnavă. Dimpotrivă, la o altă cireadă 

care nu a primit acest tratament, cazurile de boală au fost frecvente. În 
aceeași perioadă de 8 luni a fost nevoie să recurgem chiar la penicilină 
pentru a salva vacile grav bolnave. 

Am mai observat că păduchii de pe pielea vacilor care primesc 
raţia de oțet de mere cu iod dispar. De asemenea, nici muștele nu le mai 
înțeapă atunci cînd se află la pășune, în timp ce vacile tinere care nu 
sînt tratate astfel continuă a fi atacate. 

La o altă cireadă, în care vacile lepădau vițeii — datorită microor- 
ganismului Brucella abortus care se dezvoltă într-un mediu alcalin 
infectocontagios la vitele mari, cunoscut sub numele de avort Bang sau 
bruceloză — avorturile s-au. rărit foarte mult după ce la fiecare rație 
de hrană s-au adăugat cîte 3 picături de soluție Lugol la fiecare 60 g 
de oţet de mere. 

Cînd am studiat cirezile amintite, m-a interesat și problema coşu- 
rilor în piele la vite. Acestea sînt produse de niște larve ale muştei 
streche, Hypoderma bovis. Adultul nu înțeapă, dar provoacă teamă și 
deranjează mult vitele. 

Am încercat să îndepărtez aceste larve folosind o soluţie de iod și 
oțet de mere. Rezultatele mi-au demonstrat, mie cel puţin, că această 
combinaţie folosită a acţionat în așa fel în organismul gazdei încît l-a 
transformat într-un mediu defavorabil dezvoltării microorganismelor, 
virusurilor, insectelor și altor paraziți. 

Intr-adevăr, prin aplicarea acestui tratament, în interval de un an, 
într-o cireadă de 45 vaci Jersey nu s-au mai găsit decît 10 viermi. Am 
mai observat că prin aplicarea suplimentului de hrană cu mult iod nu- 
mărul bacteriilor sporea, însă putea fi imediat redus prin reluarea tra- 
tamentului cu iod. 

De la Dr. William Weston din Carolina de Sud și din experiențele 
lui asupra cailor de curse aduși acolo pentru iernat, am obținut date 
interesante care m-au ajutat să înţeleg valoarea iodului şi legătura lui 
cu rezistența organismelor. În regiunea amintită sînt iernați aproxima- 
tiv 100 de cai de curse. Cu 2 ani înainte de una din vizitele pe care 
le-am făcut doctorului Weston, îngrijitorul unei herghelii venise la el 
să-i comunice că unul dintre cai avea toate calităţile necesare pentru a 
cîştiga derbiul Kentucky. Dacă se putea stabili cu precizie regimul ali- 
mentar pentru acest cal în așa fel încît să-și păstreze viteza, omul spera 
să realizeze cu el o performanță extraordinară ; apela deci la Dr. Weston 
pentru a stabili regimul de hrană adecvat. 

Cererea îngrijitorului a fost întîmpinată cu mult interes de Dr. 
Weston, care a consimţit să se ocupe de această problemă. Prima mă- 
sură pe care a luat-o a fost obţinerea de probe din tot ce i se dădea 
calului ca hrană. Probele au fost trimise pentru analiză la Laboratorul 
de cercetări dietetice alimentare din Carolina de Sud. În urma acestei 
analize, Dr. Weston a recomandat sporirea cantităţii de iod în hrana 
calului, încluzînd în aceasta elemente nutritive bogate în acest element. 
Prescripţia a fost respectată întocmai, iar în sezonul următor calul a 
cîştigat toate cursele la care a luat parte. 

În urma acestei reuşite, Dr. Weston a fost invitat de doi mari pro- 
prietari de cai de curse pentru a stabili regimul de hrană al cailor lor. 
S-a procedat din nou la includerea de elemente nutritive bogate în iod, 
în hrana obişnuită de pînă atunci ; toţi caii supuși unui regim de hrană 
bogată în iod au cîștigat cursele la care au participat. Acest fapt pare 
a demonstra în întregime legătura dintre iod și energia și rezistenţa pe 
care le dobîndește organismul. 

Am primit ulterior de la Dr. Weston o copie după o scrisoare ce-i 
fusese adresată — în calitate de președinte al Comisiei de cercetări 
dietetice din Carolina de Sud — de către un grup de proprietari de cai. 
Aceasta scoate în evidență necesitatea de a respecta obligaţiile faţă de 
natură prin adoptarea unui regim alimentar din care să nu lipsească 
iodul. Scrisoarea avea conţinutul următor : 


„Stimate domnule Dr. Weston, 


Acum cînd ne aflăm la jumătatea sezonului de curse, am dori să 
vă comunicăm cîteva dintre observaţiile noastre în legătură cu iernarea 
cailor noștri în Carolina de Sud și hrănirea lor cu furajele preparate 
şi echilibrată din punctul de vedere al mineralelor pe care le conţine, 
conform recomandărilor dumneavoastră. 

După 6 ani de experienţă cu cîteva sute de cai, sîntem mai con- 
vinși decît oricînd că hrana din regiunea dumneavoastră, bogată în iod 
constituie factorul decisiv pentru mulți dintre caii noștri. Permiteţi-ne 
să dăm un exemplu. În vara aceasta în zona hipodromurilor de la 
New York a izbucnit printre caii de 2 ani o epidemie de gripă şi tuse 
care s-a extins foarte repede de la un grajd la altul şi toate vechile 
metode de tratament s-au dovedit fără rezultat. 

După cercetări amănunțite am constatat că această epidemie nu a 
afectat nici unul dintre caii care iernaseră în Carolina de Sud. Firește 
că noi am vorbit deseori despre acest lucru și în felul acesta am atras 
atenţia multora asupra meritelor pe care le au ideile și constatările 
dumneavoastră. 

Am constatat că toţi caii noștri care au iernat în Carolina de Sud 
sînt aproape imuni la bolile de piele şi alte boli contagioase care fac 
ravagii în raza cîmpurilor de curse și în împrejurimi. Aţi remarcat ce 
repede putem vindeca aceste boli la caii tineri. Credem că sîngele lor 
este aşa de purificat prin acţiunea iodului din hrana şi apa dumnea- 
voastră încît orice infecţie obișnuită este înlăturată, iar organismul lor 
este așa de întărit încît este capabil să lupte şi să respingă orice boală, 
afară de cazul vreunei infecţii directe datorate unei răni deschise. Acum 
cîțiva ani, un antrenor era considerat priceput cînd reușea să aducă la 
curse cai bine hrăniţi, cu musculatura dezvoltată și antrenați. Iată însă 
că structura acestor mușchi și conţinutul fluxului de sînge care-i hră- 
neşte sînt factorul hotărîtor pentru a avea un cal cu adevărat în formă. 

Apreciind bunele rezultate pe care le-aţi obţinut cu caii noștri, 
precum și ceea ce am învăţat din munca dumneavoastră, sîntem convinşi 
că veţi găsi și în sezonul următor timpul necesar pentru continuarea 
acestor experienţe“. 

Pentru a stabili dacă instinctul joacă un rol în orientarea vacilor 
de lapte spre hrana bogată în iod, proprietarul cirezii de 45 de vaci pe 
care le avusesem sub observaţie mai înainte a confecționat, la cererea 
mea, o iesle specială la capătul aleii, pornind de la grajd. Această iesle 
era împărţită în 4 compartimente acoperite, pentru a fi protejate de ploi. 

Într-unul dintre compartimente s-a pus suplimentul de hrană care 
se bucura de o largă publicitate pe plan naţional și care conţinea iod şi 
alte minerale sub formă anorganică. Al doilea compartiment conținea 
făină de oase, iar al treilea hrană conținînd alge, în care se găsesc, în 
formă organică, toate mineralele. În al patrulea compartiment s-a pus 
sare. 

Ne-am așezat lîngă iesle pentru a observa ce se va întîmpla cînd 
vacile vor trece pe lîngă ea prima dată. 

Fiecare vacă a mirosit fiecare compartiment şi toate au trecut pe 
lîngă hrană constînd din minerale sub formă anorganică, fără a o atinge. 
Citeva dintre ele au mîncat puţin din făina de oase și alte cîteva din 
sare. Ceea ce le-a atras însă în mod deosebit a fost hrana din alge, care, 
după cum am spus, conţine mai mult iod decît oricare alte furaje. Oricît 
de repede umpleam compartimentul, ele îl goleau imediat. Acest fapt 
a lămurit problema pentru noi. Vacilor le place iodul, dar în formă or- 
ganică, adică așa cum se găsește în stare naturală. După aceea, am dat 
alge şi la 12 tauri de rasă Jersey din grajd. Aceștia le-au consumat foarte 
repede și ar mai fi vrut încă. 

Unul dintre prietenii mei se ocupă și cu creșterea cîinilor de vi- 
nătoare și anume cu prepelicari englezi. După ce îi dresează pentru 
vînătoare, îi vinde. 

Impresionat de efectele binefăcătoare ale oţetului de mere asupra 
stării sănătăţii și rezistenței proprii, m-a întrebat dacă n-ar fi bine să 
încerce a da oțet și cîinilor săi. El considera că oboseau prea repede 
cînd vînau. Am stabilit astfel un program. În perioada cînd cîinii nu 
vînau, în raţia lor de hrană se adăuga zilnic cîte o lingură de oţet de 
mere. În sezonul de vînătoare li se dădeau cîte 2 linguri pe zi. Folosind 
această metodă timp de 3 ani, am ajuns la concluzia că dacă unui cîine 
de vînătoare i se adaugă : 1. o dată pe zi, în raţia de hrană, o lingură de 
oţet de mere în perioada cînd nu este folosit la vînătoare ; 2. cîte o 
lingură de oţet de două ori pe zi, în perioada de vînătoare ; 3. o lingură 
la apa pe care o bea în timpul vînătorii ; 4. o lingură de oţet nediluat 
cînd câinelui îi este sete și apa lipsește, se obţin rezultatele următoare : 

1. Câinele nu obosește repede. Cîinele de condiție medie, care nu a 
primit oţet, este bun de vînătoare timp de 3—4 ore pe zi. Cel care a 
primit oţet vînează cîte 8—10 ore pe zi, neîntrerupt. Este deci limpede 
că oţetul sporește rezistența cîinelui de vînătoare ; 

2. Cîinele nu dă semne de oboseală în respiraţie niciodată în timpul 
vînătorii ; 

4. Acest cîine își păstrează pofta de mîncare şi mănîncă foarte 
bine în timpul vînătorii ; 

5. În fine, în timpul vînătorii cîinele nu pierde din greutate. 

Am încercat să adaptez cele ce am învăţat cu caii de curse și cîinii 
de vînătoare, acţiunilor mele pentru menţinerea sănătăţii omului cu 
activitate zilnică intensă. 

Dimineaţa, el trebuie să bea încet, în timp ce se îmbracă, un 
un pahar cu apă în care se diluează două lingurițe de oţet de mere. 
Pentru ce ? 

Pentru că acizii diluează lichidul din corp, așa cum se ştie încă 
din vremea cînd practica sîngerării era o formă obișnuită de tratament. 
Noi am constatat că laptele unei vaci normale are o reacție ușor acidă. 
Cînd devine alcalin, acesta este gros ca supa. Totuși, această îngroșare 
dispare și laptele își recapătă aspectul normal, fluid ca apa, dacă vacii 
i se administrează 120 ml oţet de mere şi 120 ml apă, seara și dimineaţa. 

Mai există și alte mijloace pentru urmărirea efectelor acestui tra- 
tament, dar considerăm că este suficient ceea ce am spus pînă acum. 
Important este că nici un om care desfășoară o activitate nu dorește ca 
sîngele lui să fie gros ; el știe că acesta trebuie să fie subţire, pentru a 
putea circula ușor în tot corpul, ușurînd astfel funcția inimii de pom- 
pare a sîngelui. 

La micul dejun, această persoană trebuie să evite alimentele cu 
făină de grîu, zahărul rafinat, citricele și sucurile de citrice, deoarece la 
majoritatea oamenilor, aceste alimente schimbă reacţia acidă normală 
a urinei în alcalină. Alcalinitatea este semnul care arată că sîngele este 
mai gros decît trebuie, că acesta nu circulă ușor în corp și presupune 
un efort mai mare din partea inimii pentru a-l pompa. De aceea, indi- 
vidul trebuie să înlocuiască aceste alimente neindicate prin produse din 
porumb și secară ; în loc de zahăr, să consume miere ; poate consuma 
suc de mere, de afine, ori de struguri, după preferinţă. 

La prînz, trebuie să ia un pahar cu apă amestecat cu 2 linguriţe 
de oțet de mere și 2 linguriţe de miere. În acest fel, el aprovizionează 
organismul cu acid preluat din sol prin intermediul fructelor, legumelor, 
zarzavaturilor și cu energie solară prin intermediul mierii. Se poate lua 
înainte, în timpul mesei sau după masă. 

Cînd cineva se pregătește pentru o zi de acţiune dinamică, efortul 
depus schimbă reacţia acidă normală a urinei, în alcalină. Nu este deci 
recomandabil ca în dimineaţa acelei zile să mănînce alimente care, ca 
să zicem așa, vor dubla schimbarea. De aceea, preparatele pe bază de 
făină de grîu, zahărul și citricele ca și sucurile lor vor trebui evitate 
pentru ca seara omul să se întoarcă acasă mai puţin obosit mintal și 
fizic. 

La cină va lua de asemenea 2 lingurițe de miere cu 2 linguriţe de 
oţet de mere diluate într-un pahar cu apă ; amestecul poate fi luat fie 
înainte de cină, ca aperitiv, fie în timpul cinei. 

Este de asemenea bine să înceapă masa cu o salată verde pentru a 
obţine acidul din sol şi energia solară depozitate în foile de salată. 

După o zi de muncă excesivă, care a creat organismului o stare agi- 
tată sau o oboseală puternică, trebuie să consume pește sau alte pro- 
duse marine, pentru că acestea îi furnizează iodul și potasiul care cal- 
mează sistemul nervos. 

Trebuie să încerce reducerea cărnii de vacă, de miel sau porc la 
numai de două ori pe săptămînă şi anume în zilele cu program ușor, 
deoarece consumul de carne este recomandabil înaintea eforturilor. 
Trebuie reţinut că organele interne, cum este ficatul, reprezintă un de- 
pozit al animalului pentru vreme de nevoie. Este deci bine să consumăm 
ficat sau lebervurşt o dată pe săptămînă. Treptat, urmărind programul 
expus mai sus, se pot face schimbări în alegerea regimului alimentar, 
astfel încît cantităţile ingerate să echilibreze pierderea de forță şi 
energie. 

Să presupunem că recomandările schițate mai sus au fost urmate 
şi omul constată totuși că uneori greutăţile întîmpinate în activitatea lui 
îi scad capacitatea de refacere. În acest caz este bine ca la micul dejun 
să bea un pahar de suc de struguri sau de mere în care se pune o pică- 
tură de soluţie Lugol ; aceasta se poate lua însă și într-un amestec de 
oţet de mere cu apă. Potasiul din soluție acționează ca un calmant asu- 
pra organismului, ducînd la destinderea acestuia şi dîndu-i posibilitatea, 
atunci cînd are ocazia, să se odihnească și să se relaxeze. Iodul declan- 
șează mecanismul care organizează corpul pentru liniște, pentru formarea 
şi depozitarea de rezerve. Cînd se lucrează în tensiune, doza de soluție 
Lugol trebuie luată zilnic pînă la trecerea acestei perioade. Cînd corpul 
devine saturat cu iod, se observă o sporire a umidității în nas. În acest 
caz, se suspendă iodul pînă ce nasul revine la normal. 

Pe măsură ce ne studiem, învăţăm să cunoaștem cînd avem nevoie 
de iod. Cînd observăm că somnul de noapte nu ne aduce reconfortarea 
pe care eram obișnuiți să o simțim dimineaţa, trebuie să ne gîndim la 
reluarea tratamentului cu iod. Dacă învăţăm să-l folosim, el redă orga- 
nismului capacitatea de a se reface și a se păstra în formă bună. 


CAPITOLUL XII 


Uleiul de ricin şi uleiul de porumb 


N u poţi studia medicina populară ani de-a rîndul fără să te 

loveşti de uleiul de ricin, care are o serie întreagă de apli- 
caţii în terapeutică. Nu mă refer aici la întrebuințarea lui obișnuită ca 
Jaxativ, ci la acțiunea lui locală asupra pielii și ţesuturilor de sub 
aceasta. 

Primele mele cunoștințe despre întrebuinţările externe le ule- 
iului de ricin le-am aflat de la un bun medic de ţară care mi-a spus că 
el îl folosea pentru vindecarea nevilor. Am început, așadar, să cercetez 
şi să inventariez cazurile în care se aplică extern acest ulei, în scopuri 
medicinale : 


1. Metoda de tratare a nevilor constă în ungerea acestora cu ulei 
de ricin seara şi dimineaţa, frecînd ușor, cam de 20 ori, pentru ca uleiul 
să pătrundă în excrescenţă ; 

2. Uleiul de ricin se folosește, de asemenea cu bune rezultate 
pentru tratarea ulceraţiilor pielii ; 

3. Moașele mai în vîrstă obișnuiau să aplice ulei de ricin pe om- 
bilicul noului născut, atunci cînd se constata că se vindecă greu; 

4. Cu ulei de ricin se masează, de asemenea, pieptul femeilor 
pentru sporirea lactaţiei ; 

5. Cînd ochii se congestionează sau sînt iritaţi, o picătură de ulei 
de ricin slăbește iritaţia şi aduce ușurare ; 

6. La copiii mici, dacă părul nu creşte normal, se aplică ulei de 
ricin de două ori pe săptămînă, seara, înainte de culcare. Pielea capului 
se masează bine cu ulei, care rămîne aşa pînă dimineaţa, cînd se înlă- 
tură prin șamponare. După ce prin folosirea uleiului de ricin de două 
ori pe săptămînă se restabilește creșterea normală a părului, întreți- 
nerea acestuia poate fi asigurată prin aplicarea tratamentului o dată la 
două săptămîni sau o dată pe lună ; 

7. Uleiul de ricin aplicat pe gene înainte de culcare, de trei ori 
pe săptămînă, duce la îndesirea lor și le face să crească mai lungi. 
Același tratament se aplică şi la sprîncene ; 

8. Uleiul de ricin se folosește și pentru tratarea ochilor cîinilor de 
vînătoare, iritați în urma alergării prin iarbă ; 

9. În cazuri de bronșită se aplică pe piept un amestec de două lin- 
guri de ulei de ricin şi o linguriţă de ulei de terebentină. Cu acest 

amestec se masează puţin pieptul şi apoi se acoperă cu o pătură. Dacă 
afecțiunea este ușoară, tratamentul se aplică seara la culcare ; dacă este 
gravă, de trei ori pe zi ; 


10. În multe case de fermieri se păstrează întotdeauna la îndemînă 
cîte o sticlă cu ulei de ricin. Cei care cunosc remediile medicinii popu- 
lare aplică acest ulei, cu o pană, pe orice tăietură, jupuitură sau rană ; 


11. În cazul hemoroizilor externi, ungerea lor cu ulei de ricin îi 
înmoaie și astfel se pot retrage ; 


12. Poate fi aplicat pe picioare de două ori pe săptămînă sau mai 
des, dacă picioarele au fost suprasolicitate. Tratamentul constă în unge- 
rea şi frecarea picioarelor cu ulei de ricin seara la culcare, după care 
se pun șosete de bumbac. În dimineaţa următoare pielea este catifelată 
și în general, senzaţia de oboseală și durere dispare. Uleiul de ricin 
poate fi folosit în același fel, seara și dimineața, pentru înmuierea bătă- 
turilor și calusurilor, înlăturînd durerile. Acest tratament este un reme- 
diu specific împotriva bătăturilor moi. 

Posedînd aceste date despre diferitele întrebuinţări ale uleiului 
de ricin în medicina populară am început să-l experimentez și eu obţi- 
nînd rezultatele următoare : 

Un pacient, de profesie avocat, în vîrstă de 64 de ani, avea un nev 
pe marginea nării drepte ; la sfatul meu, a aplicat ulei de ricin seara 
și dimineaţa, frecînd ușor cu degetul pentru ca uleiul să pătrundă mai 
adînc. După 3 săptămîni nevul a dispărut. 

Pe cînd potriveam ochelarii unei paciente în vîrstă de 62 de ani, 
am observat că aceasta avea un papilom de 3X3X3 mm pe partea ex- 
ternă a sprîncenei stîngi. Avea o suprafață netedă și aspectul unui mic 
ciorchine de strugure, de culoarea pielii. Întrebînd-o de cînd avea papi- 
lomul, am aflat că apăruse cu trei luni în urmă. l-am recomandat ca, 
de trei ori pe zi, să aplice pe papilom ulei de ricin şi să mă țină la 
curent cu cele ce se întîmplă. După șase săptămîni papilomul a dispărut 
complet și fără urme, astfel încît nu mai puteai ști unde fusese. 

O altă femeie, în vîrstă de 49 de ani, avea un papilom pe obrazul 
drept. Apăruse cu cel puţin 10 ani în urmă, dacă nu mai mult și era 
destul de jenant, pentru că atunci cînd se ştergea pe față, se agăța de 
prosop. Am măsurat papilomul și am găsit că avea o bază de 6X6 mm 
şi înălțimea de 5 mm. După două săptămîni de tratament cu ulei de 
ricin, aplicat așa cum prescrisesem și în celelalte cazuri, papilomul a 
scăzut în dimensiuni aşa încît acum nu mai era prins de prosop cînd 
femeia se ștergea pe față. După o lună, l-am măsurat din nou și am 
constatat că baza se redusese la 4X4 mm, iar înălțimea la 3 mm. 

O tînără femeie, căsătorită, în vîrstă de 30 de ani, avea o aluniță 
de culoare brună, în mijlocul obrazului drept, cam de mărimea unghiei 
de la degetul mic. Aceasta era atît de închisă la culoare încît se distin- 
gea sub fard. Mi-am exprimat părerea că uleiul de ricin ar putea avea 
efect, dacă ar fi dispusă să încerce. Spunîndu-mi că o are de cînd era 
copil, a acceptat recomandarea mea. În fiecare seară înainte de culcare, 
după ce își înlătura fardul, ungea aluniţa cu ulei de ricin, ștergînd pie- 

lea din jur. După o săptămînă, a observat că aluniţa a început să se 
deschidă la culoare. După alte trei săptămîni, alunița a dispărut complet. 
Locul unde fusese a rămas neted, iar culoarea pielii era acum la fel ca 
restul. 

M-a interesat de asemenea problema așa numitelor „pete de ficat“, 
de culoare brună, care apar pe față și pe mîini la persoanele vîrstnice. 
M-am întrebat dacă nu cumva ar putea da rezultate favorabile trata- 
mentul cu ulei de ricin. Am dat de un pacient care avea vreo 12 pete 
de acest fel pe dosul fiecărei miîini şi i-am recomandat să aplice ulei de 
ricin seara şi dimineaţa. Pacientul a acceptat bucuros să mă asculte, 
avînd în vedere că și el dorea să scape de ele. După o lună de tratament, 
petele au dispărut complet ; dacă nu le-aș fi văzut, n-aş fi ştiut nicio- 
dată că le avusese. 

Am extins apoi studiile mele la uleiurile vegetale obţinute din 
boabele de porumb matur. Deși produs pentru scopuri culinare am con- 
statat că acest ulei are și proprietăți medicinale preţioase. Printre 
avantajele pe care uleiul de porumb le prezintă, este în primul rînd 
acela că se produce ușor ; în plus, ieftin şi se ia cu plăcere, fiind aproape 
insipid. 

Uleiurile din porumb constituie o bogată sursă de acid. Analiza 
completă a unuia dintre aceste uleiuri, cu fiecare acid calculat pe baza 
cantităţii totale de grăsimi, indică : acid linolenic — 1,85% ; acid lino- 
leic — 38,24%; acid oleic — 42,78% ; acid palmitic — 7,56%; acid 
stearic — 4,82% ; acid arahic — 0,22% ; acid lignocerie — urme. 

Prescriind ulei de porumb, cîte o lingură la una sau la toate cele 
trei mese, se obţin rezultate pozitive în alergii, astme şi migrene, deoa- 
rece el ajută la menţinerea reacției acide a urinei. Uleiul de porumb 
contribuie substanţial la schimbarea chimismului organismului din 
alcalin în acid. 

De asemenea, dacă pe marginile pleoapelor se formează solzișori şi 
mici granule, o lingură de ulei de porumb înghițită la micul dejun şi alta 
la cină, timp de o lună, readuc de obicei pleoapele la normal. În acelaşi 
mod se tratează petele de eczemă uscată sau solzoasă de pe corp. Aces- 
tea dispar în interval de 1—2 luni. Folosit pentru curățirea zonei ecze- 
matoase, uleiul de porumb înlătură solzii, lăsînd pielea moale și suplă. 

O lingură de ulei de porumb luată zilnic la una dintre mese, sau 
la toate trei, s-a dovedit a fi foarte eficace în combaterea edemului an- 
gionervos, care se caracterizeză prin umflarea subită a uneia din buze, 
a unei părți a feței, sau a frunţii. În aceste cazuri, uleiul administrat 
oral duce de obicei la dispariția umflăturii. 

Am aflat de asemenea de la pacienţi că acest tratament dă rezul- 
tate şi în afecțiunile părului și ale pielii capului. Administrat de două 
ori pe zi, oral, dimineaţa şi seara, în cazul cînd părul este fără vitalitate 
și nu se poate folosi peria şi pieptenele, uleiul de porumb restabilește 
luciul acestuia şi îl face uşor de aranjat. De obicei acest tratament înlă- 
tură mătreaţa în decurs de 1—2 luni. 

Uleiul de porumb este bun și pentru frecţii. În acest scop dau 
pacienţilor mei următoarele instrucţiuni : se încălzește uleiul și se ma- 

sează cu el tot capul ; se înfășoară capul cu un prosop care a fost înmu- 
iat în apă fiartă și stors. Această operaţie se repetă de 5—6 ori. După 
aceea, se frecţionează capul cu săpun cu lapte. Părul devine aşa de 
lucios încît strălucește. Unele mame au venit la cabinet pentru a-mi 
arăta ce frumos şi moale este părul copiilor lor după un șampon cu ulei 
de porumb. 

În general, m-am convins pe deplin din propria-mi experiență că 
întrebuinţările uleiurilor în medicina populară au la bază temeiuri se- 
rioase. Acestea ne reamintesc că medicina populară s-a dezvoltat folo- 
Sind substanţe cu proprietăţi preventive și curative naturale, care au 
fost totdeauna la dispoziția omului. Uleiurile se găsesc în plantele de 
pretutinderi. Dacă reflectăm suficient pentru a ne aminti că natura este 
înțeleaptă, nu mai este nevoie să ne întrebăm : „Oare vor avea vreun 
efect ?“ Natura garantează pentru ele. 


CAPITOLUL XIII 


Importanța medicinii populare 


cum cîțiva ani, o pacientă înaintată în vîrstă mi-a adus o carte 

publicată în 1824. „Eu fiind ultimul descendent al familiei, 
mi-a spus ea, cartea nu are cui rămîne după moartea mea și de aceea 
doresc să v-o dăruiesc dumneavoastră“. Cartea poartă titlul : „Botanistul 
american și medicul familiei“. Ea tratează despre proprietăţile medicinale 
ale elementelor vegetale, animale și minerale din natură și folosirea lor 
în practica medicală și chirurgicală. 

Aruncînd o privire asupra observaţiilor cuprinse în această lucrare 
și reflectînd la experiența mea în domeniul medicinii  popoulare, am 
tras concluzii asupra metodelor ei de rezolvare a probelemelor ridicate 
de omul-pacient. 

Din cauza instabilității climei, primul lucru pe care medicina popu- 
lară din Vermont îl ia în considerare la declanșarea unei boli este influ- 
enţa vremii. Cînd temperatura exterioară scade, reacţia sîngelui devine 
imediat mai alcalină, glandele suprarenale sînt mai active și tensiunea 
arterială urcă ; cînd sîngele devine mai alcalin înseamnă că chimismul 
țesuturilor s-a schimbat. Dimpotrivă, cînd temperatura exterioară urcă 
timp de cîteva zile, sîngele devine mai puţin alcalin, activitatea glandelor 
suprarenale scade, iar tensiunea arterială coboară de asemenea, ceea ce 
înseamnă că chimismul ţesuturilor se schimbă în raport de condiţiile pre- 
dominante din mediul înconjurător. 

Cum me învață medicina populară să protejăm corpul împotriva 
schimbărilor frecvente ale vremii, care suprasolicită organismul uman ? 
În principiu, această protecţie se obține prin menţinerea la un pH acid 
a reacției organismului. 

Dar cum se poate realiza acest lucru ? Prin asigurarea organis- 
mului cu o rație zilnică de acid, în funcţie de răcirea vremii. Care este 
forma ideală a raţiei de acid ? Oţetul de mere, care este produs din 
mere întregi, reprezintă o formă pură de elemente ideale. Cum se ia 
această rație de acid ? Foarte simplu : cîte una sau mai multe linguriţe 
într-un pahar cu apă, o dată sau de două ori pe zi. 

După ce rezolvă problema infulenței vremii asupra organismului, 
medicina populară își îndreaptă privirile spre influenţa mediului. Pota- 
siul este pentru sistemul nervos ceea ce calciul este pentru oase. Lipsa 
de potasiu poate fi compensată prin adăugarea une picături de soluţie 
Lugol la raţia zilnică de oţet de mere. Aceasta satisface nevoia de iod 
şi potasiu a organismului. Un exemplu de influență a mediului asupra 

organismului este senzația de țîrfit, biziit, șuierat sau de alte zgomote 
într-una sau în ambele urechi. Această stare neplăcută poate fi înlă- 
turată prin tratamentul indicat mai sus. 

„Factorii de mediu“. Aceasta nu este o simplă expresie. Factorii de 
mediu pot fi asemuiți instrumentelor care alcătuiesc o orchestră simfo- 
nică. Fiecare instrument în sine produce o melodie, dar fiecare melodie 
are un sunet al său propriu. Laolaltă, instrumentele creează muzica — 
dacă notele sînt executate corect. Pentru bunăstarea organismului fie- 
care factor povoacă rezultate clinice specifice. Ca și instrumentele folo- 
site în muzica simfonică numai interacțiunea factorilor de mediu, care 
produc rezultate clinice prin intervenția lor în mecanismul corpului, 
„armonizează“ organismul spre bine sau rău. 

După ce a verificat influența vremii și a mediului, medicina popu- 
lară se ocupă de influența hranei asupra organismului. Ea susține că 
noi clădim şi reclădim această „casă umană“ prin alimentele şi lichi- 
dele pe care le consumăm și aerul pe cale-l respirăm. Ținînd seama de 
tipul rasial dominant al individului, care constituie un factor important, 
se apreciază regimul alimentar al tipului respectiv și, pe cît se poate se 
încearcă a se readuce individul la acest regim. De-a lungul secolelor, 
rasa a elaborat prin metoda încercării și erorii regimul alimentar adec- 
vat ; la rîndul său acest regim a creat un tip de organism a cărui func- 
ționare optimă se bazează tocmai pe el. 

După ce rezolvă problema influențelor hranei şi mediului asupra 
organismului, medicina populară își îndreaptă atenția spre străvechiul 
duel dintre celulele organismului și microorganismele dăunătoare. Fireşte 
că este greu să colaborezi cu natura dacă nu cunoști schema pe care ea 
o aplică pentru păstrarea sănătăţii. Cînd știm însă că microorganismele 
nocive se dezvoltă într-un mediu alcalin și că natura ne-a dăruit cu gene- 
rozitate acizi — în fructe, rădăcini și frunze de plante comestibile —, 
putem aprecia mai bine nevoia de a urma sfatul naturii. Aceasta nu 
cere altceva decît să asigurăm organismului o cantitate suficientă de 
acid pentru a evita ca țesuturile să devină un mediu alcalin propice 
dezvoltării microorganismelor patogene. 

Nu există om care să nu dorească să se bucure de sănătate, ener- 
gie și rezistență suficientă, singurele condiţii ce ne fac atît munca cît 
şi distracţiile plăcute și productive. Vă asigur că dacă veţi urma drumul 
schițat aici, puteţi ajunge la sfîrşitul vieţii cu o digestie, vedere, auz, 
intelect şi rezistenţă fizică bune, într-un cuvînt, păstrîndu-vă integri- 
tatea tuturor facultăţilor fizice și psihice. 

Sîntem înclinați să cresem că știm o mulţime de lucruri despre 
organismul nostru și cum să-l păstrăm în bună stare. Într-o oarecare 
măsură, este adevărat. Sîntem însă departe de a ști tot ceea ce am putea 
şti. Personal am avut nevoie de mulţi ani de observaţie pentru a înţelege 
medicina populară din Vermont și raționamentul terapeutic după care se 
ghidează ea. Într-un fel s-ar putea numi medicină demodată. Desigur 
că a fost multă vreme aplicată în practica zilnică de sute de generații 
şi are în primul rînd un caracter preventiv ; originile ei ţin de vremu- 

rile primitive cînd oamenii și animalele aflați în continuă mișcare, pur 
şi simplu nu aveau timp să zacă bolnavi : se mișcau sau mureau. 

Civilizaţia cu stressurile și eforturile pe care le impune a adus 
multe și noi forme de tulburări și boli, dar principile care stau la baza 
medicinii populare continuă a fi un mijloc permanent de lărgire a ori- 
zontului cunoștințelor asupra acestora. Civilizaţia nu a adus nici 
o lege nouă a biochimiei şi fiziologiei și nici nu a îmbunătăţit vreuna din 
cele vechi. Natura s-a îngrijit de toate acestea de la început, creind 
organismul cu un echilibru ideal. Boala reprezintă o dificultate în res- 
tabilirea echilibrului deranjat cu sau fără știință. Boala este un semnal 
care ne avertizează că am încercat să ne îndepărtăm de drumul prin- 
cipal trasat de natură. 

Educat în spiritul medicinii științifice și cunoscînd metodele aces- 
teia, am avut totuşi o mare curiozitate pentru acest bogat izvor de cunoș- 
tințe și practici pe care-l reprezintă medicina populară din Vermont. 
In studiile și cercetările mele mi-am propus anumite scopuri. În multe 
privinţe în nici un mediu nu putea fi mai greu de studiat și experimentat 
cea ce recomandă medicina populară decît în acela al Vermontului. De 
aceea cred că măsurile care dau rezultate bune în condiţiile aspre ale 
Vermontului, pot funcționa chiar mai bine în condiţii climatice mai 
blînde și mai puţin capricioase. 

Cu aceste consideraţii, am ajuns la capătul studiilor și cercetă- 
rilor pe care mi-am propus să le fac. Pot trece acum de o parte, lăsînd 
locul altora să le continue, dar voi urmări întotdeauna, cu viu interes, 
rezultatele ce se vor obține. 


Anexe 


ANEXA A 


Cîteva observaţii asupra animalelor 


În creşterea puilor de găină se obțin efecte surprinzătoare, dacă în apa de 
băut a acestora se pune o anumită cantitate de oțet de mere. Aceştia cresc mai 
repede, penajul apare mai timpuriu, sînt mai viguroşi și mai mari, au mai multă 
carne şi pregătiți, sînt foarte gustoşi. 

Am scris unui prieten medic care se ocupă în timpul liber cu creşterea 
curcilor, împărtăşindu-i rezultatele observațiilor mele asupra puilor de găină. S-a 
hotărît şi el să adauge puțin oțet de mere în apa de băut a curcilor. Mai tîrziu 
mi-a comunicat constatările sale : carnea curcilor era foarte fragedă, iar oasele 
aveau o măduvă mai roşie, ceea ce indica un ritm intens de formare a globulelor 
roşii care ajută la regenerarea sîngelui. 

Nurca este un animal de pradă şi se hrăneşte deci cu carne. Am urmărit 
cu atenție o crescătorie de nurci care număra 200 femele și 300 masculi. Împere- 
cherea lor avea loc în fiecare an în luna martie și de la tot efectivul se obțineau 
3500 de pui. Aceștia devin maturi în 3 luni și sînt sacrificați în noiembrie și 
decembrie, cînd pielicelele iau drumul pieţii. 

Asupra acestor nurci am făcut următoarele observaţii. Nurca tolerează în raţia 
sa de hrană cel mult 11%; proteine. Cînd conţinutul de proteine s-a ridicat la 
20%, nurcile au început să moară. La autopsie s-a constatat că vezica urinară era 
plină cu pietre, despre care buletinul de analiză arăta că erau pietre de uraţi. 
Din această cauză au murit 40 de nurci, iar laboratorul afirma că moartea se 
datora cantităţii prea mari de proteine în alimentaţie. Cînd conţinutul de proteine 
din raţia de hrană a fost redus din nou la 11%, nici o nurcă nu a mai murit din 
cauza pietrelor la vezica biliară. Această observaţie ne face să credem că în gene- ' 
ral, între hrana prea bogată în proteine şi formarea de pietre la rinichi sau în 
vezica urinară, ar putea exista o legătură. 

Nurcile manifestă o formă gravă de amețeli care se poate asemăna cu sin- 
dromul Ménière. Se clatină și merg în cerc, mai tîrziu se învirtesc în jurul cozii 
apucînd cu botul virful acesteia și muşcîndu-l continuu, într-un gest disperat de 
a se calma. Dacă ameţeala durează, ele continuă a-și mușca coada în timp ce se 
` învîrtesc, pînă ce o mestecă toată pe cei 30 de cm. În acest caz masculul devine 

fără valoare, deoarece pentru a se menţine în poziţie la împerechere, el trebuie 
să se sprijine în coadă. Literatura de specialitate pe care am consultat-o arată 
clar că această sali E3 cauzată de cantitatea prea mare de proteine în alimen- 
tație. Am aflat de aerhehea că în stare sălbatică nurca obține acidul de care are 
nevoie mîncînd fructe nze. 

Am recomandat prietarului crescătoriei să adauge un sfert de linguriţă 
de oțet de mere la raţiaj fiecărei nurci care prezenta simptomele descrise mai sus, 
și care par a fi foarte frecvente la nurcile de culoare pastel. d 

Cîteva dintre nurcile de culoare pastel de la această crescătorie au fost vîn-* -` 
dute ca reproducătoare. Noii proprietari nu au adăugat oțet de mere la raţia de 

hrană, iar rezultatul a fost că simptomele descrise au reapărut Acest fapt întărește 
ideea că animalul care primește hrană bogată în proteine trebuie să primească şi 
acid în cantitate corespunzătoare pentru a-şi păstra echilibrul său metabolic 

Iată alte observaţii. Într-o turmă de capre a apărut o deficiență de cobalt. 
Cobaltul există în corp în cantitate foarte mică. Pînă la această întîmplare niciodată 
nu mi-am dat seama în ce măsură poate fi distrus organismul cînd este lipsit de 
un microelement, chiar atunci cînd este necesar în cantitate infinitezimală. Obser- 
vaţiile mele ilustrează cît de importante sînt microelementele pentru desfășurarea 
normală a proceselor din organism. 


1. În luna februarie, la una dintre caprele acestei turme au început să apară 
solzi pe corp. Am fost întrebat care este cauza, dar nu am putut da un răspuns. 

2. Caprele au început să fie neliniştite la mîncare : într-o zi mîncau bine, în 
altă zi aveau mai puţină poftă de mîncare, dar o recăpătau în zilele următoare. 

3. Părul li s-a schimbat. Acesta nu mai avea luciu, a devenit mai fragil 
şi a început să cadă. 


4. Caprele nu rămîneau gestante la prima montă, cum se întîmpla înainte, ci 
era nevoie de cîte 3 monte 

Au apărut şi alte tulburări foarte greu de explicat. Un număr de 17 capre 
au murit prezentînd simptomele unor boli ce nu au putut fi identificate. Medicul 
veterinar local neputînd pune un diagnostic, s-a apelat la un specialist în boli de 
nutriţie a animalelor. Diagnosticul pus de acesta a fost lipsa de cobalt. 

A fost consultat şi dr. Walter, medic veterinar în Ministerul Agriculturii, 
care a confirmat diagnosticul, arătînd că starea fizică a caprelor se datora lipsei 
cobaltului din organism. 

A fost nevoie de 4 ani de zile pentru ca simptomele lipsei de cobalt în ali- 
mentaţia caprelor să apară. Aceasta ne face să credem că şi la om lipsa unui ele- 
ment trebuie să se instaleze cu mult înainte de apariţia simptomelor care-l aduc 
în starea de a apela la consultul medicului. Organismul cu deficit de cobalt este 
foarte sensibil la pneumonie şi la orice fel de infecţie. 

Aproximativ 8 g de cobalt la o tonă de fîn sînt suficiente pentru evitarea 
lipsei acestui element. Tratamentul caprelor s-a conturat pe baza a numeroase 
încercări şi a constat din : în aproximativ 3—4 litri de apă s-au dizolvat bine apro- 
ximativ 28—30 g de cristale de sulfat de cobalt ; din această soluţie s-a administrat 
fiecărui animal în primele 10 zile cîte o linguriţă, timp de 13 săptămîni, după care 
tratamentul a fost întrerupt, deoarece caprele au început să scadă în greutate. 
Concluzia logică nu putea fi decît că animalele primiseră cobalt într-o cantitate 
care devenise toxică. Dacă în timpul administrării cobaltului caprele pierdeau 
pofta de mîncare, li se dădea 1/4—1/3 ceaşcă de zahăr tos de două ori pe zi, care 
în 24 de ore le restabilea pofta de mîncare. 

Cobaltul este într-adevăr un microelement, ca şi borul, magneziul, cuprul, 
fierul şi iodul. Acţiunea precisă a acestor microelemente în nutriția plantelor, ani- 
malelor și omului nu este uşor de explicat. Înţelegem nevoia de azot, potasiu, 
fosfați, apă şi soare, atît la om cît şi la animale, dar despre microelemente credem 
doar că au rolul de catalizatori, care dau posibilitate plantei, animalului sau 
omului să valorifice mai bine elementele din hrana obișnuită. 

Pentru a studia efectele unei hrăniri bogate în proteine m-am hotărît să iau 
în observaţie cirezi de vaci cu lapte. Prima a fost o cireadă de 54 de vaci de dife- 
rite rase. Înlocuirea vacilor în cireadă nu se făcea prin creșterea viţeilor, ci prin 
cumpărare de la alţi fermieri. Viţeii cirezii erau la rîndul lor vînduţi. Prietenul 
meu, bacteriolog la un centru de prelucrare şi desfacere a laptelui, mi-a spus 
că proprietarul cirezii avea cea mai mare producţie de lapte pe cap de vacă din 
cei 250 de fermieri care furnizau lapte centrului. Dar centrul urmărea atent lap- 
tele provenit de la această cireadă, din cauză că acesta; conținea deseori strep- 
tococi, 

O a doua cireadă asupra căreia am făcut observaţii număra 45 de vaci de 

ə rasă Jersey. Tînăra femeie care le îngrijea obținea permanent premii la tîrgurile 
į şi expoziţiile de vite Jeresey. Vacile din cireadă erau întreţinute în special pentru 
“selecţie şi reproducție, astfel încît vînzarea viţeilor constituia principala sursă de 
enituri, 


114 D. C. JARVIS 


Pe lingă cele 2 cirezi amintite, mai aveam în observație o cireadă de 50 de 
vaci Holstein care aparținea cumnatului meu şi care fusese deseori premiată 

Proprietarul primei cirezi m-a primit bucuros, manifestînd mult interes 
pentru „problemele proteinelor“ în hrana vitelor. Acesta avea 2 frați, amîndoi 
medici cu renume, cărora le ceruse sfatul asupra rezolvării dificultăților pe care 
le întîmpina cu vitele din cireadă dar nici unul nu putuse să-l ajute. 

Pentru a mă pune în temă, i-am cerut să alcătuiască o listă cu problemele 
pe care le avea de soluționat, listă pe care o reproducem mai jos : 

1. Mamită (mastită) acută şi cronică. În timpul vizitei mele, tocmai se vin- 
deau 7 vaci pentru tăiere, din cauza mamitei cronice și prezenţei streptococilor în 
laptele lor ; 

2. Dintre cele 54 de vaci care formau cireada, 20 rămăseseră sterpe. Unele 
erau deja sterpe de un an de zile. Această situaţie compromitea întregul plan de 
reproducție şi de producţie de lapte ; 
is 3. Bruceloză. Prezența avorturilor datorate brucelozei însemna pierderea vițe- 
ilor necesari pentru împrospătarea cirezii. La fătare, vițeii erau slabi și de obicei 
după 2 săptămîni mureau. Acest fapt crea imposibilitatea realizării unui efectiv 
de vite tinere pentru înlocuirea pierderilor, iar avorturile întrerupeau succesiunea 
normală a perioadelor de lactaţie a vacilor ; 

4. Taurii nu erau destul de viguroși și din această cauză era nevoie de 
monte repetate pentru ca vacile să prindă vițel; 

5. Vacile nu aveau poftă de mîncare ; 

6. Fătările erau grele ; 

T Pentru că nu putea creşte viței pentru completarea cirezii, proprietarul 
trebuia să-i cumpere. Aceasta însemna vaci cu anomalii, pentru că de obicei fer- 
mierii nu vînd cei mai buni viței ; 

8. Unele vaci suferau de artrită, ceea ce le făcea să se culce și să se ridice 
cu greu ; 

9. Vacile prezentau o mare sensibilitate la răceli ; 

10. Sufereau de boli ale căilor respiratorii în lunile de iarnă ; 

11. Paralizia membrelor la unele vaci, simtom al febrei vitulere, care apare 
‘după fătare ; 

12. Vacile suferau de constipație. 

Iată deci tulburări obesrvate, care cereau a fi înlăturate. 

Am cerut şi d-rei Stone care avea în grijă cireada de 45 de vaci de rasă 
Jeresy, să întocmească şi dînsa o listă cu problemele ridicate de cireadă pentru 
a avea de la început unele date precise în studiul proiectat, Această listă cuprin- 
dea următoarele constatări : 

1. Avorturi, ceea ce reduce numărul vitelor tinere oferite spre vînzare ; 

2. Mari variaţii în talia viţeilor la naştere ; 

3. Slăbiciunea acestora la naștere ; 

4. Viţeii nu semăneau cu părinţii, ceea ce avea importanţă cînd viţelul era 
oferit mai tîrziu spre vînzare pentru prăsilă ; 

5. Vacile de prăsilă nu rămîneau gestante de la prima montă. 

După alcătuirea listei cu constatările făcute la cele 2 cirezi, mi-am procurat 
un aparat de tocat frunze, flori şi iarbă cu ajutorul căruia obţineam suc. M-am 
aprovizionat de asemenea cu hîrtie de turnesol avînd o gamă largă de reacţie, de 
la pH acid 4,5 la pH alcalin 7,5. înarmat cu această mașină, cu hîrtie de turnesol, 
cu un carnet, o găleată cu apă şi o cană pentru a clăti după fiecare extracţie 
aparatul cu care produceam suc am început urmărirea acestor 2 cirezi la pășune 
în lunile mai calde ale anului, reușind să constat lucruri interesante. 

Prima cireadă pășuna pe un deal cu foarte puţini arbori sau arbuşti. Ferma 
căreia îi aparţinea cealaltă cireadă, de 45 vaci Jeresey, se întindea pe o vale stră- 
bătută de un pîrîu. Pe toate pășunile acestei ferme se întîlneau destul de des 
arbori şi arbuști. 

Contrastul dintre cele două ferme era deci favorabil studiului. 

Am urmărit mai întîi cireada fermei de pe deal. Cînd am extras sucul din 
plantele preferate de vaci, am constatat că acestea aveau o reacţie acidă. Cînd am 

extras sucul din plantele pe care vitele le ocoleau, trecînd peste ele, am constatat 
că aveau o reacţie alcalină. Acolo unde păşunea fusese îngrășată în mod natural, 
iarba era mai mare și de un verde mai închis. Înălţimea şi culoarea o făceau 
atractivă, Dar vacile nu o mincau, evitind aceste zone cu grijă. Cînd am controlat 
sucul ierbii din aceste locuri îngrășate, am constatat că era totdeauna alcalin. 
Refuzul instinctiv al vacilor de a paşte iarba al cărei suc avea reacţie alcalină 
arată că acestea încercau să-și refacă echilibrul chimic din organism. Timpul 
petrecut pentru a le observa nu era deloc pierdut. M-am deplasat apoi la ferma 
cu cireada de vaci de rasă Jersey pentru a le observa şi pe acestea la pășunat. 
Ceea ce m-a impresionat imediat a fost atracţia specială a acestora pentru frun- 
zele anumitor plante din pășune. Am luat probe şi controlînd sucul extras am 
constatat că avea o reacţie acidă. Am observat de asemenea că în general vitele 
preferau să pască iarbă mai tînără. 

Discutind cu d-ra Stone, îngrijitoarea cirezii, despre preferința vacilor pentru 
anumite plante, ea a confirmat observaţiile mele adăugind că centrul de colectare 
și prelucrare nu sesizase niciodată indicii de mamită în laptele vacilor. 

D-ra Stone a manifestat foarte mult interes pentru studiul meu și mi-a 
promis că va încerca să facă chiar unele observaţii care îmi puteau fi de folos. 
Într-o zi mi-a telefonat să mă anunţe că era în curs de a duce cireada într-o 
pășune unde era în floare varza creață (furajeră) şi dacă doream, să fiu și eu acolo. 

Cind cireada a intrat în această zonă, primul lucru pe care l-am observat a 
fost că vacile mîncau florile acestei verze înainteea oricăror plante din jur. Am 
controlat sucul şi am constatat că era acid. 

Intr-o altă zi cireada a fost dirijată spre un cîmp de trifoi după coasa a doua. 

De-a lungul anilor, în jurul acestei pășuni, răsăriseră cireşi sălbatici care 
acum erau mari. Cind vacile au fost aduse în pășune, nici nu s-au atins de trifoi 
ci s-au îndreptat direct spre cireșii sălbatici şi au început să le mănînce frunzele, 
sprijinindu-se chiar cu picioarele anterioare pe tupină pentru a ajunge la crengile 
de sus. Vacile evitaseră, așadar trifoiul care avea reacţie alcalină, preferînd frun- 
zele cireşilor sălbatici. 

Altădată aceeaşi cireadă a fost dusă într-o tarla de pe care se recoltaseră 
cartofii. Am fost surprins de faptul că vitele scormoneau cu copitele cuiburile 
rămase nerecoltate, mîncînd toţi cartofii pe care îi găseau. Ceea ce le atrăgea spre 
cartofi era tot reacţia acidă a sucului lor. 

Am rugat pe d-ra Stone să mă ajute la o altă experienţă : să îngrașe o parte 
din pășune cu bălegar și imediat ce vegetaţia va apare, să aducă vacile acolo pen- 
tru a vedea dacă, mînate din instinct, vor evita zonele de teren îngrășate, sau 
vor paşte ierburile crescute acolo. 

Astfel, în toamnă, aproape un sfert dintr-o pășune a fost îngrășată cu 
bălegar de vaci, iar în vara următoare au fost dirijate spre această porţiune 16 
vite tinere. Bălegarul fusese deja ţinut sub șopron timp de un an de zile, așa că 
pe această parte a păşunii pe care fusese răspîndit, iarba era mai verde și mai 
înaltă decît în rest. Linia de demarcare a porţiunilor fertilizate şi nefertilizate 
ale pășunii era, așadar, ușor de observat. 

Din cele 16 vite numai 2 au păscut în zona pășunii fertilizate. Acestea aveau 
în jur de 6 luni. Chiar în timpul cînd le urmăream, au părăsit acest sector îngră- 
şat și s-au dus să pască în altă parte. 

La aceeași fermă am avut ocazia să văd ilustrat în mod deosebit instinctul 
animalelor, Această fermă avea o vacă cu numele de Bobby, în vîrstă de 20 de 
ani şi datorită virstei i se rezervase locul ei special sub şopron, fiind lăsată să 
umble liberă în cadrul fermei. Am petrecut mult timp  urmărind-o pe Bobby 
cînd colinda în jur, deoarece voiam să-i aflu cu ce se hrănește. Astfel am consta- 
tat că îi plăceau foarte mult frunzele de ulm. Despre compoziţia acestor frunze 
nu ştiu decît că au o reacţie acidă. Am observat însă că atunci cînd ţăranii se 
află la cîmp şi își dau seama că le este foame, mănîncă cîteva frunze de ulm, 
dacă sînt la îndemînă. Acestea potolesc senzaţia de foame. 

În mod obișnuit, Bobby era legată cu un lanţ destul de lung în şopron pen- 
tru a-i fi mai ușor să se culce și să se ridice. Într-o zi, scăpată din lanţ, am 
văzut-o îndreptîndu-se repede spre camionul cu hrană, încercînd să-și bage botul 
în sgăleata cu oțet de mere. D-ra Stone a auzit zornăitul găleţii și s-a dus să 

vadă ce se întîmplase. Pentru a-şi da seama ce vrea să facă bătrîina Bobby, i-a 
pus găleata cu oțet mai aproape. Bobby a sorbit aproximativ o jumătate de litru 
de oţet şi apoi a plecat mulţumită, Acest fapt arată că şi organismul animalului 
bătrîn are nevoie de acid şi că animalul acționează ca atare. 

Laptele predat de fiecare furnizor centrului este supus analizei în fiecare 
săptămînă. Laptele obişnuit, nepasteurizat, din comerţ, poate conține pînă la 400.000 
cm3, pentru cel pasteurizat limita permisă fiind 20.000 bacterii la cm? 

Cele 2 cirezi pe care le-am studiat la vremea aceea, produceau lapte de 
calitatea I, care trebuia să răspundă unor norme superioare. Furnizorilor de lapte 
de calitatea I li se cere ca laptele nepasteurizat:să aibă cel mult 50.000 bacterii 
la cm, iar laptele pasteurizat cel mult 5.000 bacterii la cm?. Cînd laptele predat 
de un furnizor conţine un număr mai mare de bacterii decît cel fixat, i se dă un 
termen de 2 săptămîni în care el trebuie să clarifice situația. 

Numărătoarea bacteriilor se face în felul următor : 

Din laptele ce trebuie controlat se ia 1 cm. La aceasta se adaugă 99 cm? de 
apă distilată. Din acest amestec se pune pe o placă Petri 1 cm, și se adaugă 10 cm? 
de mediu de cultură steril. Se pune în termostat la temperatura de 33°C şi se ţine 
timp de 48 ore. Fiecare grup de bacterii va dezvolta o colonie, care poate fi văzută 
cu ochiul liber. Se numără coloniile de bacterii, iar rezultatul se înmulțește cu 
100 pentru a se obține numărul de bacterii pe cm? de lapte. Coloniile de bacterii 
pot fi numărate cu un microscop cu obiectiv slab. 

După cele 2 scrisori adresate proprietarilor acestor cirezi prin care aceştia 
erau felicitaţi pentru numărul redus de bacterii din lapte de la cirezile lor, am 
continuat experienţele şi am constatat că atunci cînd oţetul de mere nu mai este 
adăugat în hrana vacilor, numărul bacteriilor din lapte crește, iar atunci cînd pri- 
mesc zilnic raţia respectivă de oţet, numărul de bacterii scade. Cred că cifrele de 
mai jos sînt elocvente : 


Numărătoarea bacteriilor din laptele provenit de la cireada 
mixtă de 54 vaci de lapte 


Lapte nepasteurizat Lapte pasteurizat 
Calitatea I Calitatea I 
Toleranța de bacterii 'Toleranța de bacterii 
50.000/cm3 5.000/cm? 
12 aprilie 20.000 800 
28 aprilie 3.500 1.000 
13 mai 30.000 500 
18 mai 30.000 800 
25 mai 3.000 600. 
30 mai 10.000 800 
14 iunie 48.000 2.300 
21 iunie 40.000 1.200 
29 iunie 22.000 600 


După 5 ani de studii și observaţii făcute asupra acestei cirezi de 54 de vaci 
de lapte — în timpul iernii, în grajd, şi la pășune în lunile mai calde — am cerce- 
tat împreună cu prietenul meu fermier lista în care consemnase tulburările con- 
statate iniţial la vacile din cireadă, pentru a vedea ce progres se realizase prin 
metodele aplicate şi a încerca să tragem învățăminte din experienţa de pînă atunci. 
În urma măsurilor aplicate, am constatat următoarele : 

1. Trecuseră 2 ani de cînd nici o vacă nu mai fusese sacrificată din cauza 
apariţiei mastitei. Mastita cronică dispăruse complet ; 

2. Cît despre vacile care rămîneau sterpe, am constatat că în cei 5 ani, dato- 
rită administrării în hrană a oţetului de mere, cireada sporise la 70 de capete. 
Dintre acestea, în anul precedent rămăseseră sterpe numai 8. Toate cele 20 de vaci 
care fuseseră sterpe la data cînd am început studiul asupra cirezii prinseseră viței 
în primele 4 luni de zile ; 

3. În legătură cu bruceloza, cireada încă mai avea de suferit. Cu toate acestea, 
şi în această direcție se făcuseră progrese. Avorturile scăzuseră ; în ultimul an se 

înregistraseră numai 3 cazuri. În orice caz, avortul era acum amînat mult, pînă în 
ultima lună a sgestaţiei. în fine, vacile care avortau nu mai pierdeau perioada de 
lactaţie, ci aceasta decurgea normal, ca şi cum perioada de gestație se consumase 
în întregime ; 

4. Taurii își regăsiseră vigoarea ; 

5. Vacile nu mai prezentau simptome de pierdere a poftei de mîncare; 


6. Fătările grele în cireadă dispăruseră total; dacă se întîmpla ca placenta 
să nu fie eliminată imediat după vițel, în orice caz eliminarea ei avea loc în urmă- 
toarele 4 zile, iar vacile nu aveau nici un miros sau supuraţii, aşa cum se întîmpla 
în trecut ; 

7. Viţeii nou născuţi erau robuşti şi vioi ; 

8. Artrita a apărut la o singură vacă, dar a dispărut repede ; 

9. Răceala la cap a vacilor a dispărut. 

10. Nu s-a mai semnalat nici un caz de afecţiune a căilor respiratorii ; 

11. Febra laptelui însoţită de paralizia picioarelor, după naşterea viţelului, 
nu a mai apărut; 

12. Nu s-a mai semnalat nici un caz de constipaţie. În cazul apariţiei diareei, 
aceasta era înlăturată repede. 

În același fel am examinat și lista afecţiunilor din cireada d-rei Stone. 
Rezultatele obţinute în urma măsurilor aplicate au fost următoarele : 

1. Avorturile dispăruseră ; 

2. Viţeii erau de mărime normală ; 

3. Se nășteau viguroși şi robuști, cu picioare puternice și cu păr des. Ei 
se ridicau în picioare la circa 5 minute după naștere și sugeau la vacă după maxi- 
mum o jumătate de oră; 

4. Viţeii născuţi erau uniformi și aveau instincte bune; nu mai era nevoie 
să-i înveţi să bea din găleată, deoarece se pare că moșteniseră acest lucru de la 
mama lor ; 

5. Reproducerea nu mai ridica probleme. Nevoia de monte repetate dispăruse. 

Crescătorii de vite ştiu acum că prea multe proteine pot duce la afecţiuni 
ale ugerului. Un anumit procent de proteine inclus în hrana vacilor pare să dea 
rezultate bune. Dar dacă furajele sînt completate cu fîn de curînd cosit, care este 
bogat în proteine, rezultă o cantitate prea mare, care poate provoca deseori tulbu- 
rări funcţionale ale ugerului. 

Cînd la raţia de hrană a vacii se adaugă de 2 ori pe zi o cantitate convena- 
bilă de oţet de mere, vaca consumă mai puţine furaje și grăunţe. În ceea ce pri- 
veşte omul, dacă acesta consumă în timpul mesei un pahar cu apă amestecat cu 
una sau două linguriţe de oţet, se mulţumeşte cu hrană mai puţină. Explicaţia stă 
în faptul că cerinţele naturale ale organismului pentru hrană mai bogată în acizi 
sînt astfel satisfăcute. 

Am citit cu mult interes o carte intitulată The Jersey (Rasa Jersey), publicată 
de Asociaţia americană a crescătorilor de vite (American Jersey Cattle Club). 
Aceasta face istoricul rasei de vaci Jersey, descriind mediul ei originar — insula 
cu același nume. Dintre toate datele m-au interesat îndeosebi cele privind solul 
insulei și îngrășămintele folosite. 

Se pare că întreg solul acestei insule are o reacţie acidă. Nu conţine piatră 
de var şi nici cretă, iar ca îngrășămiînt se folosesc algele aduse pe țărm de furtu- 
nile oceanice și adunate după retragerea apelor. Pe lîngă humus și potasiu, algele 
adaugă la sol sodiu şi iod, precum și toate celelalte 46 minerale pe care le conţin. 

La scurt timp după ce am citit această carte, am aflat că se importase o 
cireadă de vaci Jersey direct din insulă. Am profitat de prima ocazie ce mi s-a 
oferit pentru a vizita această cireadă şi primul lucru care m-a impresionat a fost 
lungimea corpului acelor animale. Nu văzusem niciodată vaci Jersey aşa de lungi. 
Taurul, care la data importării era cel mai bun de pe insulă, avea de asemenea 
un corp neobișnuit de lung. Pentru mine dezvoltarea corpului reflecta influența 
conţinutului de potasiu din algele marine folosite pentru fertilizarea solului. Fără 
îndoială că pe insula lor străveche animalele găsesc un sol acid, cu potasiu, iod 
şi alte asemenea elemente necesare organismului, pe care vacile Jersey, aduse în 
Vermont le caută cu stăruinţă. 

M-am adresat apoi fostului profesor de chimie agricolă de la Universitatea 
Cornell, George W. Cavanaugh, rugîndu-l să-mi înlesnească vizitarea cirezii de la 
Overbrook Hospital din New Jersey, care cîștigase premiul Statelor Unite. 

În timpul acelei vizite am discutat multe lucruri : despre producţie, modul 
de hrană, îngrijirea şi sănătatea vacilor din această cireadă. Am aflat astfel că 
fermierul folosea ca supliment de hrană un preparat din alge şi făină de pește care 
se numea „manamar“. Preparatul avea avantajul că oferea o alimentaţie bogată 
în proteine, fără riscul ca vitele să fie afectate de boli. Au decurs de aici o serie 
de întrebări. Oare proteinele erau acelea care constituie problema nr. 1 în îngrijirea 
cirezilor de vaci de lapte ? Oare aciditatea şi potasiul neutralizau toate efectele 
proteinelor așa încît se putea obţine o producţie maximă de lapte fără a dăuna cu 
nimic sănătăţii vacilor ? Această vizită m-a condus așadar în mod firesc la abor- 
darea studiului proteinelor. 

Lăptarii știu şi acum, după cum am mai remarcat, aşa de multe lucruri des- 
pre proteine încît sînt conştienţi de importanţa lor. Astfel, cînd cumpără nutreţul, 
prima lor întrebare este: „Ce procent de proteine are?“ De cele mai multe ori 
este singura întrebare. Mai mult nu-i interesează. Hrana poate conține un procent 
de 16, 18, 20, 24%, sau alt procent. În orice caz preţul și rezultatele scontate sînt în 
bună parte apreciate pe baza procentului de proteine specificat pe eticheta de 
pe sac. 

Iată un exemplu despre interesul, valoarea și rezultatele combinației acidului 
cu raţia de proteine. Proprietarul cirezii mixte de 54 de vaci cu lapte mi-a vorbit 
despre vaca lui preferată, de rasă Jersey, în greutate de 360 kg. Cu doi ani în 
urmă, bacteriologul de la centrul local de prelucrare a laptelui, precum și medicul 
veterinar îl sfătuiseră să nu o mai păstreze. Dar pentru că ţinea foarte mult la 
această vacă, amîna mereu vînzarea ei pentru sacrificare. Vaca suferea de o ma- 
mită cronică. De fiecare dată cînd laptele ei era controlat de bacteriologul centrului, 
se găseau streptococi. Iată de ce în cele din urmă se ajunsese la concluzia că nu 
era utilă și trebuia să se renunţe la ea. 

Această soluţie se impunea, cu atît mai mult cu cît vaca urma să fete la 
începutul lunii noiembrie şi se aştepta deci ca mamita de care suferea să se agra- 
veze, Odată cu naşterea vițelului, cantitatea de lapte sporea dar acesta nu putea 
fi folosit. 

Am sugerat prietenului meu că mamita s-ar putea datora unui deranjament 
al echilibrului natural al organismului. Poate el nu ţinea seama de o veche regulă 
a nutriţiei, referitoare la grăunţe. Aceasta cere ca atunci cînd se folosesc grăunțe 
să se asigure suplimentar şi cantitatea de acid necesară ; şi poate că această vacă 
nu primise suficientă celuloză, practic nutreţ care conţine acid. În mod normal, 
vaca trebuia să fie hrănită cu frunze tinere şi fragede. 

S-a căzut astfel de acord că peste rația de hrană a vacii să se toarne cîte 
o linguriţă de oţet de mere pentru fiecare 45 kg de greutate vie a vacii și cum 
aceasta cîntărea aproximativ 360 kg, însemna că se adăugau 8 linguriţe de oțet la 
fiecare raţie de hrană. Primind două raţii de hrană pe zi, i se administrau așadar 
zilnic 16 linguriţe de oţet. 

În ziua următoare administrării primei raţii de oțet, am telefonat prietenului 
meu pentru a mă informa despre modul cum a reacţionat vaca. Aceasta a mirosit 
hrana de cîteva ori și pe urmă a mîncat-o cu lăcomie. După ce a terminat hrana, 
a mai revenit să lingă ieslea un timp. Am găsit că este foarte indicat să se continue 
tratamentul. 

Administrarea oţetului de mere a început cu două săptămîni înainte de naş- 
terea viţelului care a avut loc la 5 noiembrie. Ugerul vacii s-a normalizat şi mamita 
a dispărut. După nașterea viţelului, toate sfircurile ugerului au rămas normale, 
fără ca mamita să mai apară. Mai înainte, se încercase tratamentul cu sulfonil- 
amide. În cei 2 ani anteriori, spunea amicul meu, îi administrase animalului cîteva 
kilograme din acest medicament; părea să înlăture afecțiunea pentru o scurtă 
durată, după care aceasta apărea din nou. 

După ce vaca a început să fie tratată cu oţet, s-a putut schimba și compoziţia 
raţiei de hrană : primea jumătate din raţia de hrană cu 16%, proteine şi jumătate 
cu 14%. La aproximativ 4 kg de grăunțe, această vacă în greutate de 360 kg dădea 
acum cîte o găleată de 13 1 de lapte la fiecare din cele două mulsori, ceea ce în- 

semna de două ori mai mult decît înainte, ameliorare datorată, fără îndoială, oţe- 
tului de mere. 

Sacrificarea ei a fost amînată fără termen. La 4 februarie, întreg ugerul era 
în stare perfectă. Vaca mînca bine și cu poftă. La aproape 3 kg de hrană cores- 
punzătoare, conținînd 14% proteine, dădea acum peste 17 1 de lapte pe zi. 

În mai, vaca continuă să se prezinte normal, fără reapariția mamitei. 

Iată concluziile la care am ajuns în urma folosirii oţetului de mere pentru 
tratarea mamitei la vaci : 

1. După apariţia mamitei, partea din uger care fusese afectată își recăpătase 
consistenţa normală. Aceasta se apreciază prin palpare, precum şi pe baza canti- 
tăţii de lapte produsă de partea respectivă de uger ; 

2. După vindecare, partea sau părţile de uger care au fost afectate sînt mai 
mici la început, dar după două luni revin complet la normal ; 

3. Vaca Jersey a cărei mamită cronică fusese tratată cu oţet cu 2 ani în urmă, 
avea acum un uger perfect sănătos ; a devenit una dintre cele mai productive din 
cireadă ; 

4. Cînd este vorba de un caz obișnuit de mamită, de exemplu umflarea unui 
sfert din uger, acesta revine la normal după o săptămînă de la începerea tratamen- 
tului cu oţet. În cazurile de mamită gravă, revenirea la normal a ugerului necesită 
două luni de zile ; 

5. În ceea ce priveşte vacile afectate de mamită cronică, 75% dintre ele pot 
fi recuperate pentru producţie. 

În urma experienţei cu acea vacă Jersey, am hotărît generalizarea trata- 
mentului, dînd pentru fiecare vacă din cireadă cîte aproximativ 60 ml de oțet 
turnat peste raţie imediat după ce aceasta era pusă în iesle. Dacă potasiul era 
într-adevăr cel care ajutase foarte mult primei vaci, fără îndoială că solul putea 
fi tratat cu potasiu, în speranța că se vor obţine rezultate similare. 

Primul lucru care s-a observat după punerea în aplicare a metodei a fost 
sporirea producţiei de lapte pe cireadă. Cifrele tabelului de mai jos sînt grăitoare. 

n luna martie a primului an fermierul nu s-a putut aproviziona cu oțet 
de mere. Explicăm prin această lipsă scăderea producției de lapte care rezultă din 
cifre. Ulterior, a obţinut 5 barili*) de oțet. Producţia de lapte a sporit, dar după 


Date asupra producţiei de lapte obţinute de la vaci cărora nu li s-a administrat 
şi vaci cărora li s-a administrat oţet de mere în rația de hrană 
e i poi! treierat ionan soii stiati pet Ej sasani ricun scos 


52 vaci (fără primul an al doilea an 
Perioada tratament cu oțet 54 vaci (tratament 54 vaci (tratament 
de mere) cu oțet de mere) cu oțet de mere) 
1—15 ianuarie 5425 litri 8000 litri 1465 litri 
16—31 ianuarie 6134 „ 8025 „ 8000 ,, 
1—15 februarie 6428 , 7358 „ 7481 , 
16—29 februarie 5843 „ 6434 ,, 6419 , 
1—15 martie 6955, 6725 „ (fără oţet) 8299 ,, 
16—31 martie 7429 ,, 7118 „ 10089 , 
1—15 aprilie 6708 , 6683 „ (reîn. trat. oțet) 9887 ,, 
16—30. aprilie 6471 p 7208 „ 9084 ,, 
1—15 mai 17136 ,, 8525 „ 8455 ,, 
16—31 mai 8479 „ 10514 „ 10076 , 
1—15 iunie 8302 ,, 9903 ,, 8993 ,, 
16—30 iunie 7963 ,, 7910 ,, 8999 ,, 


la pășunat şi în plus nu s-a socotit nici necesar. Dar imediat s-a înregistrat o scă- 
cum se vede din tabel, a fost nevoie de două săptămîni pentru sporirea cantităţii 
peste aceea a anului precedent. În luna iulie și primle două săptămîni din august 
a aceluiași an, vacile au fost din nou lipsite de raţia de oțet, pentru că se aflau 


*) 1 baril S.U.A. = 158 1 

52 vaci-(färă primul an al doilea an 
Perioada tratament cu oțet 54 vaci (tratament 54 vaci (tratament 
de mere) cu oțet de mere) cu oțet de mere) 
1—15 iulie 7510 litri 6915 litri (fără oțet) 8283 litri 
16—31 iulie 8532 „ 6023 , 8730, 
1—15 august 7335 „ 5932 „ 9152 „ 
16—31 august 7970 , 7668 „ (reîn. trat. oţet) 8997 ,, 
1—15 septembrie 8086 „ 8137 „ 8034 „ 
16—30 septembrie 1515 » 8892 , 8847 „ 
1—15 octombrie 1354 , 9025 , 1180 „ 
16—31 octombrie 1917 „ 9805 „ TOLT S 
1—15 noiembrie 7550. 8662 „ 8624 „ 
16—30 noiembrie 7190 „ 7897 „ 7852 „ 
1—15 decembrie 6776 „ 7836 , 1812 ,„ 
16—31 decembrie 7867 „ 8839 „ 8818 , 


dere a producţiei de lapte, ceea ce demonstra clar că oţetul de mere era cel care 
furniza animalelor elementele care lipseau din hrană. Așadar, pentru menţinerea 
producţiei de lapte, era necesar să se continue tratamentul atît vara cît şi iarna. 

Să vedem acum ce influenţă au cei 60 ml de oțet adăugaţi zilnic în hrana 
vitelor, asupra conţinutului de grăsime în lapte. 

Cireada pe care o aveam în observaţie era în evidența Asociaţiei de amelio- 
rarea cirezilor de lapte şi era controlată în mod regulat de un expert al acesteia. 
Expertul mi-a spus că din cele 23 cirezi pe care le controla, cea de care mă ocupam 
și eu, compusă din vaci Jersey, avea laptele cu cel mai ridicat conţinut de grăsime. 
Adăugarea oţetului la hrana vitelor a început la 1 noiembrie. În aprilie următor, 
laptele de la cireadă indica un procent de grăsime de 5,1%. În luna mai, această 
cireadă de 45 de vaci Jersey avea 27 de vaci de clasă record. 

Această clasă cuprindea exemplarele care dau aproximativ 500 litri de lapte 
pe lună și 18—20 kg de unt. Cifra de 27 reprezintă cel mai mare număr de vaci 
recordiste pe care această cireadă le-a avut vreodată ; înainte de aceasta, cel mai 
mare număr fusese 19. În septembrie următor, controlul laptelui indica 5,6%% gră- 
sime, ceea ce reprezenta procentul cel mai ridicat de grăsime în lapte, înregistrat 
pentru cireadă. 

Expertul mi-a mai spus că vacile din toate celelalte cirezi aflate în evidenţa 
Asociaţiei, consumau fiecare între 10 şi 15 kg de fîn pe zi, în timp ce vacile din 
această cireadă Jersey rareori au depășit 10 kg în perioadele cînd li se adăuga 
Ja hrană raţia de oţet. 

Consumul de hrană pe cap de vită în perioada de observaţie a fost ur- 
mătorul : 

— ianuarie-martie, în anul premergător administrării în hrana vacilor a oțe- 
tului de mere, 0,54 tone; 

— ianuarie-martie, în primul an de tratament, 0,51 tone ; 

— ianuarie-martie, anul doi de tratament, 0,31 tone. 

Din experiența tratamentului cu oţet de mere, prietenul meu a tras concluzia 
următoare : între 1 kg de hrană fără supliment de oțet şi jumătate de kg hrană cu 
60 ml de oţet adăugat în cele două raţii zilnice, el a preferat cea de a doua va- 
riantă, deoarece aceasta ajuta la dezvoltarea maximă a cirezii într-o perioadă de 
timp dată. În ceea ce mă privește, sînt absolut convins că o bună parte din efec- 
tele pozitive obținute se datoresc potasiului din oţet, deoarece, aşa cum s-a afirmat 
adesea în această lucrare, între cantitatea de potasiu din organism și dezvoltarea 
acestuia există o strînsă legătură. 

În orice caz, trebuia să stabilim precis dacă ceea ce a ajutat vacilor să-și 
echilibreze rația de proteine a fost numai oţetul de mere, sau rezultatele obţinute 
au fost cauzate de ceva asociat cu acesta ? 

S-a constatat că atunci cînd cireada a fost dusă pentru prima dată pe o 
pășune din care numai o porţiune fusese îngrăşată cu fosfaţi, vacile au păscut 

numai iarba din această zonă neglijînd complet restul păşunii. S-a mai observat 
de asemenea că unele vaci mănîncă chiar fosfaţi, dacă li se oferă. Aceasta m-a 
făcut să mă întreb dacă, adăugîndu-se fosfacid raţiei lor de hrană, s-ar obține 
aceleași rezultate ca şi prin adăugarea oţetului de mere. 

Pentru această experienţă au fost alese 5 vaci, cărora li s-a înlocuit raţia de 
oțet cu acid fosforic, cîte o linguriţă de 2 ori pe zi. 

Timp de aproape 2 săptămîni nu s-a semnalat nimic deosebit. Apoi, una sau 
mai multe părți din ugerul vacilor a început să se umile. Administrarea de acid 
fosforic a fost imediat întreruptă şi s-a revenit la suplimentul de oțet de mere, 
după care ugerul vacilor a revenit şi el la normal. 


ANEXA B 


Cîteva reţete de medicină populară vermonteză 


Liniment pentru uşurarea durerilor musculare și articulare 


Se bate un gălbenuș de ou împreună cu o linguriţă de terebentină și o lin- 
gură de oţet de mere. Unguentul se aplică pe locul dureros şi se masează bine. 
Se va constata o ușurare a durerii în zona respectivă. 


Otrăvirea cu iederă 


Se prepară un amestec din oţet de mere și apă în părţi egale. Cu acest 
amestec se tamponează locul afectat şi se lasă să se usuce pielea. Se aplică de mai 
multe ori 


Zona zoster 


Pe suprafaţa pielii afectate se aplică oțet de mere de 4 ori pe zi şi de 3 ori 
pe noapte, dacă ne trezim. Senzaţia de arsură și mîncărime dispare în cîteva minute 
după aplicarea oţetului. Tratamentul ajută la vindecarea mai rapidă a afecțiunii. 

Prin frecarea uşoară a pielii cu oțet de mere înainte de culcare se evită 
transpiraţia în timpul nopţii. 


Arsuri 
Oţetul de mere aplicat pe arsuri înlătură usturimea și durerea. 


Varice 


Tratamentul indicat mai jos este specific medicinei populare din Vermont. 
Am aflat de la pacienţi că el se aplică de asemenea în Scoţia, Anglia şi Germania. 
Pe zona cu varice se aplică oțet de mere dimineaţa şi seara și se masează ușor. 
După o lună de tratament se va observa că varicele se micşorează. Pe lîngă acest 
tratament, se iau de 2 ori pe zi cîte 2 linguriţe de oţet într-un pahar cu apă. 


Peciniginea (Impetigo) 


Fără îndoială că pecinginea este o boală dintre cele mai contagioase. Aceasta 
se poate lua prin simpla atingere sau prin folosirea prosopului utilizat de bolnav. 
De obicei, începe prin apariţia unei pete sau coş de mărimea unei jumătăţi de bob 
de mazăre. Apare deseori pe obraz sau în jurul nasului, şi poate fi confundată cu 
o erupție însoţită de senzaţia de frig sau febră. Curînd începe însă să se mărească, 

se bășică, supurează și se întinde la alte părţi ale corpului. În cele din urmă, 
erupția cu bășici se usucă şi ia forma unei cruste galbene, care se desprinde ușor. 

De fapt, pecinginea este o infecţie a pielii cu streptococi şi stafilococi. Poate 
fi luată de oricine și la orice virstă, însă copiii par a fi deosebit de sensibili la 
această infecție. Într-adevăr, dacă pacientul nu se abține de a atinge cu mîna 
nările, afecțiunea poate dura la infinit. Dacă însă este atent și se fereşte de atinge 
părţile afectate, el se poate vindeca în 2 săptămîni. 

Pentru tratamentul pecinginii, se folosește oţet de mere : se udă un tampon 
în oţet și se aplică pe fiecare loc afectat. Tratamentul se face de 6 ori pe zi, la 
intervale regulate, începînd de dimineață pînă la culcare. De obicei, pecinginea 
tratată astfel dispare în 2—3 zile. 


Tricofiția 


Această afecțiune este foarte frecventă. Zonele afectate au formă rotundă, cu 
solzişori, care la prima vedere par a fi nişte pete fără păr pe ele. Examinîndu-se 
atent, se descoperă totuşi resturi de fire de păr rupte aproape de piele. Petele pot 
îi însoţite și de inflamaţia pielii. În acest caz, inflamaţia variază ca aspect, de la 
o formă ușoară, de obicei cu crustă pe alocuri pînă la o roșeață accentuată cu 
unele umtlături ale țesutului și puncte supurate. Glandele apropiate de zona afec- 
tată pot fi mărite. Petele apar cîte una sau mai multe și, de obicei, pe partea supe- 
rioară sau posterioară a capului, dar pot apare în orice loc unde creşte părul. Deși 
se pot vindeca şi în mod spontan, în majoritatea cazurilor leziunile tind să persiste 
continuu dacă nu sînt tratate. 

Băieţii sînt afectați în proporţie de 6—9 ori mai mult decît fetele. Boala este 
cauzată de o ciupercă ce se transmite de la un copil la altul. Ea se poate transmite 
și de la pisici și cîini. Mijlocul cel mai obișnuit de răspîndire al acestei boli pare 
totuși a fi schimbarea pălăriilor, a șepcilor sau scaunele cu spătar înalt, din sălile 
de teatru sau vehicule de transport, unde copiii îș pot freca capul de tapiserie. 

Pe zona afectată, se aplică cu un tampon oţet de mere de 6 ori pe zi, înce- 
pînd de dimineaţă pînă la culcare. Oţetul de mere este un antiseptic excelent. 


ANEXA C 


Mierea, antidot în alcoolism 


De-a lungul anilor, medicina populară vermonteză a stabilit empiric, prin 
metoda încercărilor și erorilor, cum trebuie să se procedeze pentru dezintoxicarea 
alcoolicilor. Un individ în vîrstă de peste 40 de ani a băut de la 27 decembrie pînă 
la 10 ianuarie, astfel încît ajunsese pur şi simplu paralizat. I s-au administrat 6 
lingurițe de miere. După 20 minute, i s-au mai dat încă 6 linguriţe, iar după încă 
20 minute, o a treia doză în aceeași cantitate. În 40 minute i s-au dat deci 18 lin- 
gurițe de miere. Lîngă patul lui, se afla o sticlă cu o înghiţitură de băutură. Trei 
ore mai tîrziu, băutura era încă neatinsă. Tratamentul a continuat, administrîndu-se 
3 doze de cîte 6 lingurițe de miere fiecare, la interval de 20 minute. 

În dimineața următoare, a fost vizitat la ora 8,30. Dormise toată noaptea 
pînă la orele 7,30. Aceasta nu i se întîmplase de 20 de ani. Între timp totuși luase 
şi ultima rămăşiţă de băutură. Mai întîi i s-au dat 3 doze de cîte 6 linguriţe de 
miere din 20 în 20 minute. Apoi a mîncat un ou fiert moale. După 10 minute, 
a primit 6  lingurițe de miere. Prînzul a constat din 4 lingurițe de miere luate 
înainte de masă, un pahar de suc de roşii şi o bucată de carne tocată. Ca desert, 
i s-au dat încă 4 linguriţe de miere. 

Unui prieten i s-a adus o sticlă de o jumătate de litru de băutură, care i-a 
fost servită odată cu cina. El a împins-o deoparte, spunînd că nu mai dorește așa 

ceva. Şi într-adevăr, nici nu a mai băut după aceea. Acest om, care era beat turtă 
la ora 8 p.m., a fost trezit după 24 ore, prin administrarea a aproximativ 0,9 kg 
de miere. 

Medicina populară vermonteză socotește că înclinația exagerată spre consu- 
mul de alcool este semnul lipsei de potasiu din corp. Mierea, conținînd în bună 
parte potasiu, contracarează setea de alcool și ajută substanţial la procesul de dez- 
alcolizare. ` 

În legătură cu cele spuse mai sus, am procedat la stabilirea reacției băuturilor 
alcoolice cu ajutorul hîrtiei de turnesol. Cu sprijinul unui barman prieten, care 
mi-a adus probe din diferitele băuturi alcoolice ce se vindeau la bar, am controlat 
reacțiile acestora precum și ale apei gazoase care era folosită pentru prepararea 
lor. Reacţiile constatate prezintă următorul tablou : 


Băuturi Reacții Băuturi Reacții 

Whisky pH 6,0 uşor acid Vin de Jerez pH 4,5 foarte acid 
Rom pH 5,5 acid Vin de Porto pH 4,5 foarte acid 
Apa de Vichy pE 7,0 ușor alcalină Vermut pH 4,5 foarte acid 
Bere pH 4,5 foarte acidă Lichior de mentă pH 6,0 uşor acid 
Apa gazoasă pH 5,5 acidă Gin pH 6,0 uşor acid 


Dacă ne amintim de instinctul animalelor şi al oamenilor care îi face să 
caute hrana acidă, putem înţelege mai bine de ce, după o zi de muncă grea, mun- 
citorul pofteşte la o sticlă de bere, care are un pH foarte acid, de 4,5. Putem 
înţelege mai bine de ce unele persoane simt deseori plăcerea de a bea un aperitiv 
înainte de cină. Băutura alcoolică, avînd o reacţie acidă, satisface dorinţa instinctivă 
de acid. Este interesant de reţinut că vinul şi berea sînt cele mai acide băuturi 
alcoolice. 

Faptul că atit cafeaua cit și ceaiul sînt băuturi foarte acide, avînd reacţia 
pH = 4,5 ne face să înţelegem uşor de ce au devenit băuturi populare. În medicina 
populară vermonteză, singurul lichid care se recomandă în caz de boală este ceaiul. 


ANEXA D 


Analiza chimică a algelor 


M-am deplasat anume la Universitatea Cornell, unde am petrecut o zi 
întreagă împreună cu regretatul profesor de chimie agricolă George W. Cavanaugh. 
El s-a ocupat mult cu cercetările asupra algelor şi am discutat de multe ori împre- 
ună despre acestea. Părerea lui era că organismul uman are nevoie de un supliment 
de hrană energetică pentru a face față cerinţelor extenuante ale mediului şi ritmu- 
lui nostru actual de viaţă. 

ES În primul rînd mi-a prezentat următoarele rezultate ale analizei asupra 
algelor : 

Conţinut : Apă 60%; Proteine (brute) 7,50; Fibre (brute) 7,20; Azot (ex- 
tract liber) 45,28% ; Grăsimi (extracție cu eter) 0,34; Cenușă 33,680% ; total 100,00%0. 


Compoziţia aproximativă a cenușii 
Elemente minerale : Calciu 1,00%; Fosfor 0,34%; Magneziu 0,74%; Sodiu 


4,00% ; Potasiu 12,00% ; Clor 13,37% ; Sulf 1,00%; Fier 0,04%; Iod 0,19%; Nei- 
dentificate 1,00%% ; total 33,68%. 

Tabelul de mai jos cuprinde elementele identificate în alge (Macrocystis 
pyrifera) de către Biroul Naţional al Pescuitului din S.U.A, prin aplicarea analizei 
spectrografice. 


Analiza calitativă spectrografică a probei de cenușă din alge 


Elemente : Sodiu peste 10% ; Potasiu peste 10%, ; Calciu peste 10% ; Fier 0,1% ; 
Aluminiu 0,1%; Magneziu 0,1"; Stronţiu 0,1%; Siliciu 0,01%; Mangan 0,01 la 
00,1%; Cupru 0,001 la 0,01%; Cositor 0,001 la 0,01%; Plumb 0,001 la 0,01%; 
Vanadiu  0,001%; Zinc 0,001%; Titan 0,0001 la 0,001%; Crom 0,0001 la 
0,001% ; Bariu 0,0001 la 0,001% ; Argint 0,00010/0. 

În ceea ce privește vitaminele, algele sînt o sursă excelentă de vitamine A 
şi E. Ele sînt de asemenea o bună sursă de vitamina B, conținînd şi vitamina D. 

Datele nepublicate de prof. Cavanaugh la data vizitei mele arătau că algele 
conţin mari cantități de manitol, care este un purgativ uşor și un stimulent al 
bilei ; mici cantităţi de lecitină, un compus cu fosfor socotit a fi de mare impor- 
tanță în sudarea oaselor rupte (mai cu seamă în cazul bătriînilor) și carotină, o 
substanță apropiată de vitamina A (provitamina A). 


Compoziţia unei linguriţe de alge 


Elemente g Elemente g 
Iod organic 0,00643 Fier organic 0,00144 
Calciu organic 0,0388 Cupru organic 0,000036 
Potasiu organic 0,4536 Fosfor organic 0,0108 
Sulf organic 0,0324 Sodiu organic 0,0260 
Magneziu organic 0,0324 

ANEXA E 


Microbii şi alcalinitatea 


Un prieten de la o facultate de medicină mi-a trimis spre informare o listă 
de bacterii dăunătoare organismului uman, împreună cu reacția mediilor foarte 
favorabile dezvoltării acestora. Lista a fost întocmită de către catedra de bacte- 
riologie, la cererea sa, dar pentru mine, şi conține următoarele date : 


Medii cu reacție foarte favorabilă dezvoltării bacteriilor patogene 


Microbi Reacția Microbi Reacția 
Stafilococi 7,4 alcalin Gonococi 7,0 la 7,4 alcalin 
Streptococi 7,4 la 7,6 alcalin Corynebacterium 

diphteriae 7,2 la 7,4 alcalin 
Pneumococi 7,6 la 7,8 alcalin B. abortus 7,2 alcalin 
Gripa H. 7,8 alcalin B. tularemiae 6,8 la 7,3 alcalin 


Meningococi 7,4 la 7,6 alcalin Clostridium tetani 7,0 la 7,6 alcalin. 

Studiind această listă, se vede clar că microbii dăunători pentru organismul 
omului se dezvoltă într-un mediu alcalin. Acest fapt este deosebit de interesant 
şi constituie dovada că, la animale, ca şi la oameni, există un instinct care îndeamnă 
la căutarea hranei acide. 

în lumina dovezilor de mai sus, sîntem îndreptăţiți să presupunem că bac- 
teriile patogene, care sînt dăunătoare organismului, există în lume pentru alte 
scopuri decît pentru a cauza boala la om sau la animale. 

Natura a răspîndit vegetaţia acidă peste tot, cu mare generozitate, tocmai 
pentru a apăra corpul împotriva microorganismelor patogene, împiedicîndu-se 
astfel de a se transforma într-o sursă de infecţie. Instinctul, care face pe ani- 
male și pe om să caute a consuma plante și lichide acide, a fost dat acestora ca 
un mijloc de protecţie. 


ANEXA F 


Modul de preparare a oţetului din cidru 
must sau mere întregi 


Băuturile obţinute din produsele fermentate anaerob din mustul de 
fructe, în special din mere, pere și gutui sînt cunoscute, în general, sub 
denumirea de cidru. 

Prepararea cidrului este aproape identică cu aceea a vinului. 

Dintr-un cidru inferior de mere, pere, gutui etc. sau dn mustul 
acestor fructe, prin fermentare aerobă se poate obţine un oțet alimentar 
superior. _ 

Oţetul preparat direct din mere se poate obține în condiţii gospodă- 
rești după următoarea rețetă : 

Merele se spală, se înlătură părțile putrede sau viermănoase, după 
care se strivesc sau se rad pe răzătoarea mare, folosindu-se și cotorul. 
Se pot întrebuința cojile de mere, resturile rămase cu ocazia pregătirii 
dulceţurilor, a compoturilor etc. sau cele rezultate din presarea merelor 
pentru obţinerea cidrului. 

Merele crude astfel strivite se pun într-un vas potrivit cantităţii 
de care dispunem. Pest acest terci se toarnă apă călduţă, care în preala- 
bil a fost fiartă (0,5 1 apă la 0,4 kg terci de mere). 

Pentru prepararea oţetului de mere destinat consumului uman, se 
adaugă pentru fiecare litru de apă 100 g de miere. De asemenea, pentru 
a grăbi fermentația acetică, pe lîngă miere se mai adaugă la fiecare litru 
10 g drojdie de bere (pentru panificaţie) şi 20 g pîine neagră uscată. 

Vasul conținînd acest amestec se păstrează descoperit într-o ca- 
meră cu temperatura de 20—30*C. 

Fermentaţia acetică este favorizată de existența unui lichid cu con- 
ținut scăzut de alcool (sub 20%, substanțe zaharoase), de o temperatură 
cît mai constantă, în jurul a 20*C, şi de o suprafaţă cît mai mare de 
contact a amestecului cu aerul (fermentație aerobă). 

Vasul va trebui să fie din sticlă (borcane), din lemn (butoiașe fără 
capac) sau din ceramică smălțuită. 

Pentru ca procesul de oţetire să decurgă în bune condiţii, vasele 
nu trebuie expuse la lumina soarelui, ci trebuie să fie aşezate la întune- 
ric, întrucît razele ultraviolete împiedică fermentarea. 

Pentru prima fază de fermentare, vasul se ţine la cald timp de 10 
zile (temperatura 20—30*C) terciul de mere amestecîndu-se cu o lingură 
de lemn de 2—3 ori pe zi, după care se pune într-un săculeţ de pînză 
rară şi se strecoară prin presare. 

Sucul obținut se strecoară din nou prin tifon, se măsoară şi se pune 
într-un vas larg la gură. 

Se mai adaugă eventual pentru fiecare litru de suc cîte 50—100 g 
de miere şi se amestecă pînă la completa omogenizare. 

Pentru a doua fază de fermentație se procedează în continuare 
astfel : 

Se leagă borcanul la gură cu tifon și se păstrează la căldură pentru 
continuarea fermentaţiei. 

Fermentaţia s-a terminat cînd lichidul se linişteşte şi se limpe- 
zește. 

În funcţie de pregătirea corespunzătoare a sucului, de temperatură, 
etc., oţetul de mere va fi gata în 40—60 de zile, după care se trage cu 
furtunul în sticle, filtrindu-l printr-un tifon așezat deasupra unei pîlnii. 

Sticlele vor fi bine astupate, ceruite și se păstrează la loc răcoros. 

Se consumă cu plăcere în diverse salate și preparate alimentare, 
organismul uman solicitîndu-l în completarea hranei obișnuite. În con- 
diţiunile indicate în prezentul volum, acesta se utilizează ca produs ali- 
mentar, dietetic şi terapeutic, în diverse afecţiuni. 

